
NOTA EDITORULUI 


Sub un titlu ad hoc, am grupat două cărți de mică întindere 
ale lui Gilbert Durand: L’ imagination symbolique (PU.E, 1964), 
în traducerea lui Muguras Constantinescu, si L’ imaginaire. 
Essai sur les sciences et la philosophie de l’image (Hatier, 
1994), în traducerea Anisoarei Bobocea. Ambele tratează cam 
același subiect, la o distanță de 30 de ani una față de cealaltă, 
și ambele sînt cărți de sinteză. Autorul însuși va nota de altmin- 
teri că imaginarul este chiar „conținutul imaginaţiei simbolice“ 
(p. 100), iar imaginile sînt egalate cu simbolurile (p. 148), pre- 
cizîndu-se că între ele nu există nici o soluţie de continuitate 
(p. 151). În felul acesta, ediția noastră nu are nimic hazardat, 
fiind pe deplin justificată tematic. 
D.P. 


Scanned with CamScanner 


IMAGINATIA SIMBOLIC À 


Traducere din limba franceză de 
MUGURAȘ CONSTANTINESCU 


Scanned with CamScanner 


„— Îi strigarăm: Abraham! Ai crezut în visul 
tău! Asta e cu adevărat dovada evidentă!“ 


Coran, XXXVII, 104-106. 

Cuvint înainte 


T° așadar a șasea ediție franceză a acestui mic 
volum care se vrea si acum, ca și altădată, o mo- 
destă „inițiere filozofică“. 

N-am schimbat aproape nimic (în afară de două note și un 
cuvînt...) din textul nostru de acum treizeci de ani și nici din 
„Bibliografia sumară“, care în acea vreme — pe urmele tine- 
relor Cahiers internationaux de symbolisme — ne-a însoțit în 
redactarea acestei mici lucrări. Si totuși bibliografia simbo- 
lului, a mitului, a „imaginaţiei simbolice“ a crescut triumfător 
din 1964 încoace. Imaginaţia redobîndeste autoritate, dacă nu 
chiar putere. De aceea, acest nou Cuvînt înainte se vrea doar 
un scurt adaos bibliografic în ajutorul studenţilor anilor 90. 

Să semnalăm mai întîi că opera majoră a lui E. Cassirer 
și cea mai mare parte a operei lui C.G. Jung sînt, în sfîrșit, 
traduse în franceză. Pe de altă parte, tezele lui Ch. Mauron apă- 
reau aproape în același timp cu cele trei ediții precedente ale 
cărții noastre. Apoi lucrările atît de novatoare ale lui Henry 
Corbin, Mircea Eliade, și în curînd Jung, intră în posteritate 
prin cele trei Cahiers de l’ Herne care le sînt consacrate. În sfîrșit, 
să notăm îndeosebi că perspectivele unei „hermeneutici instau- 

rative“ si ale unei „remitificări“ pe care le schitam în această 
carte s-au văzut lărgite fructuos, atît prin lucrările a ceea ce 
putem numi astăzi „Școala mitocritică“, cît și prin cercetările 
de „mitanaliză“ duse la bun sfîrșit sub impulsul jungian. 

În prima categorie, menționăm importantele contribuţii 
ale regretatului P. Albouy, ale unor L. Cellier, P. Brunel, 
C.-G. Dubois, Ph. Sellier, Jean Perrin, Simone Vierne, 
R. Bourgeois, P. Mathias, P. Cambronne, G. Bosetti, Aurore 
Frasson, Danièle Chauvin, Viola Sachs, Chantal Robin, 
P.G. Sansonetti, J. Pigeot. În a doua, în afară de ultimele lucrări 
ale regretatului R. Bastide, ale unor J. Servier, G. Balandier, 
J. Brun, A. Pessin, F. Pelletier, M. Maffesoli, A. Berque, 
Nicole Martinez, trebuie sä asezäm opera atît de originalä a lui 
James Hillman si cea a lui Yves Durand. 

În fine, trebuie să spunem că toate aceste fructuoase efor- 
turi de restaurare a gîndirii simbolice converg de douăzeci de 
ani în toată lumea către noi și durabile instituţii, în special în 
acel „Centre de Recherche sur l'Imaginaire“ a cărui direcţie 
ne-a fost încredințată la C.N.R.S. si a cărui pregnantă pluri- 
disciplinară si răsunet international sînt tot mai considerabile. 
La unul din ultimele colocvii de la Cerisy-la-Salle, consacrat 
lucrărilor noastre, au participat cercetători de paisprezece 
naționalități, reprezentînd cele cinci părți ale lumii. În prezent, 
„C.R.I.“-ul, devenit Groupement de Recherches coordonnées, 
reunește vreo patruzeci de formaţiuni ştiinţifice, franceze si 
străine, printre care, bineînțeles, celula-mamă pe care am 
fondat-o acum douăzeci și cinci de ani împreună cu regretatii 


noștri colegi Léon Cellier si Paul Deschamps la Universitatea 
din Grenoble, 


Fie caa șasea a ediţie a acestui mic volum, devenit iniţiere 


clasică pentru orice strădanie de remitificare, să aducă în con- 
tinuare servicii tuturor cercetătorilor de mîine care vin în urma 
maeștrilor evocati mai sus si care nu se mai mulțumesc cu expli- 
cațiile „reductive“ moștenite de la pozitivismele secolului trecut. 

Introducere 


VOCABULARUL SIMBOLISMULUI 


„Semnalul este o parte a lumii fizice a 
existenței (being); simbolul este o parte a 
lumii umane a semnificației (meaning).“ 


E. CASSIRER, An Essay on Man, p. 37, 


mare confuzie a domnit întotdeauna în folosirea 
termenilor legați de imaginar. Ar trebui poate să 
presupunem deja că această stare de fapt provine din extrema 
devalorizare pe care a suferit-o imaginaţia, phantasia, în gîndi- 
rea Occidentului și a Antichității clasice. Oricum ar sta lucrurile, 
„imagine“, „semn“, „alegorie“, „simbol“, „emblemă“, „para- 
bolă“, „mit“, „figură“, „icoană“, „idol“ etc. sînt folosite, fără 
distincţie, una în locul alteia, de către majoritatea autorilor. 
Constiinta dispune de două moduri pentru a-şi reprezenta 
lumea. Unul direct, în care lucrul însuși pare prezent în minte, 
ca în percepție sau în simpla senzaţie. Celălalt indirect, atunci 
cînd, dintr-un motiv sau altul, lucrul nu poate să se prezinte „în 
carne și oase“ sensibilităţii, ca de exemplu în amintirea copi- 
lăriei, în imaginarea peisajelor de pe planeta Marte, în întele- 
gerea mișcării electronilor în jurul nucleului atomic sau în 


n Trad, rom. Eseu despre om, Ed, Humanitas, 1994, p. 52 (n. trad.). 

1 Cf, G, DUMAS, Traité de Psychologie, t. IV, pp. 266-268. Cf. exce- 
lentul articol de F, EDELINE, „Le symbole et l’image selon la théorie des 
codes“, Cahiers intern. de symbolisme, nr. 2/1963. 

reprezentarea lumii de dincolo de moarte. În toate aceste cazuri 
de conștiință indirectă, obiectul absent este re-prezentat con- 
ştiinţei de către o imagine, în sensul foarte larg al acestui termen. 

La drept vorbind, diferenţa între gîndirea directă și gîndi- 
rea indirectă nu este atît de transantä pe cît am expus-o noi din 
grijă pentru claritate. Ar trebui să scriem că, mai degrabă, con- 
știința dispune de diferite grade de imagine — după cum aceasta 
din urmă este o copie fidelă a senzatiei sau doar semnalează 
lucrul — iar extremele ar fi constituite din adecvarea totală, 
prezența perceptivă, sau inadecvarea cea mai mare, adică un 
semn veșnic văduvit de semnificat, si vom vedea că acest semn 
îndepărtat nu este altul decît simbolul. 

Simbolul se definește așadar mai întâi ca apartinînd cate- 
goriei semnului. Dar majoritatea semnelor nu sînt decît sub- 
terfugii de economie ce trimit la un semnificat care ar putea 
fi prezent sau verificat. Astfel, un semnal anunţă doar prezența 
obiectului pe care îl reprezintă. La fel un cuvint, o siglă, un 
algoritm înlocuiesc în mod economic o definiţie conceptuală 
lungă. Este mai expeditiv să trasăm pe o'etichetă un cap de 
mort stilizat și două tibii încrucișate decît să explicităm 
procesul complicat prin care cianura de potasiu distruge viaţa. 
Tot astfel numele „Venus“ aplicat la o planetă a sistemului 
solar sau, la fel de bine, sigla astrologică 9, sau chiar ansam- 
blul de algoritmi care definesc traiectoria elipsoidală a acestei 
planete în formulele lui Kepler, sînt mai economice decît o 
lungă definiție bazată pe observarea traiectoriei, a magnitu- 
dinii, a distanțelor unei asemenea planete față de Soare. 

Și fiindcă semnele de acest fel sînt doar un mod de a eco- 
nomisi niște operații mentale, nimic nu împiedică, cel'puţin 
teoretic, ca ele să fie alese arbitrar. Este suficient să declarăm 
că un disc roșu, barat cu alb, înseamnă că nu trebuie să înain- 
tez, pentru ca acesta să devină semnalul „sensului interzis“. Nu 
este nicidecum nevoie să înfățișăm pe panoul semnalizator un 
agent de poliție care amenință. La fel, majoritatea cuvintelor Și 

în special numele proprii par, pentru cine n-a studiat filologia 
limbii, lipsite de orice motivaţie, de orice rațiune de a fi alcă- 
tuite în acest fel si nu în altul: nu trebuie să știu că a existat un 
zeu celtic Lug și că „Lyon“ vine de la Lugdunum pentru ca să 
nu confund orașul Lyon și orașul Grenoble. Ajunge să știu că 
termenul Lyon — pe care-l precizez prin cuvîntul „oraș“ pentru 
a nu-l confunda fonetic cu animalul „lion“ [,,leu“] — trimite la 
un oras francez care există realmente la confluența Ronului cu 
Saône, ca să utilizez acest semn fonetic printr-o convenţie a 
cărei origine ar putea fi cu totul arbitrară: aș putea să înlocuiesc 
acest nume de oraş printr-un simplu număr, cum fac americanii 
pentru străzile si bulevardele din orașele lor. 

Și totuși sînt cazuri în care semnul este obligat să-și piardă 
arbitrariul teoretic: atunci cînd el trimite la abstractiuni, în 
special la însușiri spirituale sau din domeniul moral greu de 
prezentat „în carne si oase“. Pentru a semnifica planeta Venus, 
as fi putut tot atît de bine să o numesc Carol cel Mare, Petru, 
Pavel sau Läbus. Dar pentru a semnifica Justiţia sau Adevărul, 
gîndirea nu se poate lăsa în voia arbitrariului, fiindcă aceste 
concepte sînt mai putin evidente decît cele care se bazează pe 
percepții obiective. Trebuie să recurgem atunci la o lume de 
semne complexe. Ideea de justiție va fi figurată printr-un per- 
sonaj care pedepseşte sau absolvă si voi avea atunci o alegorie; 
acest personaj va putea fi înconjurat sau se va servi de diferite 
obiecte: table de legi, sabie, balanță și vom avea atunci embleme. 
Pentru a discerne și mai bine această noțiune de Justiţie, gîndi- 
rea va putea să aleagă istorisirea unui exemplu de fapt judiciar, 
mai mult sau mai putin real sau alegoric si în acest caz vom 
avea un apolog. Alegoria este traducerea! concretă a unei idei 
greu de sesizat sau de exprimat simplu. Semnele alegorice conțin 
întotdeauna un element concret sau exemplar al semnificatului. 


l CE P. RICOEUR, Finitude et culpabilité, p. 23. „După ce traducerea 
a fost făcută, putem să renuntäm la alegorie, de acum încolo inutilă.“ 

Putem asadar, teoretic cel putin, să deosebim două feluri 
de semne: semnele arbitrare pur indicative! care trimit la o 
realitate semnificată, dacă nu prezentă, cel putin mereu prezen- 
tabilă, și semnele alegorice care trimit la o realitate semnificată 
greu prezentabilă. Acestea din urmă sînt nevoite să figureze 
concret o parte a realității pe care o semnifică. 

Si ajungem, în sfârșit, la imaginația simbolică propriu-zisă 
atunci cînd semnificatul nu mai este deloc prezentabil si cînd 
semnul nu poate să se refere decît la un sens si nu la un lucru 
sensibil. De exemplu, mitul escatologic care încununează 
Phaidon este un mit simbolic fiindcă descrie domeniul interzis 
oricărei exeperiente umane, lumea de dincolo de moarte. Tot 
astfel putem deosebi în Evanghelii „parabolele“, adevărate 
ansambluri simbolice ale Împărăției, si simplele „exemple“ 
morale: Bunul Samaritean, Lazăr și Bogătașul cel Rău etc., care 
sînt doar niște apologuri alegorice?. Altfel spus, putem să definim 
simbolul, împreună cu A. Lalande3, drept orice semn concret 
care evocă, printr-un raport natural, ceva absent sau imposibil 
de perceput; sau împreună cu Jung: „Cea mai bună denumire 
sau formulă pentru o stare de fapt relativ necunoscută, dar re- 
cunoscută ca existentă sau necesară si care n-ar putea fi desem- 
natä initial într-un fel mai limpede ori mai caracteristic““4. 


LE. CASSIRER, Philosophie des symbolischen Formen, Ul, p. 285. 

2 Cf. O. LEMARIE, Initiation au Nouveau Testament, p. 164: „Le 
deosebim de parabole prin aceea că ele nu sînt simboluri care transpun 0 
învățătură religioasă într-o ordine diferită. «Exemplele» sînt luate din ordi- 
nea morală însăși pentru care constituie cazuri presupuse...“ Cf. LUCA, X, 
30, 37, XVI, 19, 31 etc. 


3 A. LALANDE, Vocabulaire critique et technique de la philosophie, 
articolul „simbol sens“, nr, 2, 

4 Cf. C.G. JUNG, Psychologische Typen, p. 642 (trad. rom. de Viorica 
Niscov, Ed, Humanitas, București, 1997), Cf, FR. CREUZER, Symbolik und 
Mythologie der alten Volker, 1, p. 79. „Diferenţa între o reprezentare sim- 
bolică și o reprezentare alegorică rezidă în faptul că aceasta din urmă redă 
numai o noțiune generală sau o idee care este diferită de ea însăși, în timp 
ce prima este ideea însăși devenită sensibilă, întrupată.“* 

Simbolul ar fi chiar, după P. Godet!, inversul alegoriei: 
„Alegoria pleacă de la o idee (abstractă) pentru a ajunge la o 
figură, în timp ce simbolul este mai întîi si de la sine figură si, 
ca atare, sursă de idei, între altele.“ Fiindcă simbolului îi este 
propriu să fie centripet, față de caracterul centrifug al figurii 
alegorice în raport cu senzaţia. Simbolul este, ca și alegoria, 
trimitere a sensibilului de la figurat la semnificat, dar el este, 
prin natura însăși a semnificatului inaccesibil, Și epifanie, adică 
apariție, prin si în semnificant, a indicibilului2. 

Ne dăm seama din nou care va fi domeniul de predilecție al 
simbolismului: non-sensibilul sub toate formele sale: inconștient, 
metafizic, supranatural și suprareal. Aceste „lucruri absente sau 
imposibil de perceput“ prin definiție vor fi în mod privilegiat 
subiectele înseși ale metafizicii, artei, religiei3, magiei: cauză 
primă, scop ultim, „finalitate fără scop“, suflet, spirite, zei etc. 

Dar există un paradox pe care trebuie să-l subliniem de pe 
acum în această definiţie a simbolului însuși. Inadecvat prin 
esenţă, adică para-bolä4, într-un mod si mai radical decît erau 
imaginile si procedeele emblematice, simbolul este invers 
constrîns la mult mai putin arbitrar, mult mai puțină „con- 
ventie“ decît emblema. De vreme ce re-prezentarea simbolică 


l P, GODET, „Sujet et symbole dans les arts plastiques“, in Signe et 
symbole, p. 125. „Figura alegorică își are semnificatia în afara ei înseși, în 
programul conceptual pe care trebuie să-l ilustreze.“ 

2 Liturghia creștină ortodoxă, în decorarea iconostasului sau în taina 
euharistiei, arată că imaginea simbolică (icoana) este totodată anamneză, 
pentru care tipul este dat de împărtășanie, și epicleză, pentru care tipul este 
dat de Rusalii, 

3 Trebuie să notăm că filozofii utilizează semn şi simbol invers 
decît teologii și lingvistii. Pentru aceștia semnul este plenar, chiar natu- 
ral, iar simbolul, convenţional. Cf, B. MOREL, Le signe sacré, p. 37; 
J.-L. LEUBA, „Signe et symbole en théologie“, in Signe et symbole; 
P. GUIRAUD, La Sémantique, p. 13. 

4 Dînd prefixului grec para sensul său cel mai puternic: „care nu 
atinge“. Cf. J.-L. LEUBA, op. cit., p. 160: „Parabolele evanghelice sînt un 
exemplu frapant al acestui raport esențial și totodată inadecvat.“ 

nu poate niciodată să fie confirmată prin prezentarea pur și 
simplu a ceea ce ea semnifică, simbolul, în ultimă instanţă, nu 
valorează decît prin el însuşi!. Neputînd să figureze infigu- 
rabila transcendentä, imaginea simbolică este transfigurarea 
unei reprezentări concrete printr-un sens pentru totdeauna ab- 
stract. Simbolul este deci o reprezentare care face să apară un 
sens secret, el este epifania unui mister?. Jumătatea vizibilă a 
simbolului, „semnificantul“, va fi întotdeauna încărcată de 
maximum de concretete și, după cum o spune excelent Paul 
Ricoeur3, orice simbol autentic posedă trei dimensiuni concrete: 
el este totodată „cosmic“ (adică își ia din belșug figuratia din 
lumea vizibilă care ne înconjoară), „oniric“ (adică îşi are rădă- 
cinile în amintirile, gesturile care ies la suprafață în visele noas- 
tre si constituie, după cum Freud a arătat atît de bine, plămada 
concretă a biografiei noastre foarte intime) si, în fine, „poetic“, 
în sensul că simbolul apelează și la limbaj, la limbajul cel mai 
impetuos, și deci cel mai concret. Dar și cealaltă jumătate a 
simbolului, acea parte de invizibil și de indicibil care face din 
el o lume de reprezentări indirecte, de semne alegorice pentru 
totdeauna inadecvate, constituie o specie logică foarte deose- 
bită. In timp ce într-un simplu semn semnificatul este limitat si 
semnificantul, prin arbitrariul însuși, nesfirsit; în timp ce simpla 
alegorie traduce un semnificat finit printr-un semnificant nu mai 
putin delimitat, cei doi termeni ai Symbolon-ului+ sînt infinit 


l Cf. P. GODET, op. cit., p. 120: „Simbolul este o figură care valorează 
nu tocmai pentru ea însăși, fiindcă atunci ea n-ar mai fi simbolul a nimic, ci 
prin ea însăşi.“ 

2 Gr. epiphaneia: „apariţie“. Cf. CORBIN, L’ imagination créatrice dans 
le soufisme d'ibn' Arabi: „Simbolul... este cifrul unui mister“, sau P. GODET, 
op. cit., p. 128: „Un infinit în finit: este fără îndoială cel mai bun mod de a 
caracteriza această esență singulară pe care o constituie în artă simbolul.“ 

3 P, RICOEUR, Finitude et culpabilité, IL, La symbolique du mal, p. 18. 

4 Despre etimologia lui Symbolon, cf. R. ALLEAU, De la nature des 
symboles, pp. 14, 49. În greacă (symbolon), ca și în ebraică (mashal) sau în 
germană (Sinnbild), termenul care semnifică „simbol“ implică întotdeauna 
reunirea a două jumătăți: semn si semnificat. 

deschisi. Termenul semnificant, singurul concret cunoscut, tri- 
mite în „extensiune“, dacă putem spune astfel, la tot felul de 
„însușiri“ non-figurabile, și aceasta pînă la antinomie. Astfel, 
semnul simbolic „foc“ aglutinează sensurile divergente și anti- 
nomice ale „focului purificator“, ale „focului sexual“, ale 
„focului demonic şi infernal“. 

Dar, în mod paralel, termenul semnificat, conceptibil în cel 
mai bun caz, dar nu reprezentabil, se dispersează în întreg uni- 
versul concret: mineral, vegetal, animal, astral, uman, „cosmic“, 
„oniric“ sau „poetic“. Astfel, „sacrul“ sau „divinitatea“ pot fi 
semnificate prin orice: un menhir, un arbore uriaș, un vultur, un 
șarpe, o planetă, o încarnare umană precum Isus, Buddha sau 
Krishna, sau chiar prin chemarea copilăriei care rămîne în noi. 

Acest dublu imperialism! — totodată al semnificantului și 
al semnificatului — din imaginaţia simbolică marchează în mod 
specific semnul simbolic și constituie „flexibilitatea“ simbo- 
lului2. Imperialismul semnificantului, care repetîndu-se ajunge 
să integreze într-o singură figură însușirile cele mai contradic- 
torii, ca și imperialismul semnificatului, care ajunge să debor- 
deze în întregul univers sensibil pentru a se manifesta, repetînd 
neobososit actul „epifanic“, posedă caracterul comun al redun- | 
dantei. Prin puterea sa de a repeta, simbolul acoperă indefinit A 
inadecvarea-i fundamentală. Dar această repetiţie nu este 
tautologicä: ea este perfectionantä prin aproximări acumulate. 
Ea este comparabilă prin aceasta cu o spirală, sau mai degrabă 
cu un solenoid, care la fiecare repetiție îşi circumscrie si mai 
mult ținta, centrul său. Și nu că un singur simbol nu ar fi la fel 
de semnificativ ca toate celelalte, ci ansamblul tuturor simbo- 
lurilor pe o anumită temă luminează simbolurile unele prin 
altele, le adaugă o „putere“ simbolică suplimentară3. 


| | Cf. P. GODET, op. cit., p. 121: „Simbolul, căruia îi este propriu să 
manifeste un sens al cărui purtător este, poate avea însă numeroase sensuri.“ 
2 E, CASSIRER, An Essay on Man, p. 57. 
3 Vom vedea mai departe că această metodă a „convergenţei“ este prin 
excelență metoda hermeneuticii. 

De aceea, plecînd de la această proprietate specifică de 
redundantä perfectionantä, putem să schitäm o clasificare su- 
mară, dar comodă, a universului simbolic, după cum sim- 
bolurile sînt alimentate de o redundantä de gesturi, de relaţii 
lingvistice sau de imagini materializate printr-o artă. 

Redundanta semnificantă a gesturilor constituie clasa sim- 
bolurilor rituale: musulmanul care la ora rugăciunii se pros- 
ternează către Răsărit, preotul creștin care binecuvîntează 
pîinea si vinul, soldatul care dă onorul la drapel, dansatorul, 
apoi actorul care „interpretează“ o luptă sau o scenă de dra- 
goste dau prin gesturi o atitudine semnificativă corpului lor și 
obiectelor pe care le mînuiesc. 

Redundanta relațiilor lingvistice este semnificativă pentru 
mit şi derivatele sale, după cum a arătat etnologul Claude 
Levi-Strauss!. Un mit — sau un ansamblu de parabole evan- 
ghelice de exemplu — este o repetare a anumitor raporturi, 
logice şi lingvistice, între idei și imagini exprimate verbal. 
Astfel, „Împărăţia lui Dumnezeu“ este semnificată în Evan- 
ghelii printr-un ansamblu de parabole, constituind, în special 
la Sfîntul Matei?, un adevărat mit simbolic în care raportul 
semantic între neghină și grîu, micimea bobului de muștar si 
mărimea copacului care a ieșit din el, năvodul si peştele etc., 
contează mai mult decît sensul literal al fiecărei parabole. 

In fine, imaginea pictată, sculptată etc., tot ce am putea 
numi simbol iconografic, constituie multiple redundante: 
„copia“ redundantä a unui loc, a unui chip, a unui model, desi- 
gur, dar și reprezentarea de către spectator a ceea ce pictorul 
a reprezentat deja tehnic... În cazul icoanelor religioase există 


! Cf. CL. LEVI-STRAUSS, Antrop 
I. Pecher, Ed. Politică, București, 1978, cap. XI: „Structurile miturilor“, 
P. 247, Acest autor arată că sub „diacronismul“ aparent al povestirii, ,,sin- 
cronismul“ secventelor — adică al redundantelor — este cel semnificativ. 
Cf. G. DURAND), Structurile antropologice ale imaginarului, trad. rom. de 
Marcel Aderca, Ed. Univers, Bucureşti, 1977, pp. 458 sq. 

2 Sfîntul MATEI, 13-3, 24-31, 31-33, 31-44, 45-46, 47-51. 

chiar „copia“ în mai multe exemplare a unui același model: 
fiecare statuetă de la Notre-Dame din Lourdes este Imaculata 
Conceptie unică, altarul fiecărei biserici este totodată Cina cea 
de taină și Golgota. Dar chiar în cazul unei simple picturi 
profane ca Gioconda, de exemplu, sesizăm foarte bine puterea 
aceasta a imaginii simbolice: „modelul“ Mona Lisa a dispărut 
pentru totdeauna, nu știm nimic despre el și, totuși, portretul 
său face prezentă această absenţă definitivă. Fiecare spectator 
care vizitează Luvrul repetă fără s-o știe actul redundant al lui 
Da Vinci şi Gioconda îi apare concret, într-o inepuizabilă epi- 
fanie!. Desigur, există variaţii în intensitatea simbolică a unei 
imagini pictate și în intensitatea semnificativă a sistemului de 
redundante iconografice. Imaginea vehiculează mai mult sau 
mai puțin „sens“. Și, așa cum s-a spus, Pelerinii de la Emaus 
ai lui Rembrandt sînt incontestabil mai bogaţi din acest punct 
de vedere decît Boul jupuit?. Tot astfel, intenția simbolică a 
unei icoane bizantine sau a unui Giotto este mai intensă decît 
cea a pictorului impresionist, care nu se preocupă decît de 
„redarea“ epidermică a luminii. O pictură sau o sculptură cu 
valoare simbolică este cea care posedă ceea ce Etienne Souriau 
numește — cu un termen atât de justificat, vom vedea — „Îngerul 
Operei“, adică täinuieste un „ceva din lumea de dincolo“3. 


66 


Adevărata „icoană“ este „instaurativă““ de sens, simpla imagine — 


1 H. CORBIN (op. cit., p. 13) a insistat mult asupra acestei puteri de 
repetiție instauratoare a obiectului simbolic, pe care o compară cu „inter- 
pretarea“ muzicală: „Simbolul... nu este niciodată explicat o dată pentru 
totdeauna, ci mereu se cere descifrat din nou, după cum o partitură muzicală 
nu este niciodată descifrată o dată pentru totdeauna, ci reclamă întotdeauna 
o execuţie nouă.“ 

2 P, GODET, op. cit., p. 106. 

3 Cf. É, SOURIAU, L'ombre de Dieu, Paris, 1955, p. 167 si de ase- 
menea pp. 133-144, 152-153, 280-282. Cf. ceea ce FOCILLON numeste 
aura care transfigurează opera (La vie des formes, Paris, Leroux, 1934, 
trad. rom. de Laura Irodoiu Aslan, Ed. Meridiane, Bucureşti, 1977); cf. si 
H. CORBIN, op. cit., p. 215, n. 10, si P. GODET, op. cit., p. 127. 

care se perverteste foarte repede în idol sau în fetis — este o 
închidere în sine, respingere a sensului, inertă „copie“ a sensi- 
bilului. În domeniul icoanei celei mai intensive simbolic, din 
punctul de vedere al consumatorului icoana bizantină pare a fi 
cea care satisface cel mai bine imperativul trimiterii!, iar din ` 
punct de vedere al producătorului si consumatorului, pictura 
Tchan si cea taoistă, care îl trimit pe artistul chinez la sensul 
obiectului sugerat prin cîteva linii sau cîteva pete de laviuri?. 
Să ne oprim pentru o clipă la această definiţie, la aceste 
proprietăți și la această sumară clasificare a simbolului ca semn 
care trimite la un indicibil si invizibil semnificat, prin aceasta 
fiind obligat să încarneze concret adecvarea care îi scapă, si 
aceasta prin jocul redundantelor mitice, rituale, iconografice, 
care corectează si completează inepuizabil inadecvarea. 
Vedem de la bun început că un asemenea mod de cunoas- 
tere niciodată adecvat, niciodată „obiectiv“, fiindcă nu atinge 
niciodată un obiect, şi care se vrea întotdeauna esenţial de 
vreme ce își ajunge lui însuşi și poartă în sine, scandalos, 
mesajul imanent al unei transcendente, niciodată explicit, dar 
întotdeauna ambiguu si adesea redundant, va vedea ridicîn- 
du-se împotriva lui, în cursul istoriei, numeroase opțiuni reli- 
gioase sau filozofice. Tocmai acest conflict îl vom retrasa succint 
în primul capitol al acestui mic volum. După ce vom fi consta- 
tat că, în ciuda ofensivei unei întregi civilizaţii, simbolul o duce 
bine și demersul însuși al gîndirii occidentale contemporane 
trebuie, cu voie sau fără voie, sub ameninţarea de alienare, să 


l Icoana este definită ca anamneză de către cel de al VII-lea Conciliu 
Ecumenic (784, Niceea). 

2 Pentru întregul Extrem-Orient sino-japonez, ca si pentru Platon, fru- 
museţea concretă este trimitere iluminatorie către frumusețea în sine si către 
lumea de dincolo, inefabilä, a frumuseţii. S-a spus despre pictorul chinez 
Yu-K'O că, atunci cînd picta bambusi, „îşi uita propriul corp si era 
transformat în bambus“, Dar acești bambuși la rîndul lor sînt simboluri 


și trimit la un extaz mistic, Cf. F.S.C. NORTHROP, The Meeting of East 
and West, p. 340. 

considere metodic „faptul“ simbolic, vom studia în capitolele 
următoare: Realitatea simbolică si metodele simbolologiei. În 
fine, în ultimele capitole, după ce vom fi arătat calea de apla- 
nare a conflictului dintre Ratiune si Imagine, vom putea să 
închipuim, cu seninătate, tinînd cont de rezultatele aduse de 
către metodele hermeneuticii, o știință si o înțelepciune nouă 
fondată pe simbolologie și să studiem funcțiile filozofice ale 
simbolismului. Dar mai înainte vom rezuma succint într-un 


tabel principalele diferenţe pe care tocmai le-am stabilit între 
semn, alegorie şi simbol. 

Semni- 
ficant 


Raport 
între 
sem- 

nificant 

si sem- 
nificat 


Califica- 
tive 


Tabelul nr. I 


Modurile de cunoastere indirectă 


Semnul 
(în sens strict) 


Arbitrar. 


Adecvat. 


Echivalentä indica- 
tivä: =. 


Poate fi sesizat prin- 
tr-un alt procedeu 
de gîndire. 


Dat înaintea semni- 
ficantului. 


Semiologic 
(Saussure), 
Semiotic 
(Jung, Cassirer). 
Indicativ 
(Cassirer). 


Semn „arbitrar“ 
(Edeline). 


Alegoria 


Non-arbitrar, ilustra- 
re în general con- 
vențională a sem- 
nificatului. 

Poate fi o parte, un 
element, o calita- 
te a semnificatului 
(emblemă). 

Partial adecvat. 


Traducere: = 
(traduce economic 
semnificatul). 


Dificil de sesizat 
printr-un mijloc 
direct, în general 
este un concept 
complex sau o 
idee abstractă. 
Dat înaintea semni- 
ficantului. 


Alegoric 
(Jung). 

Emblematic. 

Sintematic. 
(R. Alleau). 


Non-arbitrar. 


Non-conventional. 


Trimite la semnifica- 
tie. 
Este dat singur. 


Suficient si inadecvat 
sau „para-bolic“. 


Epifanie: =. 


Nu poate să fie se- 
sizat niciodată prin 
gîndirea directă. 


Nu este niciodată 
dat în afara proce- 
sului simbolic. 


Simbolic. 
Semantic 
(Saussure). 


Semn „asociat“ 


(Edeline). 

Capitolul I 


VICTORIA ICONOCLASTILOR SAU 
REVERSUL POZITIVISMELOR 


„Pozitivismul este filozofia care, prin 

aceeași mişcare, îl suprimă pe Dumnezeu 
si clericalizează orice gîndire.“ 

JEAN LACROIX, La sociologie 

d' Auguste Comte, p. 110. 


po să pară de două ori paradoxal că vrem să 
vorbim despre „Occidentul iconoclast“. Oare isto- 
ria culturală nu rezervă acest epitet crizei care a zguduit 
Orientul bizantin în secolul al VII-lea? Si cum oare civilizația 
care abundă în imagini, care a inventat fotografia, cinema- 
tograful, nenumăratele mijloace de reproducere iconografică, 
va putea fi taxată de iconoclasm? 

Dar sînt multe forme de iconoclasm. Unul prin lipsă, rigo- 
rist, cel al Bizanțului care se manifestă din secolul al V-lea, 
cu Sfîntul Epifanie, si se va întări sub influența legalismului 
evreu sau musulman, va fi mai degrabă o exigență reforma- 
toare de „puritate“ a simbolului față de realismul prea antropo- 
morf al umanismului cristologic al Sfîntului Germanos din 
Constantinopol, apoi al lui Theodoros Studitul!. Celălalt, mai 
insidios, este oarecum, prin exces, opus în intențiile sale față 
de cel al pioaselor concilii bizantine. Or, dacă iconoclasmul de 


i Cf. V. GRUMEL, „L'iconologie de saint Germain de Constanti- 
nople Echos d'Orient, t, 21, p. 165, si „Lriconologie de saint Théodore 
Studite“, Echos d'Orient, t. 21, p. 257. Cf. de asemenea în Dict. d'archeol. 

primul tip a fost un simplu accident în ortodoxie, vom încerca 
să arătăm că iconoclasmul de al doilea fel, prin exces, prin 
evaporare a sensului, a fost trăsătura constitutivă și fără înce- 
tare agravată a culturii occidentale. 

De la început, „cunoașterea“ [co-naissance] simbolică de- 
finită triplu ca gîndire pentru totdeauna indirectă, ca prezență 
figurată a transcendentei si ca înțelegere epifanică, apare la 
antipodul pedagogiei cunoașterii [savoir], așa cum este ea 
instituită de zece secole încoace în Occident. Dacă, împreună 
cu O. Spengler!, facem plauzibil începutul civilizației noastre 
o dată cu moștenirea lui Carol cel Mare, ne vom da seama că 
Occidentul a opus întotdeauna celor trei criterii precedente 
elemente pedagogice violent antagoniste: prezenței epifanice 
a transcendentei Bisericile îi vor opune dogme si clericalisme, 
„gîndirii indirecte“ pragmatismele îi vor opune gîndirea directă, 
„conceptul“ — cînd nu va fi „perceptul“ — si în fine, în faţa ima- 
ginatiei comprehensive, „sursă a greselii și a falsității“, știința 
va clădi lungile înläntuiri de cauze ale explicatiei semiologice, 
asimilîndu-le de altfel pe acestea lungilor înläntuiri de „fapte“ 
ale explicatiei pozitiviste. Într-un fel, aceste faimoase „trei 
stadii“ succesive ale triumfului explicatiei pozitiviste sînt cele 
trei stadii ale extinctiei simbolice. 

Aceste „trei stadii“ ale iconoclasmului occidental tre- 
buie să le parcurgem pe scurt. Totuși, aceste „trei stadii“ nu au 
aceeași evidență iconoclastă și, pentru a purcede de la cel mai 
evident la cel mai putin evident, vom răsturna în studiul nostru 
cursul istoriei, încercînd, dincolo de iconoclasmul prea notoriu 
al scientismului, să ajungem pînă la sursele profunde ale marii 


schisme a Occidentului în raport cu vocaţia tradițională a 
cunoașterii umane. 


chrétienne et de liturgie, H. LECLERC, articolul „Les images“, t. VII. 
Cf. articolul nostru, „L'Occident iconoclaste“, in Cahiers internationaux de 
symbolisme, nr. 2/1963. 


1 O. SPENGLER, Le declin de l'Occident, 1. 

* X 


Cea mai evidentă depreciere a simbolurilor pe care ne-o 
prezintă istoria civilizaţiei noastre este cu siguranţă cea care 
se manifestă în curentul scientist provenit din cartezianism. 
Desigur, după cum excelent scrie și un cartezian contemporan!, 
aceasta nu se întîmplă pentru că Descartes refuză să folosească 
noțiunea de simbol. Dar singurul simbol pentru Descartes, cel 
din A III-a Meditatie, este conștiința însăși după „chipul și ase- 
mănarea“ lui Dumnezeu. Este așadar exact să pretindem că, o 
dată cu Descartes, simbolismul își va pierde dreptul de cetate 
în filozofie. Chiar un epistemolog de un necartezianism atît de 
hotărât precum Bachelard? scrie încă, în zilele noastre, că axele 
științei și ale imaginarului sînt mai întîi inverse și că omul de 
știință trebuie înainte de toate să spele obiectul științei sale, 
printr-o „psihanaliză obiectivă“, de orice sechele perfide ale ima- 
ginatiei „deformatoare“. Fiindcă Descartes instaurează tocmai 
„domnia“? algoritmului matematic, iar Pascal, matematician, 
catolic si mistic, nu s-a înșelat în această privință cînd îl denunță 
pe Descartes. Cartezianismul asigură triumful iconoclasmului, 
triumful „semnului“ asupra simbolului. Imaginaţia, ca și senzația, 
de altfel, este respinsă de toţi cartezienii ca principala sursă de 
eroare. Desigur, pentru Descartes doar universul material este 
redus la algoritmul matematic, grație faimoasei analogii functio- 
nale: lumea fizică nu este decît figură și mișcare, adică res extensa, 
și apoi orice figură geometrică nu este decît ecuație algebrică. 

Dar o asemenea metodă de reducere la „evidenţele“ ana- 
litice se vrea metoda universală. Ea se aplică exact, chiar si mai 
întîi la Descartes, la „eu gîndesc“, ultim „simbol“ al fiinţei, 


l F, ALQUIÉ, „Conscience et signe dans la philosophie moderne et 
le cartésianisme“, in Polarité du symbole, Desclée, 1960, p. 221. 

2 Cf, G. BACHELARD, La formation de l'esprit scientifique. 

3 Cf. R. GUENON, Le règne de la quantité et les signes des temps 
(trad. rom. Florin Mihäescu si Dan Stanca, Humanitas, 1995). 

desigur, dar cît de redutabil simbol, de vreme ce gîndirea, prin 
urmare metoda — adică metoda matematică — devine singurul 
simbol al fiinţei! Simbolul — al cărui semnificant nu mai are 
decît aspectul diafan al semnului — se estompează putin cîte 
putin în pură semiologie, se evaporă, ca să spunem așa, me- 
todic în semn. Pe această cale, cu Malebranche și mai ales cu 
Spinoza, metoda reductivă a geometriei analitice se va aplica 
la Fiinţa absolută, la Dumnezeu însuși. 

Cu secolul al XVIII-lea, desigur, începe o reacţie contra 
cartezianismului. Dar această reacție nu va fi decît inspirată de 
către empirismul scolastic la Leibniz, ca și la Newton, și vom 
vedea mai departe că acest empirism este la fel de iconoclast 
ca si metoda carteziană. Toată știința ultimelor două secole se 
va rezuma la o metodă de analiză si de măsură matematică 
amestecată cu o grijă de numărare si observare în care știința 
istorică își va găsi profitul ei. Astfel este inaugurată era expli- 
catiei scientiste care, în secolul al XIX-lea, sub presiunea isto- 
riei și a filozofiei ei, va devia în pozitivism!. 

Această concepţie „semiologică“ a lumii va fi concepția 
oficială a Universitätilor occidentale și, în special, a Univer- 
sitätii franceze, fiică mai mare a lui Auguste Comte și nepoată 
a lui Descartes. Nu numai că lumea este pasibilă de explorare 
științifică, dar numai explorarea științifică are dreptul la titlul 
dezafectat de cunoaștere. Timp de două secole imaginaţia este 
violent anatemizată. Brunschvicg o socotește încă un „păcat 
împotriva spiritului“, în timp ce Alain nu vrea să vadă în ea 
decît copilăria confuză a constiintei?; Sartre nu găsește în ima- 
ginatie decît „neant“, „obiect-fantomă“, „sărăcie esenţială“. 


Cf, F.S.C. NORTHROP, The Meeting of East and West, pp. 71 sq., 
în care autorul apropie de această domnie a algoritmului egalitatea politică 
în democraţia lui Locke, inspiratoare a teoreticienilor francezi ai Revoluţiei. 

2 Cf. BRUNSCHVICG, Héritage de mots, héritage d'idées, p. 98, 
ALAIN, Préliminaires à la mythologie, pp. 89 sq. Cf. GUSDOREF, Mythe 
et métaphysique, p. 174. 

3 SARTRE, L'imaginaire, pp. 82, 85, 91, 137, 174-175 etc. 

Se produce în filozofia contemporanä de orientare carte- 
ziană o dublă hemoragie a simbolismului: fie că se reduce co- 
gito-ul la „cogitațiuni“ și atunci se obține lumea științei în care 
semnul nu este gîndit decît ca termen adecvat al unei relaţii, fie 
că „se vrea să i se redea ființa interioară conștiinței“! și se obțin 
atunci fenomenologii văduvite de transcendentä, pentru care co- 
lecţia fenomenelor nu mai orientează către un pol metafizic, nu 
mai evocă ontologicul si nici nu-l invocă, nu mai atinge decît 
un „adevăr la distanță, un adevăr redus“2. Rezumînd, putem 
spune că denuntarea cauzelor finale de către cartezianism și 
reductia ființei la țesătura de relații obiective care a rezultat de 
aici au lichidat în semnificant tot ceea ce era sens figurat, orice 
trimitere la profunzimea vitală a apelului ontologic. 

Un asemenea iconoclasm radical nu s-a dezvoltat fără grave 
repercusiuni asupra imaginii artistice pictate sau sculptate. 
Rolul cultural al imaginii pictate este minimalizat la extrem 
într-un univers în care triumfă zi de zi puterea pragmatică a 
semnului. Chiar un Pascal își afirmă disprețul pentru pictură, 
prefatind astfel derelictiunea socială în care va fi ținut „artis- 
tul“ de către consensul occidental prin chiar revolta artistică 
a romantismului. Artistul, ca si icoana, nu-şi mai are locul într-o 
societate care, încetul cu încetul, a eliminat funcţia esențială 
a imaginii simbolice. Astfel vedem, după vastele și ambi- 
tioasele alegorii ale Renașterii, arta secolelor al XVII-lea si al 
XVIII-lea, în ansamblul ei, minimalizîndu-se într-un pur „di- 
vertisment“, într-un pur „ornament“. Imaginea pictată însăși, 
atît în alegoria rece a lui Le Sueur, în alegoria politică a lui 
Lebrun și David, ca și în „scena de gen“ a secolului al XVIII-lea, 
nu mai caută să evoce. Din acest refuz al evocării se naște 
ornamentalismul academic care, de la epigonii lui Rafael la 
Fernand Léger, trecînd prin David si epigonii lui Ingres, reduce 
rolul icoanei la cel de decor. Si chiar în revoltele sale romantice 


f 
| 
f 


! ALQUIE, op. cit., p. 223. 
2 P, RICOEUR, op. cit., p. 70. 

si impresioniste împotriva acestei condiţii devaluate, imaginea 
si artistul său nu vor redobîndi niciodată, în timpurile moderne, 
puterea de semnificaţie deplină pe care o au în societățile ico- 
nofile, în Bizanțul macedonian, ca și în China dinastiei Song. 
Si în anarhia forfotitoare si răzbunătoare a imaginilor, care 
deodată se revarsă si îneacă secolul XX, artistul caută cu dis- 
perare să-și ancoreze evocarea dincolo de deșertul scientist al 
pedagogiei noastre culturale. 


X 
* * 


Dacă mergem cu cîteva secole înainte de cartezianism, 
observăm un curent și mai profund de iconoclasm, curent pe 
care îl va repudia, mult mai putin decît s-a spus, mentalitatea 
cartezianäl. Acest curent este vehiculat, din secolul al XIII-lea 
pînă în secolul al XIX-lea, de către conceptualismul aristotelic 
sau mai exact prin devierea ockhamistä și averroistă a acestuia 
din urmă. Evul Mediu occidental reia pe cont propriu vechea 
dispută filozofică a Antichității clasice. Platonismul, atît greco-la- 
tin cât si alexandrin, este mai mult sau mai putin o filozofie 
a „cifrului“ transcendentei, adică implică o simbolistică. De- 
sigur, zece secole de rationalism au corectat, în ochii noştri, 
dialogurile discipolului lui Socrate, în care nu mai citim doar 
premisele dialecticii și logicii lui Aristotel, ci chiar ale mate- 
matismului lui Descartes?. Dar utilizarea sistematică a sim- 
bolismului mitic, chiar a calamburului etimologic, la autorul 
Banchetului și al lui Timaios, este suficientă pentru a ne con- 
vinge că marea problemă platoniciană era cea a retrimiterii 


1 É, GILSON a arătat cît de mult era DESCARTES moștenitorul pro- 
blematicii și conceptelor peripateticiene, cf, Discours de la méthode, note 
critice de E. GILSON, Vrin, 

2 Cf. L. BRUNSCHVICG, L'expérience humaine et la causalité physique. 

3 H. CORBIN (op. cit., pp. 17-18) a arătat foarte bine cum Islamul 
oriental siit, în special prin Ibn Arabi zis Ibn Aflatân, „fiu al lui Platon“, 

obiectelor sensibile la lumea ideilor, cea a reminiscentei care, 
departe de a fi o memorie vulgară, este dimpotrivă o imagi- 
nație epifanicä. 

În zorii Evului Mediu, o doctrină asemănătoare susține 
J. Scot Eriugena: Cristos devenind principiul acestei reversio, 
inversul pentru creatio, prin care se va efectua divinizarea, 
deificatio, oricărui lucrul. Dar soluția adecvată a problemei 
platoniciene este finalmente gnoza valentiniană care o propune 
în acest îndepărtat pre-Occident al primelor secole ale erei 
creştine. La întrebarea care obsedează platonismul: „Cum a 
ajuns Ființa fără rădăcini și fără legături pînă la lucruri? 2, pusă 
de către alexandrinul Basilide, Valentin răspunde printr-o 
angelologie, o doctrină a „îngerilor“ intermediari, eonii, care 
sînt modelele eterne și perfecte ale acestei lumi imperfecte 
fiindcă este separată, în vreme ce unirea eonilor constituie 
Plenitudinea (Pleroma). 

Acești îngeri, pe care îi regăsim în alte tradiții orientale, 
sînt, cum a arătat Henry Corbin3, criteriul însuși al unei onto- 
logii simbolice. Ei sînt simboluri ale funcției simbolice înseși 
care este — ca si ei! — mediatoare între transcendenta semnifi- 
catului și lumea manifestată a semnelor concrete, încarnate, 
care devin simboluri datorită acestei funcții. 

Or, această angelologie constitutivă pentru o doctrină a 
sensului transcendent vehiculat prin umilul simbol, extremă 


a fost protejat mai mult decît Occidentul creștin de valul peripatetician al 
averroismului și a păstrat astfel intactă această doctrină a retrimiterii, ta “wil, 
si privilegiile imaginaţiei epifanice (âlam al-mithâl). 

1 Cf. M. CAPPUYNE, Jean Scot Erigène, sa vie, son œuvre, sa 
pensée, Louvain, 1933. 

2 Titlul celei de a treisprezecea cărți din Comentariile Evangheliilor 
de Basilide, Cf. F, SAGNARD, La gnose valentinienne et le témoignage 
de saint Irénée, Paris, Vrin, 1947. Cf. S. HUTIN, Les gnostiques, p. 40: - 
„Aceste entităţi pe jumătate abstracte, pe jumătate concrete, se mișcă într-un 
domeniu intermediar [sublinierea noastră] între realitate și mit.“ 

3 H. CORBIN, op. cit., p. 16. 

consecintä a unei dezvoltäri istorice a platonismului, va fi 
refulatä în numele „gîndirii directe“ de criza universaliilor 
pe care o deschide în Occident conceptualismul aristotelic, 
conceptualism din ce în ce mai încărcat de empirism căruia, în 
ansamblul său, Occidentul îi va fi fidel timp de cinci-sase 
secole cel putin (dacă închidem era peripateticiană la Descartes, 
fără a ţine seama de conceptualismul kantian și nici de pozi- 
tivismul comtian...1). Aristotelismul medieval, cel ieșit din 
Averroes și de la care se reclamă Siger de Brabant şi Ockham, 
este apologia „gîndirii directe“?, opusă tuturor atractiilor gîn- 
dirii indirecte. Lumea percepţiei, sensibilul, nu mai este o lume 
a intercesiunii ontologice în care se epifanizează un mister, 
cum era cazul la Scot Eriugena sau, de asemenea, la Sfîntul 
Bonaventura. Este o lume materială, cea a locului propriu, 
separată de un motor imobil atît de abstract încît nu merită nu- 
mele de Dumnezeu. „Fizica“ lui Aristotel, pe care creștinătatea 
o va adopta pînă la Galilei, este fizica unei lumi dezafectate, 
ce combină calităţi sensibile care nu trimit decît la sensibil sau 
la iluzia ontologică botezînd cu numele de ființă copula care 
uneşte un subiect si un nume predicativ. Ceea ce Descartes va 
denunța în această fizică de primă instanță nu este pozitivitatea, 


l Poate părea straniu să vrem să resorbim o parte a pozitivismului în 
vîrsta „metafizică“ a peripatetismului. Totuși, COMTE însuși se reclamă în 
mod explicit de la Aristotel: el vede în conceptualismul biologic al Stagi- 
ritului modelul însuşi al seriei constitutive a faimoaselor trei stadii: seria, 
„acest artificiu biologic, progresiv elaborat de la Aristotel încoace... pentru 
a institui o imensă scară menită să lege omul de vegetal...“ (Catéch. posi- 
tiviste, p. 128, edit. Péchut). Nici nu se putea spune mai bine: modul de 
legătură este cel într-adevăr pozitiv, de la vegetal la om, si nu ca la Platon 
de la om la idee prin mijlocirea termenului simbolic, 

2 Despre W. din Ockham, cf. L. BAUDRY, Le Tractatus de principiis 
theologiae attribué à G. d' Ockham, Vrin, 1936; ct. E. GILSON, La philo- 
sophie au Moyen Âge. Despre Averroes, ct. L. GAUTHIER, Accord de la 
religion et de la philosophie, tratat de Ibn Rochd tradus si adnotat, Alger, 
1905; P. MANDONNEL, Siger de Brabant et l'averroïsme latin au XIIIC 
siecle, Louvain, 1908-1911. 

ci precipitarea ei. Desigur, pentru conceptualism ideea posedä 
o realitate in re, în sensibil, de unde o extrage intelectul, dar ea 
nu conduce decît la un concept, la o definiţie comună care se 
vrea un sens propriu; ea nu mai trimite, din elan meditativ în 
elan meditativ ca ideea platonică, la sensul transcendent 
suprem care este „dincolo de fiinţă ca demnitate și putere“. Si 
se ştie cu ce ușurință acest conceptualism se va estompa în 
nominalismul lui Ockham. Comentatorii de tratate de fizică 
peripatetică nu se înșeală! atunci cînd opun historiai (anche- 
tele) aristotelice, atît de aproape în spiritul lor de entitatea 
„istorică“ a pozitivismului modern, Și mirabilia (evenimentele 
rare Si miraculoase) sau idiotes (evenimente singulare) din 
toate traditiile hermetice. Acestea din urmä procedau prin 
relații „simpatetice“, prin omologii simbolice?. 

Această alunecare către lumea realismului perceptiv, în 
care expresionismul — chiar senzualismul — înlocuiește evoca- 
rea simbolică, este foarte vizibilă în trecerea de la arta romană 
la arta gotică. Primăvara romană văzu cum înflorește o icono- 
grafie simbolică moștenită de la Orient, dar această primăvară 
a fost foarte scurtă față de cele trei secole de artă „occidentală“, 
artă numită gotică3. Arta romană este o artă „indirectă“, în 
întregime de evocare simbolică, față de arta gotică atît de 
„directă“ pentru care trompe-l'oeil-ul flamboaiant si renas- 
centist va fi o prelungire firească. Ceea ce transpare în încar- 
narea sculpturală a simbolului roman este gloria lui Dumnezeu 


1 Cf. P, FESTUGIERE, La révélation d' Hermes Trismegiste, I, p. 194: 
„Și în măsura în care anticii și chiar și bizantinii, apoi Evul Mediu, au avut 
vreo idee despre metoda științifică, ei datorează aceasta Stagiritului sau 
numeroșilor săi comentatori care s-au succedat de la Alexandru din Aphro- 
disias la Philopon.“ 

À Ibid., pp. 196-197. Despre literatura „simpatetică“ al lui Bolos De- 
mocriteanul, autor al unui Tratat despre simpatii si antipatii. 

i E. MALE, L'art religieux du XII? siècle en France; cf. M. DAVY, 
Essai sur la symbolique romane, si O. BEIGBEDER, L’ iconographie reli- 
gieuse des pays entre Rhône et Loire. 

si victoria sa supraomenească asupra mortii. Statuarul gotic 
arată tot mai des suferințele omului-Dumnezeul. 

În timp ce stilul roman, cu mai puțină continuitate, desigur, 
decît Bizantul?, conservă o artă a icoanei bazată pe principiul 
teofanic al unei angelologii, arta gotică apare în procesul ei ca 
tipul însuși al iconoclasmului prin exces: ea accentuează în așa 
măsură semnificantul încît alunecă de la icoană la imaginea 
foarte naturalistă care își pierde sensul sacru și devine simplu 
ornament realist, simplu „obiect de artă“. In mod paradoxal, 
purismul auster al Sfîntului Bernard este mai putin iconoclast 
decît realismul estetic al goticilor, hrănit de scolastica peripa- 
tetică a Sfîntului Toma. Desigur, această depreciere a „gîndirii 
indirecte“ si a evocării angelice care o însoțește, printr-un bun 
simţ terestru al filozofiei aristotelice și al averroismului latin, 
nu se va sävîrsi într-o singură zi. Vor fi rezistențe abia ocultate: 
înflorirea curtoaziei, a cultului dragostei platonice la 7 Fedeli 
d' Amore, ca și renașterea franciscană a simbolismului cu Sfin- 
tul Bonaventura3. De asemenea, trebuie semnalat că în realis- 
mul anumitor artiști, al lui Memling de exemplu și mai tîrziu 
al lui Bosch, transpare un misticism ocult care transfigurează 
minutia trivială a viziunii“. Dar nu e mai putin adevărat că regi- 
mul de gîndire pe care îl adoptă Occidentul „faustian“ al secolu- 


l Arta romanică, în special cea a țărilor catare, ar putea fi ușor bănuită 
de „docetism“, erezie care te incită să crezi că Isus Cristos nu era tăcut în 
realitate din carne. Pentru Basilide, ca şi pentru Valentin și mai tîrziu pentru 
catari, crucificarea lui Isus este un scandal, iar crucea este obiect de repulsie 
(cf. VALENTIN, citat de către Clement din Alexandria, Stromates, III, 6, 59). 

2 Schisma nu datează decît din 1054 si nu va fi realmente consumată 
decît la începutul secolului al XIII-lea, prin jefuirea Constantinopolului de 
către Cruciati (1204), 

3 Trebuie să subliniem aici contrastul care opune de-a lungul secolelor 
gîndirea franciscană, de obedientä platoniciană, si gîndirea dominicană, care 
va deveni bastionul tomismului, Desigur, Eckhart a fost dominican, dar un 
dominican condamnat de către ordinul său... 

4 Trebuie să remarcăm că această transfigurare a realismului se efec- 
tuează în țările din nordul Europei cele mai putin „romane“ si în care 

lui al XIII-lea, făcînd din aristotelism filozofia oficială a cresti- 
nätätii, este un regim care privilegiazä „gîndirea directă“ în detri- 
mentul imaginaţiei simbolice și al modurilor de gîndire indirectă. 
Începînd cu secolul al XIII-lea, artele și conștiința nu mai 
au ca ambiţie să trimită la un sens, ci „să copieze natura“!. 
Conceptualismul gotic se vrea un realism calchiat al lucrurilor 
așa cum sînt ele. Imaginea lumii, fie că este pictată, sculptată 
sau gîndită, se des-figurează și înlocuiește sensul Frumusetii 
si invocarea Fiintei prin manierismul drägäläseniei sau expre- 
sionismul chinurilor urîteniei. Putem spune că în timp ce car- 
tezianismul si scientismul provenit din el erau un iconoclasm 
prin absenţa și prin disprețul generalizat pentru imagine, ico- 
noclasmul peripatetic este tipul iconoclasmului prin exces: 
în simbol el neglijează semnificatul pentru a se ocupa doar de 
epiderma sensului, de semnificant. Întreaga artă, imaginația 
întreagă sînt puse doar în serviciul curiozitätii faustiene și 
cuceritoare a creștinătății. Este adevărat că, foarte profund, 
conștiința Occidentului fusese pregătită pentru acest rol orna- 
mentalist printr-un curent de iconoclasm mai primitiv și mai 
fundamental, pe care trebuie să-l examinăm acum. 


* 
* x 


Raționalismul, aristotelic sau cartezian, deține imensul 
avantaj de a se vrea universal prin împărțirea individuală a 
„bunului simţ“ sau „simțului comun“. Nu la fel stau lucrurile 


înflorește Reforma. Realismul lui Caravaggio și al lui Ribera va rămîne la 
simplul nivel al expresionismului. 

l Poetica lui Aristotel, care va fi Biblia esteticii occidentale înainte 
de romantism, se sprijină în esenţă pe noţiunea de imitație. Imitatia nu 
este decît extrema degenerare a redundanfei: icoana bizantină, atunci 
cînd îl figurează pe Cristos, repetă neobosit Sfîntul Chip, în vreme ce 
Griinewald sau chiar Van der Weyden nu fac decît să copieze un model 
uman, prea uman. | 

cu imaginile: ele sînt aservite unui eveniment, unei situaţii isto- 
rice sau existenţiale care le colorează. De aceea o imagine sim- 
bolică are fără încetare nevoie de a fi retrăită, aproape tot așa 
cum o bucată muzicală sau un erou de teatru au nevoie de un 
„interpret“. Iar simbolul, ca orice imagine, este amenințat de 
regionalismul semnificației și riscă să se transforme în fiecare 
clipă în ceea ce R. Alleau numește judicios un „sintem“!, adică 
o imagine avînd înainte de toate ca funcţie o recunoaștere 
socială, o segregare convențională. Am putea spune că este 
vorba aici de un simbol redus la puterea sa sociologică. Orice 
„convenție“, chiar și animată de cele mai bune intenţii de „apă- 
rare simbolică“, este în mod fatal dogmatică?. Pe planul retri- 
miterii ontologice și al vocației personale, se produce o dege- 
nerescentä pe care o remarcă foarte bine pastorul Bernard 
Morel3: „Teologia latină a tradus cuvîntul grec «mister» prin 
«sacrament», dar cuvântul latin nu redă toată bogăția cuvîntului 
grec. Există în misterul grec o deschidere către cer, un respect 
al inefabilului, un realism spiritual, o fortă în exultatie{ pe care 
nu le exprimă moderatia logică și concizia juridică a sacramen- 
tarismului roman.“ Aceste virtuți de deschidere către transcen- 
dentä în sînul liberei imanente, imaginea simbolică le va 
pierde. Devenind sintem, ea se functionalizeazä, aproape că ne 
vine să spunem, iar față de clericalismele care o vor defini, se 
functionarizeazä. Imaginea simbolică care se încarnează într-o 
cultură și într-un limbaj cultural riscă să se sclerozeze în 
dogmă și în sintaxă. În acest punct litera amenință spiritul 
atunci cînd poetica profetică este suspectată și i se închide 
gura. Desigur, este unul din marile paradoxuri ale simbolului 
faptul că se exprimă numai printr-o „literă“ mai mult sau mai 


|! R. ALLEAU, De la nature des symboles. 

2 Cf. B. MOREL, Le signe et le sacré, p. 186: „Les conventions 
sacramentaires“. 

3 Op. cit., p. 23. ` 

4 Sublinierea noastră. 

putin sintematicä. Dar inspirația simbolică se vrea trezire a 
spiritului dincolo de literă, cu riscul morţii. Or, orice Biserică 
este funcțional dogmatică și instituţional de partea literei. 
O Biserică, în calitate de corp sociologic, „taie lumea în două: 
credincioșii și sacrilegii“!, și în special Biserica romană care, 
în momentul culminant al istoriei sale, ținînd cu o mînă neclin- 
tită täisul „celor două săbii“, nu va putea admite libertatea de 
inspiraţie a imaginației simbolice, virtutea esenţială a simbo- 
lului, am spus-o, fiind cea de a asigura în sînul misterului per- 
sonal prezența însăși a transcendentei. O astfel de pretenție 
apare gîndirii ecleziastice ca o poartă deschisă sacrilegiului. 
Fie că legalismul religios este fariseic, sunit sau „roman“, el 
se confruntă întotdeauna fundamental cu afirmația că există 
pentru fiecare individualitate spirituală o „inteligenţă activă 
separată, Sfîntul său Duh, Domnul său personal, atasîndu-l de 
Pleromă fără altă mediere“2. Altfel spus, în procesul simbolic 
pur, Mediatorul, Îngerul sau Sfîntul Duh3, este personal, el 
emană întrucâtva din liberul examen, sau mai degrabă din libera 
exultatie, si iese prin aceasta din orice formulare dogmatică 
impusă din afară. Legătura persoanei prin intermediul înge- 
rului său cu Absolutul ontologic escamotează chiar segregarea 
sacramentală a Bisericii. Ca și în platonism, în special în 


1 B. MOREL, op. cit., p. 32. 
2 H. CORBIN, op. cit., p. 160, care arată bine legătura între erezia 


gnostică și simbolism atunci cînd scrie: „Este posibil să discernem în opo- 
zitia care a adus eșecul avicennismului latin... aceleași rațiuni care moti- 
vaseră eforturile Marii Biserici, în primele secole, pentru a elimina Gnoza. 
Dar această eliminare asigura dinainte victoria averroismului cu toate 
implicaţiile sale.“ 

3 Cf. B. MOREL, op. cit., p. 193, care definește Sfîntul Duh ca o inser- 
tie personală a energiei divine: „Trebuie să admitem un punct de incidență 
a energiei divine în organismul uman, exceptînd cazul că facem să coexiste 


două tipuri de viață eterogene în aceeași persoană.“ 
4 Biserica ortodoxă oficializează totuși această legătură personală 
în taina crismatiei (myron) care face din orice confirmat un „Purtător al 

platonismul valentinian, sub acoperirea angelologiei, există o 

relație personală cu Îngerul Cunoasterii şi al Revelatieil. 
Orice simbolism este așadar un fel de gnoză, adică un proce- 

deu de mediere printr-o cunoaștere concretă și experimentală?. 


66 


Ca si o anumită gnoză, simbolul este o „cunoaștere beatifiantă“, 
o „cunoaştere salvatoare“ care nu are nevoie înainte de toate 
de un intermediu social, adică sacramental și eclezial. Dar 
această gnoză, fiind concretă si experimentală, va avea întot- 
deauna pornirea de a figura îngerul prin mediatori personali de 
gradul doi: profeti, mesia si, mai ales, femeia. Pentru gnoza 
propriu-zisă „îngerii supremi“ sînt Sophia, Barbelo, Maica- 
Noasträ-Sfintul-Duh, Elena etc., a căror cădere și mîntuire 
figurează speranţele înseși ale căii simbolice: transferul de la 
concret la sensul său iluminant. Fiindcă femeia, ca și îngerii 
teofaniei plotiniene și spre deosebire de bărbat, are o natură 


“cc A 


dublă care este natura dublă a „symbolonului“ însuși: creatoare 
a unui sens și în același timp receptacol concret al acestui sens. 


Sfîntului Duh“ (pneumatofor). Biserica ortodoxă insistă de asemenea pe 
confirmarea individuală de la Rusalii: „limbi de foc... pogorîră peste fiecare 
dintre ei...“, cf. O. CLEMENT, op. cit., pp. 81, 82. 

1 H. CORBIN, op. cit., p. 16. Autorul subliniază de altfel un paralelism 
remarcabil între persecuțiile Bisericii romane faţă de sectele mistice — gnos- 
tici, catari etc. — si cele ale Islamului legalist sunit față de mistica sufită. 

2 Scriem „un fel de gnoză“ fiindcă gnoza propriu-zisă este un pro- 
cedeu bastard de rationalism si de dogmatism defensiv, fapt bine sesizat de 
P, RICOEUR (Finitudes et culpabilité, p. 150): „Gnoza este ceea ce adună 
și dezvoltă momentul etiologic al mitului.“ Totuși, ceea ce H.-Ch. Puech 
scrie despre gnoză se poate aplica perfect la cunoașterea simbolică: „Se 
numește sau se poate numi gnosticism — si de asemenea gnoză — orice doc- 
trină sau atitudine religioasă fondată pe teorie sau pe experiența interioară, 
chemată să devină stare inamisibilă... prin care în cursul unei iluminări omul 
se surprinde în adevărul său, se reamintește... și prin aceasta se cunoaşte sau 
se recunoaște în Dumnezeu...', PUECH, „Ph&nomânologie de la gnose“, 
in Ann. Collège de France, nr. 53, pp. 168-169. Cf. S. PÉTREMENT, 
Le dualisme chez Platon, les gnostiques et les manichéens, Presses Uni- 
versitaires de France, 1947. 

Femintatea este singura mediatoare, fiind totodată „pasivă“ si 
„activă“, Acest lucru a fost deja exprimat de Platon și de figura 
evreiască a Schekinei, la fel de bine ca și de figura musulmană 
a Fatimeil. Femeia este așadar, ca și îngerul, simbolul simbo- 
urilor, aşa cum apare ea în mariologia ortodoxă sub figura lui 
Theotokos, sau în liturghia Bisericilor creștine, care se asimi- 
Jează lesne, în calitate de intermediar suprem, cu „Soţia“2. 

Or, este semnificativ faptul că întreg misticismul Occiden- 
tului se va adăpa la sursele acestea platoniciene. Sfîntul Augus- 
tin n-a renegat niciodată cu adevărat neoplatonismul. Scot 
Eriugena este cel care introduce în secolul al IX-lea în Occi- 
dent scrierile lui Dionisie Areopagitul5. Bernard de Clairvaux, 
ca si prietenul său Guillaume de Saint-Thierry, ca și Hilde- 
garde von Bingen“, toți sînt buni cunoscători ai anamnezei pla- 
toniciene. Dar în faţa acestei transfuzii de misticism, Biserica 
veghează funcțional cu suspiciune. 

Avem de-a face aici cu factorul cel mai important al icono- 
clasmului occidental, fiindcă atitudinea dogmatică implică un 
refuz categoric al icoanei ca deschidere spirituală printr-o sen- 
sibilitate, o epifanie comunială individuală. Pentru Bisericile 
orientale, icoana este desigur pictată după mijloacele canonic 


1 Nu numai că Amor (Eros) este la Platon tipul însuși al interme- 
diarului (Symposion, 203 b-e) din care iconografia antică face un „daimon“ 
înaripat, dar (Timaios, 480 sq.) Platon mai și plasează între modelul inte- 
ligibil și lumea sensibilă un intermediar misterios: ,Receptacolul", „Doica“, 
„Mama“... Cf. resurgentele platoniciene în Madonna intelligenzia a pla- 
tonicienilor din Evul Mediu si în figura Fatimei-Creatia a sufismului, in 
H. CORBIN, op. cit., pp. 119 sq. Despre Schekina, cf. G. VADJA, Juda ben 
Nissim ibn Malka, philosophe juif marocain. 

2 Cf. B. MOREL, op. cit., p. 210. 

3 „Despre numele divine“, „Despre teologia mistică“, „Despre jerarhia 
celestă“ (cf. Oeuvres complètes, edit. M. de GANDILLAC), titluri sem- 
nificative care trimit la fel de bine la doctrina evreiască a numelor divine, 
ca și la angelologia orientală. 

4 Cf. LEISEGANG, La gnose, pp. 25 sq. 

fixate, si fixate, pare-se, mai rigid decît în iconografia occiden- 
tală, dar nu e mai puţin adevărat că acest cult al icoanei uti- 
lizează din plin dubla putere de transfer si de epifanie supra- 
naturală a simbolului. Numai Biserica ortodoxă, aplicînd în 
totalitate deciziile celui de-al şaptelea Conciliu ecumenic, care 
prescrie venerarea icoanelor, dă pe deplin imaginii rolul sacra- 
mental de „dublă aservire“ care face ca, prin intermediul ima- 
ginii, al semnificantului, raporturile între semnificat și con- 
ştiinţa adorantă „să nu fie pur convenţionale, ci în mod radical 
intime“!. În acest caz se dezvăluie rolul profund al simbolului: 
el este „confirmarea “ unui sens la o libertate personală. De 
aceea simbolul nu poate să fie explicitat: alchimia trans- 
mutatiei, a transfigurării simbolice nu poate, în ultimă instanţă, 
să se efectueze decît în creuzetul unei libertăţi. Iar puterea 
poetică a simbolului definește libertatea umană mai bine decît 
o face vreo speculație filozofică: aceasta din urmă se încă- 
păţînează să vadă în libertate o alegere obiectivă, în vreme ce 
în experienţa simbolului simțim că libertatea este creatoare a 
unui sens: ea este poetica unei transcendente în miezul subiec- 
tului celui mai obiectiv, celui mai angajat în evenimentul concret. 
Ea este motorul simbolisticii. Este Aripa Îngerului2. 

Henri Gouhier scrie undeva că Evul Mediu se stinge cînd 
dispar Îngerii. Putem să adăugăm că o spiritualitate concretă 


1 Cf. MOREL, op. cit., pp. 195 sq.: „Les asservissements liturgiques“. 
Cf. OLIVIER CLÉMENT, op. cit., p. 107: „Cristos nu este numai Verbul 
lui Dumnezeu, ci și imaginea sa. Întruparea fondează icoana si icoana dove- 
dește întruparea... Graţia divină säläsuieste în icoană.“ Acest rol de inter- 
mediar pe care îl joacă icoana este simbolizat prin iconostasul însuși care, 
în centrul său, reprezintă întotdeauna Deesis-ul (intercesiunea) figurat de 
către Fecioară și Sfîntul Ion, amîndoi mari intercesori. 

2 Din această cauză iconografia şi chiar etimologia „sufletului“ la greci 
fac din el un fiu al aerului, un fiu al vîntului. Sufletul este înaripat precum 
Victoria și cînd DELACROIX pictează Libertatea sus pe baricadă, sau cînd 


RUDE o sculptează pe arcul de triumf, ei regăsesc spontan același început 
de zbor al Victoriei de la Samothrace. 

se estompează atunci cînd icoanele sînt dezafectate si înlocuite 
de alegorie. Or, în epocile de revenire dogmatică și de înăsprire 
doctrinală, la apogeul puterii papale sub Inocenţiu al III-lea sau 
după Conciliul din Trento, arta occidentală este esențialmente 
alegorică. Arta catolică romană este o artă dictată prin formu- 
larea conceptuală a unei dogme. Ea nu trimite la o iluminare, 
ci ilustrează doar adevărurile Credinței dogmatic definite. A 
spune că o catedrală gotică este o „Biblie de piatră“ nu implică 
deloc că ar fi tolerată aici o liberă interpretare pe care Biserica 
o refuză Bibliei scrise. Prin această expresie se semnifică 
numai că sculptura, vitraliul, fresca sînt ilustrări ale interpre- 
tării dogmatice a Cărții. Dacă marea artă creștină se confundă 
cu arta bizantină și arta romană (care sînt arte ale icoanei și ale 
simbolului), marea artă catolică (arta care stă la temelia sen- 
sibilitätii estetice a Occidentului) se confundă cu „realismul“ 


Andrei Rubliov și nici chiar Rembrandt. 


*k 
* x 


Astfel, la începuturile gîndirii contemporane, în clipa în 
care Revolutia franceză va isprăvi să dezarticuleze suporturile 
culturale ale civilizației Occidentului, observăm că icono- 
clasmul occidental iese din şase secole de „progres al con- 
științei“ considerabil întărit. Căci, dacă dogmatismul literei, 
empirismul gîndirii directe și scientismul semiologic sînt ico- 
noclasme divergente, efectul lor comun continuă totuși să se 
întărească în cursul istoriei. Astfel încît tocmai această acu- 
mulare a celor „trei stadii ale concepţiilor noastre principale“ 
va fi constatată de A. Comte! si ea va fonda pozitivismul seco- 
lului al XIX-lea. Căci pozitivismul pe care Comte îl degajă din 


1 Cf. A. COMTE, Cours de philosophie positive, prima lectie. 

bilantul istoriei occidentale a gîndirii este totodată dogmatism 
„dictatorial“ și „clerical“, gîndire directă la nivelul „faptelor“ 
„reale“ prin opoziţie cu „himerele“, și legalism scientist!. Pentru 
a relua o expresie pe care Jean Lacroix? o aplică pozitivismului 
lui Auguste Comte, am putea spune că „îngustarea“ progresivă 
a cîmpului simbolic ajunge la începutul secolului al XIX-lea 
la o concepţie și la un rol excesiv de „strîmte““ ale simbolismului. 
Putem să ne întrebăm pe bună dreptate dacă aceste „trei stadii“ 
ale progresului conștiinței nu sînt trei etape ale obnubilării și 
mai ales ale alienării spiritului. Dogmatismul „teologic“, con- 
ceptualismul „metafizic“ cu prelungirile sale ockhamiste și, în 
sfîrșit, semiologic „pozitivist“ nu sînt decît o extinctie progre- 
sivă a puterii umane de legătură cu transcendenta, a puterii de 
mediere naturală a simbolului. 


1 Cf. A. COMTE, Système de politique positive. Cf. J. LACROIX, La 
sociologie d' Auguste Comte, si foarte importanta si monumentala lucrare 
a lui H. GOUHIER, La jeunesse d' Auguste Comte et la formation du posi- 
tivisme (3 vol.). 

2 J, LACROIX, op. cit., p. 103, cf. p. 108: „Pozitivismul este filozofia 
care, prin aceeași mișcare, îl suprimă pe Dumnezeu si clericalizează orice 
gîndire“, p. 110: „Scăpăm de tirania politică doar pentru a cădea în despo- 
tismul spiritual.“ 

Capitolul II 


HERMENEUTICILE REDUCTIVE 


„Să analizezi intelectual un simbol înseamnă 
să cojesti o ceapă pentru a găsi ceapa.“ 

PIERRE EMMANUEL, 

Consideration de l’ extase 


poca noastră a redevenit conștientă de importanța 
Pe ea simbolice în viața mentală datorită 
aportului patologiei psihologice și etnologiei. Și una și cealaltă 
dintre cele două științe par să-i fi dezvăluit, să-i fi amintit 
deodată individului normal și civilizat că o întreagă parte a 
reprezentării sale se află în mod straniu în vecinătatea repre- 
zentărilor nevrozatului, ale delirului sau ale „primitivilor“. 
Metodele care compară „nebunia“ cu rațiunea sănătoasă, lo- 
gica eficace a civilizatului cu mitologiile „primitivilor“, au 
avut imensul merit de a atrage atenţia ştiinţifică asupra numi- 
torului comun al comparatiei: domnia imaginilor, mecanismul 
prin care se asociază simbolurile și căutarea sensului mai mult 
sau mai puţin voalat al imaginilor, sau hermeneutica. 

Dar dacă psihanaliza, ca și antropologia socială, redes- 
coperă importanța imaginilor si se desprinde în-mod revolu- 
tionar prin aceasta de opt secole de refulare si de coercitiune 
a imaginarului, aceste doctrine nu descoperă totuși imaginaţia 
simbolică decît pentru a încerca să o integreze în sistematica 
intelectualistă în vigoare, decît pentru a încerca să reducă 

simbolizarea la un simbolizat lipsit de mister. Tocmai aceste 
procese de reductie a simbolizatului la niște date științifice și 
a simbolului la semn trebuie să le studiem acum și mai întîi 
în sistemul psihanalizei. 


# 
* x 


„Freudismul cel atît de faimos este arta de 
a inventa în fiecare om un animal de temut, 
pornind de la semne absolut obişnuite...“ 


ALAIN, Éléments de philosophie 


Este indispensabil să rezumăm foarte simplificat în ce 
constă armătura doctrinei freudiene pentru a înțelege mai bine 
care este concepția reductivă a metodei psihanalitice!. 

Primul principiu al lui Freud este că există o cauzalitate 
specific psihică, altfel spus că unele incidente psihice, chiar 
fiziologice, nu au neapărat o origine organică. Rezultă de aici 
mai ales că un determinism domneşte la fel de strict în uni- 
versul psihic, precum în universul material?. 

AI doilea principiu al lui Freud, si care decurge din exer- 
citarea acestui efort terapeutic pentru a exhuma cauzele psihice 
ale căror efecte semnificative sînt nevrozele, este faptul că există 
un inconstient psihic, rezervor concret al oricărei biografii a 
i individului, pästrätor al tuturor cauzelor psihice „uitate“. 


l Este necesar să ne referim la scrierile lui FREUD însuși, în special: 
Introduction à la psychanalyse, traducere Payot, 1926, L'interprétation des 
rêves, Presses Universitaires de France, 1967; Essais de psychanalyse, Payot, 
1936. Se pot consulta de asemenea două lucrări monumentale: E. JONES, 
La vie et l'oeuvre de S, Freud, 3 vol., Presses Universitaires de France si 
R. DALBIEZ, La méthode psychanalytique et la doctrine freudienne, 2 vol., 
Desclée de Brouwer, 1949, 


2 Despre negarea libertăţii de către FREUD, cf. Introduction à la 
psychanalyse, pp. 38-59, 

Al treilea principiu este că există o cauză a ştergerii, a 
uitării înseși. Este vorba de cenzură, adică de o opoziţie, o 
interdicţie socială, parentală cel mai adesea, care este adevărata 
cauză ocazională a emergentei efectului nevrotic. Cenzura 
refulează în inconştient ceea ce interzice!. 

Al patrulea principiu, sau cauză generală a vieţii psihice, 
este invincibila pulsiune pe care cenzura o constrînge fără a 
o învinge vreodată: tendinta sexuală sau libidoul. Or, această 
tendință sexuală nu este o achiziție a pubertätil, ea preexistă în 
timpul copilăriei, dar la stadii presexuale, în care sexualitatea 
este fără instrument, dacă nu fără obiect. Libidoul vrea întot- 
deauna să-și satisfacă nevoia sa irepresibilă, el se prezintă ca o 
excitație erogenă și scopul pe care îl vizează este întotdeauna 
suprimarea excitatiei. Or, cenzurile vin să dejoace această satis- 
factie fără a atinge totuși dinamismul libidoului, de unde un al 
cincilea principiu, decisiv pentru problema noastră. 

Pulsiunea refulată în inconştient printr-o interdicție mai 
mult sau mai puţin brutală și prin evenimente mai mult sau mai 
putin traumatizante va fi satisfăcută pe căi deturnate. În această 
situaţie, satisfacerea directă a pulsiunii se alienează travestin- 
du-se în „imagini“ și în imagini care păstrează marca stadiilor 
de evoluţie libidinoasă a copilăriei. În special, imaginile din 
vis sînt semnificative pentru libido și pentru aventurile sale 
infantile. Esentialul metodei terapeutice a psihanalizei va 
consta în a urca de la aceste fantasme absurde în aparenţă la 
sursa lor biografică profundă, ascunsă de o cenzură persistentă 
în cel mai tainic cotlon al inconştientului. Imaginea, fantasma, 
este simbolul unei cauze conflictuale care a opus într-un trecut 
biografic foarte îndepărtat — în general în primii cinci ani ai 
vieții — libidoul și contra-pulsiunile cenzurii. Imaginea este 
așadar întotdeauna semnificativă pentru un blocaj al libidoului, 
adică pentru o regresiune afectivă. 


| Am simplificat considerabil gîndirea lui Freud. Cam pînă în 1920, 
Freud concepe conflictul nevrotic ca rezultat al înfruntării între „pulsiunea 
eului“ și „libidoul sexual“, cf. LAGACHE, La psychanalyse, p. 27. 

Plecînd de la această axiomaticä, noţiunea de simbol suferă 
la Freud o dublă reducere, căreia îi corespunde dubla metodă pe 
care Roland Dalbiez a pus-o magistral în evidenţă în freudism: 
metoda asociativă şi metoda simbolică. Mai întîi, prin natura 
deterministă care adaugă întotdeauna un efect psihic (de exemplu 
imaginile unui vis) la cauza supremă a psihismului, și anume 
libidoul, simbolul va trimite întotdeauna în ultimă instanță la 
sexualitate, la o sexualitate imaturizată din cauză că e nesatis- 
făcută. Tocmai această aplecare fatală este numită la Freud 
pansexualism. Toate imaginile, toate fantasmele, toate simbo- 
lurile se reduc la aluzii pline de imagini ale organelor sexuale 
masculin si feminin. Copilăria și etapele maturatiei sexuale ar 
fi rezervorul cauzal al tuturor manifestărilor sexualității, al 
întregului polimorfism! de satisfacţii sexuale. Or, după cum 
observă Dalbiez?, tocmai îngustimea și rigiditatea determinis- 
mului freudian permit reducerea oricărei imagini la modelul 
său sexual: eroarea lui Freud este de a fi confundat „cauza- 
litate“ și „asociație“ prin asemănare sau contiguitate, de a fi 
constituit în cauză necesară si suficientă a fantasmei ceea ce nu 
era decît un accesoriu asociat în polimorfismul simbolului. 
Freud nu numai că reduce imaginea la o ruşinoasă oglindă 
a organului sexual, dar și mai profund încă reduce imaginea 
la a nu fi decît oglinda unei sexualitäti mutilate, semänînd 
cu modelele furnizate de către etapele imaturizării sexuale a 
copilăriei. Imaginea este, așadar, pătată de anomalie, înțepenită 
între două traumatisme: traumatismul adultului care provoacă 
regresiunea nevrotică și traumatismul copilăriei care fixează 
imaginea la un nivel biografic de „perversitate““3. Metoda aso- 
ciativă — în care asociaţia nu are nici o libertate — confundată 
cu cercetarea strict deterministă a unei cauzalitäti și, în acest 


| Cf. FREUD, Ma vie et la psychanalyse, p. 158. 
2 R. DALBIEZ, op. cit., II, p. 267, 


3 Cf. FREUD, „Fragment d'une analyse d'hystérie“, in Rév. de 
Psychan., t. II, nr, 1, pp. 1 si 112. 

caz, cu o cauză unică, nu poate decît să reducă, din asociaţie în 

asociaţie, apariția anodină și fantezistă a unei imagini la a nu 

fi decât efectul necesar al cauzei prime și al avatarurilor ei: 
libidoul si incidentele sale biografice. 

ar există ceva și mai grav decît această reducere sărăci- 
toare a simbolului la un simbol sexual: Dalbiez! semnalează 
că Freud utilizează cuvîntul simbol în sensul de efect-semn, 
ceea ce reduce cîmpul infinit de deschis al simbolismului, așa 
cum îl definim la începutul acestei lucrări: „O ființă are deci 

o infinitate de simboluri?, în timp ce nu poate avea decît un 

număr limitat de efecte si de cauze... Simbolismul psihanalitic 

constituie exact contrariul simbolismului obișnuit.“ 

== Din acest moment asistăm la o cascadă de „reducții“ psih- 
analitice: în vreme ce muritorii de rînd o consideră pe Minerva 
ieșind din craniul lui Jupiter3 precum simbolul sau cel putin 
alegoria originii divine a înțelepciunii, psihanalistul, egalizînd 
în derealizare Minerva și Înţelepciunea și, după stricta nece- 
sitate a cauzalitätii, făcînd să derive abstractul din concret, 
consideră Înţelepciunea ca simbol — sau mai degrabă ca 
indicele-efect — al Minervei. Deci, după o primă reducere a 
simbolismului la o pură reprezentare asociativă, în numele 
principiului linear al cauzalitätit, se inversează sensul comun 
al simbolului: simbolizantul este egalat logic cu simbolizatul 
și se poate atunci, printr-o operaţie de reversibilitate, ca unul 
să fie înlocuit cu celălalt. 

In al doilea rînd, din reductie în reductie, Minerva ieşind 
din craniul lui Jupiter este „redusă“ la rîndul ei la reprezentarea 
nașterii prin vulvă... Mai e doar un pas de făcut si emergenta 
înțelepciunii nu mai este decît un efect-semn al vulgarei nașteri 
a muritorilor de rînd prin vulva feminină. Înţelepciunea însăși, 
ca și Minerva, nu este finalmente decît un efect-semn al 


LR. DALBIEZ, op. cit., IL, p, 124. 
2 Ibid., op. cit., pp. 125-126. 
3 DALBIEZ, op. cit., p. 128. 

sexualităţii. Să rezumäm lanţul acestei reductii a „simbolului 
invertit“ așa cum îl concepe Freud: Înţelepciunea — Minerva 
ieșind din cap — nașterea prin vulvă. Defectul esențial al 
psihanalizei lui Freud este de a fi combinat un determinism 
strict care face din simbol un simplu „efect-semn“ cu o cau- 
zalitate unică: imperialistul libido. De aici încolo, sistemul de 
explicaţie nu mai poate fi decît un sistem univoc în care un 
semn trimite la un semn, si un sistem pansexual în care semnul 
ultim, cauza, este incident sexualităţii, aceasta din urmă fiind 
un fel de motor imobil al întregului sistem. 

“s Putem să ne dăm seama de această dublă reductie într-un 
caz concret ce pune în evidență faimosul complex al lui Oedip 
în exemplul următor. X... visează că ia masa în toväräsia unui 
călugăr și se angajează în prezența acestuia, în fața unei statui 
a Fecioarei, nu fără repulsie, să plece să îngrijească leproșii. 
Analiza freudiană a acestui caz ne dă mai întîi asociaţiile 
următoare: „călugărul“: odinioară, subiectul X... a avut ca direc- 
tor de conștiință un capucin; „angajament“: subiectul a acceptat 
o atitudine amicală foarte tandră față de o tînără femeie care 
traversează o criză morală; „statuia Fecioarei“: era statuia în faţa 
căreia mama lui îl punea să-şi spună rugăciunea în copilărie 
și de altfel chipul statuii semăna cu cel al mamei. Dacă trecem 
de la asociații la simboluri, descoperim că „lepra“ este aluzia 
biblică la păcat, iar pe de altă parte „călugărul“ reamintește 
subiectului că a văzut Thaïs si că personajul călugărului Paf- 
nutie care vrea să salveze curtezana, dar îi sucombă el însuși, 
l-a impresionat puternic. 

Visul se reduce așadar, simbolul reconfortînd asociaţiile, 
la un vis de tînăr oedipian: secreta tentatie pentru femeia care 
traversează în prezent o criză de conștiință joacă un rol trau- 
matic care trimite la dorința incestuoasă din copilărie. Libidoul 


sexual cu refulările sale biografice este singurul regizor al 
simbolismului visului. 

Cu toate acestea, imensul merit al lui Freud si al psiha- 
nalizei, în ciuda acestei linearitäti cauzaliste si a escamotärii 
simbolului în profitul simptomului, este de a fi redat drept de 
cetate valorilor psihice, imaginilor, izgonite de raționalismul 
aplicat al științelor naturii. Desigur, efectul-semn simbolic se 
reduce în ultimă analiză la un avatar al libidoului, dar între 
timp el a operat ca o cauză secundară în cîmpul activității 
psihice. Si tocmai în acest „realism psihologic“ rezidă înainte 
de toate revoluţia freudiană!. 

Vom vedea acum că există, totuşi, un alt fel de a concepe 
inconştientul, nu „ca inefabilul refugiu al particularitätilor 
individuale, depozitarul unei istorii unice“, ci ca rezervorul de 
„Structuri“ pe care colectivitatea îl privilegiază, nu tot față de 
acest pervers polimorf care ar fi copilul, ci în raport cu acest 
„social polimorf“ care este copilul uman. 


„Giîndirea mitică... își clädeste palatele 
ideologice cu molozul unui discurs social 
vechi.“ 


CL. LÉVI-STRAUSS, La pensée sauvage 


Dupä cum am väzut, psihanaliza era o redescoperire a im- 
portantei simbolului, dar escamota totodată semnificatul în profi- 
tul biografiei individuale si al cauzei libidinale. Sub aspectul său 
freudian, ea desena o arhetipologie, dar obsedată de sexualitate, 
reducînd simbolul la aparența rusinoasä a libidoului refulat, iar 
libidoul la imperialismul multiform al pulsiunii sexuale. 


1 Cf. DALBIEZ, op. cit., II, p. 56: „Influenţa lui Freud asupra psihia- 
triei și a psihopatologiei s-a tradus printr-o veritabilă resurectie a credinței 
în eficacitatea psihismului.“ 

2 Cf. LEVI-STRAUSS, Anthr. struct., p. 224. 

Tocmai acest monism subiacent, acest imperialism al 
sexualităţii si în special universalismul modurilor de refulare 
au fost pe drept criticate. Mai cu seamă etnografii, urmîndu-l 
pe Malinowski! cu determinantul său studiu asupra indigenilor 
din insula Trobriand, au pus la îndoială universalitatea fai- 
mosului complex al lui Oedip?. Ancheta etnografică arată 
că simbolismul oedipian, pe care se sprijină întreg sistemul 
freudian, nu este decît un episod cultural strict localizat în 
spaţiu si probabil în timp. Antropologia culturală în ansamblu 
va pune din nou sub semnul întrebării modurile de refulare, 
unitatea pedagogiei parentale. Reductia primară la un trau- 
matism oedipian, cheie de boltă a psihanalizei freudiene, nu 
mai poate fi menținută. În particular, cartea în care Freud se 
aventurează pe terenul etnologiei, Totem și tabu, şi merge pînă 
la a reduce societatea, legătura și contractul social la accidentul 
oedipian originar, e socotită de către etnologie ca un roman de 
cea mai pură fantezie3. Cum ar putea avea o societate primitivă 
ca origine a tuturor simbolurilor, a tuturor legăturilor sale so- 
ciale, un eveniment oedipian, de vreme ce în moravurile sale, 
în obiceiurile ei vii, această societate nu prezintă nici o urmă, 
nici o posibilitate a vreunei situaţii oedipiene? 

Și totuși, etnograful sau etnologul nu pot rămîne insen- 
sibili la inflația mitologică, poetică, simbolică stăpînitoare în 
societățile zise „primitive“. Aceste societăți par să suplinească 
absența progreselor tehnologice, absenţa preocupărilor tehno- 
cratice, printr-un fantastic preaplin imaginativ. Actele cele mai 
cotidiene, obiceiurile, relațiile sociale, sînt supraîncărcate de 
simboluri, sînt dublate în cele mai mici detalii de un întreg 
cortegiu de valori simbolice. La ce trimit aceste simboluri 


1 B. MALINOWSKI, La vie sexuelle chez les sauvages de Mélanésie. 

2 Cf. infra, pp. 93-94. 

3 Cf. MALINOVSKI, La sexualité et sa répression dans les sociétés 
primitives, pp. 130-131. 

4 Cf. M. GRIAULE, Dieu d'eau; cf. G. DIETERLEN, La religion des 
Bambara; cf. TALAYES VA, Soleil Hopi. 

luxuriante care par să tapiseze comportamentul si gîndirea 
„primitivilor“? 

Lingvistica sub toate formele sale va fi întodeauna mo- 
delul unei gîndiri sociologice. Într-adevăr, limba este un feno- 
men martor si privilegiat al obiectului sociologic. Ea stabilește 
acel pluralism diferenţial care constituie specificul antropo- 
logiei sociale prin opoziție cu monismul naturii umane pe care 
îl postulează, mai mult sau mai putin, antropologia psihologică 
și în special psihanaliza. Căci limbile sînt diferite, marile gru- 
puri lingvistice rămîn ireductibile unele la altele. Și dacă „sim- 
bolismul“ pe care îl constituie o limbă cu fonemele, cuvintele, 
turnurile sale de fraze trimite la un semnificat mai profund, 
acest semnificat trebuie să păstreze caracterul diferenţial al 
limbii care îl explicitează și îl manifestă; ca și ea, el nu este 
pasibil de generalizare: este de natură diferenţială, iar ,,sim- 
bolismul“ filologic nu poate să trimită decît la o semnificaţie 
sociologică. Reducerea simbolului la societatea care îl suportă 
pare sugerată de către lingvistică. Dar în timp ce unii socio- 
logi! se rezumă strict la simbolismul lingvistic și se cantonează 
în domeniul fonemelor și semantemelor căutînd în inepuiza- 
bilele forme ale limbilor limbajului uman asemănări lingvistice 
care permit deducerea de asemănări sociologice, alții încearcă 
să aplice metodele lingvisticii — și în special ale fonologiei — 
nu numai la limbă, ci şi la simbolurile unei societăți în general, 
atît rituale cît şi mitologice, nemaicăutînd asemănările, ci dim- 
potrivă diferențele pe care structurile ansamblurilor simbolice, 
mitice sau rituale le indică între societăți. 

La prima metodă de „reducţie“ simbolică se atașează 
lucrările lui Georges Dumézil prefatate de către cele ale lui 
André Piganiol si pe care le putem numi „reducţie sociologică 
funcționalistă“. A. Piganiol remarcase studiind Antichitatea 


| Luăm acest termen generic nu în sensul său strict, ci vrînd doar să ex- 


prime că specialistul în chestiune atinge domeniul „științelor sociale“ în gene- 


ral: sociologie propriu-zisă, etnologie, antropologie culturală, etnografie etc. 

romană că ne găsim în prezența a două linii de simbolism, care 
în majoritatea timpului se apropie fără a se amesteca. Pe de o 
parte se observau simboluri — rituale sau mitice — axate pe culte 
htoniene, cuprinzînd ritualuri sacrificiale, mistere, orgii, utili- 
zînd altare joase, „pietre de sacrificiu“, morminte în care morții 
erau îngropaţi etc., pe de altă parte, celălalt grup de simboluri, 
„izomorfe“! în antagonismul lor cu precedentele. Piganiol 
infera de aici că societatea romană era formată din două socie- 
tăți istoricește suprapuse: trupele lui Romulus, indo-europene, 
si sedentarii „sabini“, populație asianică avînd culte si obi- 
ceiuri agrare. 

Cu totul alta va fi metoda lui G. Dumézil aplicatä la acelasi 
teren semantic ca al lui Piganiol: si anume Roma Antichității. 
Dacă putem spune astfel, Dumézil va reintegra simbolismul 
„sabin“, alături de simbolismul propriu-zis „roman“, într-o 
entitate funcțională care le înglobează și pe unul și pe celălalt, 
entitate funcțională care nu are nimic comun cu o „difuziune“ 
a simbolurilor indo-europene într-o populaţie străină, pentru 
bunul motiv că filologia pune în evidență că simbolurile 
„sabine“, ca și simbolurile „romane“, coexistă în ansamblul 
societăților din grupul lingvistic indo-european. Și mai mult 
încă, la celți, la germani, la latini sau la vechii hinduși și ira- 
nieni, sociologia lingvistică pune în evidenţă nu două straturi 
simbolice, ci trei, perfect distincte, trei straturi care-și mani- 
festă simbolismul religios în cei trei zei latini ce devin em- 
blema întregului sistem dumézilian: Jupiter, Marte, Quirinus. 
Be Dar Dumézil nu are timiditätile reductive ale unui Piganiol 
| sau ale unui Lowie: „difuziunea“ indo-europeană nu explică 

nimic, explicaţia profundă, reductia ultimă a „tripartiției“ sim- 
bolice la indo-europeni, este o explicaţie funcțională. Cele trei 
regimuri simbolice corespund termen cu termen unei tripartitit 


l Termen î imprumutat de la psihanalistul Baudouin si care înseamnă 


„aparținînd calitativ aceleiași specii“, trimițînd la aceeași familie interpre- 
tativă; noi am prefera „izotop“. 

a societăţii indo-europene în trei grupuri funcționale foarte 
apropiate de ceea ce erau cele trei caste tradiționale ale 
Indiei antice: brahmani, kshatryas, vayçias. Jupiter, cu ritualul 
si miturile sale, este zeul „preoților“!, al flamenului, precum 
Mithra- Varuna este zeul brahmanului; Marte este zeul „ecvi- 
tilor“, al tribului Luceres, după cum Indra este cel al răz- 
boinicilor kshatryas; cît despre Quirinus, el este divinitatea 
„plurală“ adesea feminoidă (Fortuna, Ceres etc.), divinitate a 
agricultorilor si a „producătorilor“, meșteșugari și negustori. 

Pentru functionalismul lui Dumézil, un mit, un ritual, un 
simbol este direct inteligibil din clipa în care îi cunoaștem bine 
etimologia. Simbolismul este un compartiment al semantis- 
mului lingvistic. 

Dar psihanaliza ne-a dovedit că nu trebuie să ne încredem 
într-o lectură directă: nu la nivelul conștiinței clare — și în acest 
caz la ce ar servi complicatia „sensului figurat“, a „simbo- 
lului“ față de sensul propriu? — ci în complicațiile inconstien- 
tului se țese voalul simbolului. Dacă simbolul are nevoie de 
o descifrare, asta se datorează tocmai faptului că el este cifru, 
criptogramă indirectă, mascată. Pe de altă parte, principalele 
ansambluri simbolice, miturile, posedă această stranie propri- 
etate de a scăpa de contingenta lingvistică: mitul este opusul 
unui „angajament“ lingvistic ca al poeziei, ancorată în mate- 
rialul însuși al limbii: fonetismul, lexicul, aliteratiile și calam- 
bururile sale. Această originalitate fată de toate celelalte fapte 
lingvistice este indicată de Lévi-Strauss? atunci cînd scrie: 
„Am putea defini mitul ca modul de discurs în care valoarea 
formulei traduttore, traditore? tinde practic la zero...“ „Valoarea 


A 


mitului persistă ca mit în cele mai proaste traduceri“, în vreme 


l Realitatea este mai complexă; funcțiile lui Jupiter sînt ele însele 
duble, așa cum este în Roma sau în Vede suveranitatea: rex-flamen îi cores- 
punde întru totul lui raj-brahman. 

2 Anthr. Struct., p. 232. 

3 Care se aplicä la maximum textului de poezie. 

ce valoarea filologică a cuvîntului — flamen sau rex de exem- 
plu — se evaporă într-o traducere. Ce înseamnă asta? Înseamnă 
că mitul nu se va reduce, precum cuvîntul rînduit în lexic, 
direct prin contingenta unei limbi, la un sens functional. El 
constituie, desigur, un limbaj, dar un limbaj deasupra nivelului 
obișnuit al expresiei lingvistice. 

lar aceasta face diferența fundamentală între reductia se- 
mantică directă a functionalismului lui Dumézil și reductia 
translingvisticä a „structuralismului“ lui Lévi-Strauss. Și nu pe 
o lingvistică pozitivistă, la nivelul lexicului și al semantismului, 
va alinia Lévi-Strauss antropologia si în special hermeneutica 
sa, ci pe fonologia structurală: ambiția lui Lévi-Strauss este 
să facă sociologia — si în special hermeneutica sociologică — 
să săvîrșească un progres analog? în ceea ce priveste forma 
(dacă nu și conținutul) cu cel introdus de fonologie3. Aban- 
donînd orice interpretare care ar modela în mod îngust sim- 
bolul după un tipar de lingvistică materială (adică lexicologică 
si semantică), Lévi-Strauss nu păstrează din lingvistică decît 
metoda structurală a fonologiei. Și această metodă, așa cum 
o găsim la N. Troubetzkoy4, dă seama în mod admirabil — între 
altele — de caracteristicile înseși ale mitului în special si ale 
simbolului în general. 

„În primul rînd“ hermeneutica sociologică, în concordanță 
perfectă cu psihanaliza precum și cu fonologia, „trece de la 
studiul fenomenelor... conștiente la cel al infrastructurii lor 
inconștiente“. Inconstientul care, departe de a fi „inefabilul 
refugiu al particularitätilor individuale“, este dimpotrivă orga- 
nul structurării simbolice. Adică legătura reductivă nu va mai 
fi căutată direct, ci indirect și foarte departe de semnificaţia 


! LÉVI-STRAUSS, op. cit., p. 232. 


2 Subliniem acest termen pentru că ni se pare important. 
3 Op. cit., p. 41. 


AN. TROUBETZKOY, „La phonologie actuelle“, in Psych. du 


langage (Paris, 1933), citat de către LEVI-STRAUSS, op. cit., p. 40. 

directă a semantismului termenilor; iar aceasta ne trimite la a 
doua caracteristică. 

În al doilea rînd, într-adevăr, hermeneutica structurală, ca 
si fonologia, „refuză să trateze termenii ca pe niște entităţi inde- 
pendente, luînd dimpotrivă ca bază de analiză relațiile dintre 
termeni“. Adăugăm că aceasta constituie resortul însuși al 
structuralismului: posibilitatea de a descifra un ansamblu sim- 
bolic, un mit, reducîndu-l la relații semnificative. Or, cum să 
distingem aceste „relaţii“? Cum să stabilim relații nearbitrare, 
constitutive adică, putînd să fie date ca legi? Tot așa cum fono- 
logia depășește si neglijează micile unități semantice (foneme, 
morfeme, semanteme) pentru a se interesa de dinamismul rela- 
tiilor dintre foneme, mitologia structurală nu se va opri niciodată 
la un simbol separat de contextul său: ea va avea ca obiect fraza 
complexă în care se stabilesc relații între semanteme și tocmai 
această frază constituie mitemul, „mare unitate constitutivă“ 
care, prin complexitatea sa, „are natura unei relații“. 

Pentru a împrumuta un exemplu de la Lévi-Strauss însuși, 
în mitul lui Oedip, așa cum ni-l relatează tradiţia elenistică, nu 
trebuie să ne oprim la simbolul dragonului omorît de Cadmos, 
nici la cel al Sfinxului omorît de către Oedip, si nici la ritualul de 
înmormântare al lui Polinice sävîrsit de către Antigona sau la 
simbolismul, atît de drag psihanalistului, al incestului, ci la rela- 
tia exprimată prin frazele: „Eroii omoară monștrii htonieni'“, 
„Rudele (Oedip, Polinice) supraestimează raportul de rudenie 
(căsătorie cu mama, înmormântarea interzisă a fratelui...)“ etc. 

In fine, între aceste „unități mari“ înseși, se vor stabili ra- 
porturi si vom arăta, urmînd metoda fonologiei, că aceste dife- 
rite „miteme“ se așează ele însele în sisteme de afinități între 
ele. Putem spune, de exemplu, că „punerea în miteme“ struc- 
turale a mitului lui Oedip „arată niște sisteme... concrete și 
pune în evidență structura lor“2, Într-adevăr, putem să rînduim 


1 LEVI-STRAUSS, op. cit., p. 233. 
2 Asa cum afirmă TROUBETZKOY despre fonologie. Citat de către 
LÉVI-STRAUSS, op. cit., p. 40. 

în clase de relaţii asemănătoare mitemele astfel obţinute, să le 
clasăm în „pachete“ „sincronice“ care scandează printr-un fel 
de repetiţie, de redundantä“ structurală, firul povestirii mitice, 
„diacronismul“ său. Mitul este transcris astfel pe mai multe 
coloane sincronice, pe care putem să le reprezentăm ca în 
tabelul din pagina următoare!. 

Rămîne în fine să decriptăm sensul acestui mit, ceea ce 
este facilitat prin această dublă analiză reductivă: simbolurile 
au fost reduse la „relații“ numite „miteme“, iar mitemele ali- 
niate în coloane ,,sincronice“; putem atunci să reducem în fine 
aceste sincronisme la un singur sistem: a IV-a coloană (con- 
sacrată unor ființe infirme, „împiedicîndu-se în față sau într-o 
parte“ si pe care mitologia comparată ni le arată ca fiind „fiii 
pămîntului“), însemnînd ,„persistența autohtoniei umane“?, 
întreține cu coloana a II-a („negarea autohtoniei“ prin distru- 
gerea monstrului htonian) același raport ca si coloana nr. | 
(„raporturi de rudenie supraestimate““) cu coloana nr. II 
(„raporturi de rudenie devaluate”). 

Mitul lui Oedip ar fi așadar un instrument logic utilizat în 
scopuri sociologice3: el ar permite unei societăți care afirmă 
prin numeroase povestiri că oamenii vin din pămînt („autohto- 
nie“) si care totuși știe că omul se naște din unirea bărbatului 
și a femeii, de a rezolva această contradicție. Viaţa socială 
(coloanele I si II) ne prezintă de fapt experimental o coexis- 
tentä de contrarii asemănătoare contradictiei ontologice (coloa- 
nele III si IV): „Același se naște din același, dar și din altul.“ 
Fr Reducînd astfel mitul la un joc structural, ne dăm seama 

că această combinatorie structurală, care la prima vedere părea 
atît de complicată, este la urma urmei foarte simplăt, de o sim- 


! Împrumutăm esenţialul din acest tabel de la CL. LEVI-STRAUSS, 
op. cit., p. 236, 


2 Cf, op. cit., p. 239, 
3 Cf. op, cit., p. 243, 
4 Cf. op. cit., p. 243, 

plitate aproape algebrică, tot așa cum „sînt multe limbi, dar foarte 
puține legi fonologice care să fie valabile pentru toate limbile“, 
De exemplu, extrema complexitate a mitologiei zuñi, o dată 
rinduità într-un tabel, o dată metodic redusă, se rezumă la un 
simplu „instrument logic, menit să opereze medierea între viață 
si moarte“!, mediere deosebit de dificilă pentru o mentalitate 
care îşi modelează concepția despre viaţă și naștere pe simbolul 
emergentei vegetalului din pămînt. Structuralismul, ca și func- 
tionalismul, reduc așadar simbolul la strictul său context social, 
semantic sau sintactic, în funcţie de metoda utilizată. 


Am putea spune că reductia sociologică este exact inversul 
reductiei psihanalitice, dar provine din același exclusivism. 
Pentru psihanaliză, inconştientul este o adevărată facultate, 
întotdeauna „plină“ și pur și simplu plină de potenţialul energe- 
tic al libidoului. Ambianta socială, situațiile vieții individuale 
vin să modeleze în multiple feluri, vin să ,,metamorfozeze"? si 
să mascheze mai mult sau mai putin acest curent vital unic, 
acest elan specific a cărui putere vitală depăşeşte din toate 
părțile clara voință individuală si impregnează fără încetare 
conținutul reprezentării, colorează toate imaginile și atitudi- 
nile. Dimpotrivă, pentru sociolog, inconstientul „este întot- 
deauna gol“, „la fel de străin de imagini ca si stomacul de 
alimentele care îl traversează“; el se mărginește la „a impune 
legile structurale“, iar structurarea — care este, straniu, aceeași 
facultate ca inteligenţa, un fel de inteligență neconstientä — 


integrează în formele sale simple imaginile, semantemele 
vehiculate de social. 


l Ibid., p. 243. 


Cf. JUNG, Symboles et métamorphoses de la libido. 
* Cf. LÉVI-STRAUSS, op. cit., p. 224. 

Dar pentru psihanalizä, ca si pentru sociologia imagi- 
narului, simbolul nu trimite în ultimă analiză decît la un episod 
regional. Transcendenta simbolizatului este întotdeauna negată 
în profitul unei reductii la simbolizantul explicitat. Finalmente, 
psihanaliza sau structuralismul reduc simbolul la semn sau, în 
cel mai bun caz, la alegorie. „Efectul de transcendență“ nu s-ar 
datora, și într-o doctrină și în celaltă, decât opacitätii incon- 
știentului. Un efort de elucidare intelectualistă îl animă pe 
Lévi-Strauss, ca si pe Freud. Întreaga lor metodă se sträduieste 
să reducă simbolul la semn. 

Capitolul III 


HERMENEUTICILE INSTAURATIVE 


„Conceptele creează idoli ai lui Dumne- 
zeu, singură uimirea presimte ceva.“ 

GRIGORIE DE NYSSA, 

Patrologia greacă, 44-3728. 


A cs 

ntre marele curent al hermeneuticilor reductive, 
Í caracterizat de psihanaliză si etnologie, si herme- 
neuticile instaurative, este echitabil să plasăm opera filozofului 
Ernst Cassirer!, care acoperă toată jumătatea ce s-a scurs din 
secolul XX, si care a avut meritul să readucă filozofia si nu 
doar ancheta sociologică si psihologică înspre interesul sim- 
bolic. Această operă constituie un admirabil contrapunct sau o 
prefață la doctrina supraconstientului simbolic a lui Jung, la 
fenomenologia limbajului poetic a lui Bachelard, ca si la pro- 
priile noastre lucrări de antropologie arhetipologică sau la 
umanismul lui Merleau-Ponty. 

Plecînd de la critica lui Kant, Cassirer a avut imensul merit 
de a fi încercat să o dezalieneze de un anumit pozitivism 
scientist care nu voia să ia în considerare decît Prima Critică, 
cea a Ratiunii pure. Cassirer nu numai că va ţine cont de 


l'E, CASSIRER (1874-1975), opere principale: Philosophie des 
symbolischen Formen (III vol., 1923, 1925, 1929), Die Begriffs Form 
im mythischen Denken (1922), Sprache und Mythos (1925) si An Essay 
on Man (1944), 


61 


Scanned with CamScanner 


celelalte Critici, în special de Critica Judecăţii, dar va desăvârși 
si acest inventar al conștiinței constitutive de univers de cu- 
noastere si acţiune. De aceea Cassirer consacră o parte a 
lucrărilor sale mitului și magiei, religiei și limbajului. Marea 
descoperire „copernicană“ a lui Kant este, reamintim, de a 
fi arătat că știința, morala, arta nu se mulțumesc să citească 
analitic lumea, ci printr-o judecată „sintetică a priori“ vor să 
constituie un univers de valori. Pentru Kant deja conceptul nu 
mai este semnul indicativ al obiectelor: el este organizarea 
instaurativă a „realităţii“. Cunoașterea este așadar constituire 
a lumii; iar sinteza conceptuală se făurește grație „schematis- 
mului transcedental“, adică grație imaginatieil. 

Nu se pune deci deloc problema de a interpreta un mit 
sau un simbol căutînd în el, de exemplu, o explicaţie cosmo- 
gonică pre-stiintificä, și nici de a reduce mitul si simbolul 
la forte afective, așa cum face psihanaliza, sau la un model 
sociologic, aşa cum fac sociologii?. Altfel spus, problema 
simbolului nu este deloc cea a fundamentului său, aşa cum 
vor perspectivele substantialiste ale scientismului, socio- 
logiei sau psihanalizei, ci mai degrabă, într-o perspectivă 
funcțională pe care o desenează criticismul, problema expre- 
siei imanente simbolizantului însuși3. Obiectul simbolisticii 
nu este deloc un lucru analizabil ci, cu o expresie dragă lui 
Cassirer, o fizionomie, adică un fel de modelaj global, expre- 
siv si care trăiește din lucruri moarte si inerte. Acest fenomen 
ineluctabil pentru conștiința umană constituie această ime- 
diată organizare a realului. Acesta din urmă nu este niciodată 
dat drept un obiect mort, ci obiectificat, adică promovat prin 
întreg conținutul psiho-cultural al conștiinței la demnitatea 
de obiect pentru conștiința umană. Această neputinţă consti- 


| 4 CASSIRER, Philosophie des symbolischen..., II, p. 38. 
A Cf. CASSIRER, Philosophie, Ul, p. 22; An Essay on Man, pp. 39, 142. 
CASSIRER, Philosophie, II, pp. 192, 194; An Essay, p. 106. 

tutivă care condamnă gîndirea la a nu putea niciodată să 
intuiască obiectiv un lucru, ci să-l integreze imediat într-un 
sens, este numită de Cassirer pregnantă simbolică!. Dar 
această neputinţă nu este decît reversul unei puteri imense: 
aceea a prezenţei ineluctabile a sensului care face ca, pentru 
conștiința umană, nimic să nu fie vreodată doar prezentat, ci 
totul să fie reprezentat. 

Boala mintală rezidă tocmai într-o tulburare de re-prezen- 
tare. Gîndirea bolnavă este o gîndire care a pierdut „puterea de 
analogie“ si în care simbolurile se desfac, se dezimpregnează 

_ de sens2. Omul gînditor si sănătatea mintală se definesc deci 
în termeni de cultură, iar homo sapiens nu este, în definitiv, | 
decît un animal symbolicum. Lucrurile nu există decît prin 
„figura“ pe care le-o dă gîndirea obiectivantä, ele sînt emina- 
mente „simboluri“ de vreme ce nu rezistă în coerenţa per- 
ceptiei, a concepției, a judecății sau a rationamentului decît 
prin sensul care le impregnează. La Cassirer, filozofia și ana- 
liza fenomenologică ale diferitelor sectoare de „obiectivare“ 
dau într-un fel de pansimbolism. | 

Totuși, dacă definim simbolul prin dinamismul său pur, ne 
dăm seama că E. Cassirer ajunge din nou la a ierarhiza formele 
de cultură și cele ale simbolismului, considerînd, de exemplu, 
mitul ca un simbol sclerozat, care şi-a pierdut vocaţia „poetică“, 
în vreme ce, dimpotrivă, știința, obiectivare prin excelenţă, 
este o constantă repunere în discuţie a simbolurilor, posedă 
prin urmare o putere de pregnantä simbolică mai mare... 

Trebuia deci să așteptăm opera cercetătorilor mai dezan- 
gajati față de criticismul si de epistemologia Kantiană pentru 
ca imaginaţia simbolică să-și regăsească o deplină autonomie 
în raport cu imperiul logicii identităţii. 


| CASSIRER, Philosophie, III, p. 202. 
? E. CASSIRER, op. cit., p. 559. 

„Cunoașterea bazelor arhetipice univer- 
sale... m-a incitat să privesc tot ceea ce 
există pretutindeni și întotdeauna și ceea ce 
aparţine tuturor... ca un fapt psihologic.“ 


JUNO, Simbolistica spiritului 


Dacă teoria lui Jung referitoare la rolul imaginilor este una 
din cele mai profunde, terminologia sa în legătură cu simbo- 
lurile este dintre cele mai confuze și fluctuante. Din cauza 
aceasta au fost confundate mereu arhetipuri, simboluri și com- 
plexe. Totuşi, Jung pleacă de la o foarte fermă și foarte netă 
diferență între semn-simptom și simbol-arhetip pentru a critica 
psihanaliza freudiană. 

Or, Jung], revenind la definiția clasică a simbolului, re- 
descoperă explicit că acesta din urmă este înainte de toate 
multivoc (dacă nu echivoc), în consecință simbolul nu poate fi 
asimilat unui efect pe care l-am reduce la o „cauză“ unică. Sim- 
bolul trimite într-adevăr la ceva, dar nu se reduce la acel ceva. 
Altfel spus, „conținutul imaginar al pulsiunii poate să fie in- 
|. terpretat... fie reductiv, adică semiotic, ca reprezentarea însăşi a 
pulsiunii, fie simbolic, ca sens spiritual al instinctului natural“?. 
| Acest „sens spiritual“, această infrastructură ambiguă a am- 
biguitätii simbolice înseși, este ceea ce Jung numește arhetip. 
Arhetipul per se, în sine, este un „sistem de virtualități“, „un 
centru de forță invizibilă“, un „nucleu dinamic“, sau chiar „ele- 
mente numinoase* de structură a psihiei“. Inconstientul furni- 
zează „forma arhetipală“ prin ea însăși „goală“ care, pentru a 
deveni sensibilă conștiinței, „este umplută imediat de către 
conștient cu ajutorul elementelor de reprezentare, conexe sau 


i JUNG, Seelenprobleme, IT, Aufl., Zürich, 1946, p. 49. 
i JUNG, Die Psychologie der Ubertragung, Ziirich, 1946, pp. 17, 18, 23. 
De la numen, „putere, voință divină“, 

analoge“!. Arhetipul este așadar o formă dinamică, o structură 
organizatoare a imaginilor, care depășește întotdeauna concre- 
tiunile individuale, biografice, regionale și sociale ale formării 
imaginilor. 

Astfel, efectul-semn freudian se găsește totodată integrat 
şi depășit de arhetipul psihic în care se scaldă. Să reluăm exem- 
plul pe care l-am citat în legătură cu Freud, cel al visului inces- 
tuos de tip oedipian. Desigur, în cazul precis pe care l-am reținut, 
există într-adevăr o reducere posibilă la o dorință reală, deși 
revolută, de a se culca efectiv cu mama. Totuși, în numeroase 
vise similare, nu se poate ajunge la reducerea efectului-semn 
a] visului la un eveniment cauzal foarte precis din biografie. 
Atunci, o explicaţie condusă strict prin metoda asociației prin 
„contiguitate“ în biografia pacientului poate să ne conducă la 
concluzii false si la o terapeutică fantezistä. Dar mai ales „visul 
de incest“, mult mai general decit dorinta efectivă de incest, 
trimite simbolic la ceea ce marele sisteme religioase ilustrează 
prin marea imagine a Paradisului: „Adăpost ascuns, în care 
sîntem despovärati de greutatea responsabilități si a datoriei 
++ de a lua decizii, si al cărui simbol de nedepășit este sînul 
e mamei“2. Se inversează deci totalmente, aici, reductia simbo- 

licä freudiană: exaltarea arhetipală a simbolului ne dă „sensul“ 
lui, și nu reducerea-i la un libido sexual, biologic, şi la inci- 
dentele sale biografice. 

Dar în acest caz, la Jung, libidoul însuși îşi schimbă accep- 
iunea; în loc să fie doar o pulsiune biologică mai mult sau mai 
puţin imperialistă, el devine Energia psihică în general, un fel 
de „motor imobil“ al arhetipului, al arhetipului arhetipurilor, 
inexprimabil desigur, dar pe care îl simbolizează foarte bine 
șarpele încolăcit ce se întinde si chiar sexul bărbătesc în erectie. 


1 JUNG, Symbole der Wandlung, Zürich, 1952, p. 391, si Von den 
Wurzeln der Bewusstseins, Zürich, 1954, VI, p. 491; cf. JOLANDE 
JACOBI, Archétype et symbole dans la psychologie de Jung. 

2 JOLANDE JACOBI, op. cit., p. 179. 

- Într-adevăr, Jung regăseşte si expune foarte profund rolul 
mediator al arhetipului-simbol. Căci, prin facultatea simbolică, 
omul nu aparţine doar lumii superficiale a linearitätii semnelor, 
lumii cauzalitätii fizice, ci și lumii emergentei simbolice, a crea- 
tiei simbolice continue prin nesfîrşita „metamorfoză“! a libi- 
doului. Funcția simbolică este așadar în om locul de „trecere“, 
de reunire a contrariilor: simbolul în esenţa sa și aproape în 
etimologia sa (Sinnbild în germană) este „unificator al unor 
perechi de contrarii“2. El ar fi, în termeni aristotelici, facultatea 
de a „tine laolaltă“ sensul (Sinn = sens) constient? care percepe 
si detașează cu precizie obiecte, si materia primă (Bild = ima- 
gine) care emană din străfundul inconştientului“. Pentru Jung, 
funcţia simbolică înseamnă conjunctio, îmbinare, prin care cele 
două elemente se topesc sintetic în gîndirea simbolizantă însăși 
într-un veritabil „hermafrodit“, într-un „Fiu divin“ al gîndirii. 

Acest simbolism este constitutiv într-adevăr pentru pro- 
cesul de individuare prin care eul se cucerește prin echilibrare, 
prin punere în „sinteză“ a celor doi termeni ai Sinn-bild-ului: 
conștiința clară, care este în parte colectivă, formată de mora- 
vuri, obiceiuri, metode, limbaje insuflate prin educație psihiei, 
si inconştient colectiv, care nu este altceva decît libidoul, acea 
energie si categoriile sale arhetipale. Dar procesul de indivi- 
duare face apel la niște elemente arhetipale (inconștient colec- 
tiv), care diferă bineînțeles în funcție de sexul ce informează 
libidoul: astfel, la bărbat, marea imagine mediatoare care vine 


l Titlul unei lucrări capitale a lui JUNG. 

2 JACOBI, op. cit., p. 183. 

3 Cf. schematismul la KANT. 

4 Cf. BACHELARD pentru care, de asemenea, simbolul necesită 
conștiința trează. 

5 Termenul de „colectiv“ nu este deloc o aluzie sociologică, el înseamnă 
mai mult decît o legătură socială foarte regională, cimentul comunitar care-i 
reunește colectiv pe indivizii solidari ai aceleiași specii. Despre problema 
inconştientului colectiv, cf. R. BASTIDE, Sociol. et psychanalyse, Presses 
Universitaires de France, 1950, p. 39. 

să contrabalanseze conștiința clară va fi cea a Animei, a Femeii 
eterice, elfice, în vreme ce la femeie este imaginea Ani- 
mus-ului, a „junelui prim“, erou cu aventuri multiple, care vine 
să echilibreze conștiința colectivă. 

Dar mai ales trebuie să subliniem că la Jung, ca și la 
Cassirer, boala mintală, nevroza, provine dintr-o deficiență a 
funcției simbolice care creează un dezechilibru ce distruge 
principiul de individuare în două feluri posibile: fie — precum 
în „cazurile“ studiate de psihanaliză — prin dominarea pulsiu- 
nilor instinctive care nu mai reușesc să „simbolizeze“ conștient 
energia ce le animă si în acest caz individul, departe de a se 
personaliza, se izolează de lumea reală (autism) și ia o atitu- 
dine a-socială, impulsivă și compulsivă, fie, în cazurile mai 
putin studiate, dar mai insidioase, în care echilibrul este rupt 
în favoarea conștiinței clare si asistăm atunci la un dublu proces 
de lichidare — foarte frecvent si chiar endemic în societăţile 
noastre hiperrationaliste — lichidare a simbolului care se mic- 
soreazä pînă la semn, lichidare a persoanei si a energiei sale 
constitutive metamorfozate în „robot“ mecanic animat doar de 
„rațiunile“ constientului social existent. 

Disocierea a-simbolică, așa cum a văzut-o Cassirer, con- 
stituie boala mintală: simbolul se reduce atunci la un simplu 
simptom, simptomul unei „antiteze refulate“!. ,Materiei 
prime-imagine, conținut al inconştientului, îi lipseşte puterea 
pe care o are constientul de a crea forme, de a da naștere unor 
structuri“? şi atunci pulsiunea se manifestă orbește, negăsin- 
du-si niciodatä expresia simbolică si conştientă. În paralel, 
„semnificantului““ nu-i mai corespunde un semnificat instau- 
rativ, o energie creatoare, și simbolul „se stinge“ în semn con- 
stient, convenţional, „coajă goală a arhetipurilor““3 care se gru- 
pează cu altele asemănătoare în teorii vane — dar redutabile, 
fiindcă sînt niște surogate de simboluri! — „doctrine, programe, 


1 Psychologische Typen, p. 648. 
2 JACOBI, p. 184. 
3 JACOBI, p. 196. 

concepții care ne întunecă si ne păcălesc inteligența“ si atunci 
individul devine sclavul constientului colectiv, al prejudecătii 
la putere, devine „omul de masă“, pradă tuturor aberatiilor 
constientului colectiv. 

Simbolul este aşadar mediere, pentru că el este echilibrul 
care luminează libidoul inconștient prin „sensul“ conștient pe 
care i-l dă, îngreunînd însă conștiința cu energia psihică vehi- 
culată de imagine. Fiind mediator, simbolul va fi, de asemenea, 
constitutiv al personalității prin procesul de individuare. Vedem, 
așadar, conturîndu-se la Jung, contrar asocierii reductive a lui 
Freud, un supraconstient personal si ecumenic tinînd de do- 
meniul propriu al simbolului. 

Totuși, marea obscuritate — adesea întărită de impreciziile 
de limbaj pe care le semnalam la începutul acestui paragraf — 
care domnește la Jung provine din aceea că există o confuzie 
frecventă între noțiunile de arhetip-simbol, pe de o parte, si de 
individuare, pe de alta. Or, în practică, ne dăm bine seama că 
există simboluri conștiente care nu sînt „personalizante“ și că 
imaginaţia simbolică nu are numai o funcţie „sintetică“ în sînul 
procesului de individuare. Marile deliruri prezintă toate carac- 
teristicile simbolului și nu sînt „sinteze“ personalizante ci, 
dimpotrivă, insule de imagini „obsesionale“ de exemplu, adică 
stereotipizate de către un singur arhetip. 

Altfel spus, dacă Freud avea o concepţie prea îngustă 
despre simbolismul pe care îl reducea la o cauzalitate sexuală, 
putem spune că Jung are o concepție prea largă despre imagi- 
natia simbolică, pe care o concepe strict în activitatea ei sinte- 
tică — adică în activitatea-i cea mai normală, cea mai etică — 
neținînd practic cont de „morbiditatea“ anumitor simboluri, a 
anumitor imagini!. Căci dacă psihanaliza nu poate să dea 
seama de universalitatea remarcabilă a marilor simboluri decît 


l Ar fi multe de spus despre utilizarea noțiunii înseși de „sinteză“, pe 
care JUNG pare să o dețină de la HEGEL, si pe care si noi am adoptat-o 
în urma lui. LUPASCO a arătat într-adevăr că este vorba mai degrabă de un 
sistem, în care subzistă intacte polaritätile antagoniste, decît de o sinteză 

prin trucarea extrapolării oedipiene (dezmintitä de întreaga et- 
nologie), dacă mai ales sistemul de refulare nu poate să dea 
seama de expresia simbolică sub formele sale creatoare cele mai 
înalte și dacă teoria lui Jung, tocmai, restaurează simbolul în 
demnitatea sa creatoare nepatologică și nu face apel la Oedip 
generalizat pentru a da seamă de caracterul universal al arheti- 
purilor-simbol, în schimb sistemul lui Jung pare să confunde 
încă în mod straniu, într-un optimism al imaginarului, conștiința 
simbolică creatoare a artei si a religiei cu conștiința simbolică 
creatoare de simple fantasme ale delirului, ale visului, ale abe- 
ratiei mintale. 


„Imaginea nu poate fi studiată decît prin 
imagine, visînd imaginile așa cum se 
îmbină ele în reverie...“ 


GASTON BACHELARD, Poétique de 
la reverie, p. 46. 


Gaston Bachelard avea să precizeze, se pare, buna si 
proasta folosire a simbolurilor. Universul lui Bachelard se 
împarte în trei sectoare în care simbolurile sînt folosite diferit: 
sectorul care se pretează la știința obiectivă și din care orice 
simbol trebuie negreșit proscris, altfel obiectul dispare!, sectorul 


în care teza și antiteza își pierd chiar potentialitatea lor de contradicţie. 
„Persoana“ individualizată este într-adevăr mai degrabă un sistem, bogat în 
potenţialități contradictorii care permit libertatea, decît o sinteză care nu este 
decît o lichidare statică a contradictiilor. 

l Poétique de la rêverie, p. 46: „În gîndirea științifică, conceptul functio- 
neazä cu atît mai bine cu cît este lipsit de orice imagine ascunsă.“ Cf. Le maté- 
rialisme rationnel, p, 49: „Se știe că atitudinea ştiinţifică constă tocmai în a 
rezista acestei invazii a simbolului.“ Cf. La formation de l'esprit scientifique, 
contribution à une psychanalyse de la connaissance objective. Pentru mai 
multe detalii, cf. articolul nostru: „Science objective et conscience symbolique 
dans l’œuvre de Gaston Bachelard“, Cahiers int. de symb., 4/1963. 

visului, al nevrozei, în care simbolul se destramă, se reduce — 
cum bine văzuse Freud — la o mizerabilă simptomatică. Si 
într-unul și în celălalt din aceste sectoare orice simbol trebuie 
să fie suspectat, hăituit, vînat de o „psihanaliză obiectivă“ care 
restituie limpezimea și precizia semnului, saù de o psihanaliză 
clasică, subiectivă, care trezeşte psihia din ceturile delirului si 
o repune pe picioare în domeniul conștiinței umane. 

Dar există si un al treilea sector, plenar, pentru că este spe- 
cific umanității din noi: sectorul vorbirii umane, adică al lim- 
bajului care se naște, țișnind din geniul speciei, totodată limbă 
și gîndire. Și tocmai în limbajul poetic găsim această răscruce 
umană între o dezvăluire obiectivă și înrădăcinarea acestei 
dezvăluiri în adîncul cel mai obscur al individului biologic!. 
Limbajul-poem dă, după cum subliniază într-un remarcabil 
articol Fernand Verhesen, „un non-eu al meu“? care permite 
funcțiilor realmente umanizante ale omului să acţioneze deplin, 
să fie dincolo de secătuitoarea obiectivitate și de cleioasa 
subiectivitate. Finalmente, dacă neglijăm mrejele autistice ale 
visului și ale nevrozei, omul dispune pe deplin de două și nu 
de un singur mijloc de a „transforma“ lumea, de două „nume- 
notehnici“: pe de o parte, obiectificarea ştiinţei, care putin cîte 
puțin stăpînește natura, de cealaltă parte, subiectificarea poeziei 
care, prin poem, mit, religie, acomodează lumea cu idealul 
uman, cu fericirea etică a speciei umane. 

În timp ce psihanaliza și sociologia se orientaseră către o 
reducere la inconștient, fie prin intermediul simptomelor oni- 
rice, fie prin cel al secventelor mitologice, Bachelard își orien- 
teazä cercetarea în același timp către supraconstientul poetic 


1 Cf. F. VERHESEN, „La lecture heureuse de Gaston Bachelard“, in 
Courrier du Centre International d'Études poétiques, nr. 42, p. 5: „Cunoaş- 
terea științifică și cunoașterea poetică utilizează metode diametral opuse, 
dar amîndouă conferă o putere asupra faptelor și a experienţei trăite care, 
debarasatä de contingente, le luminează si le valorizează.““ 


2F. VERHESEN, op.cit., p. 7. Cf. G. BACHELARD, Poétique de la 
rêverie, p. 12. 

exprimat prin cuvinte si metafore, si de asemenea cätre acel 
sistem de expresie mai vag, mai putin retoric decât poezia, pe 
care îl constituie reveria. Reverie liberă sau „reverie de cuvinte“ 
a cititorului de poem, nu are importanță, cu condiţia să rămînem 
în lumina unei conştiinţe treze, dincoace de tenebrele visului. 

De unde rezultă o hermeneutică ce nu mai are, paradoxal, 
la acest epistemolog nimic de-a face cu analiza, cu metoda 
științelor naturii. Bachelard a arătat constant acest lucru într-o 
serie întreagă de cărți: analiza ține de științele obiective, științe 
constrînse la asceza riguroasă a unei „psihanalize obiective“ 
care smulge obiectul oricăror legături afective și sentimentale. 
Bachelard constată de mai multe ori că „axele științei și poeziei 
sînt inverse, ca doi poli ai vieții psihice“!, contrar celor afirmate 
de intelectualismul lui Cassirer sau al lui Lévi-Strauss. Chiar 
mai mult, nu numai că această dualitate există în sînul con- 
științei, dar si: „E bine să excităm o rivalitate între activitatea 
conceptuală și activitatea de imaginare. În orice caz, nu găsim 
decît dezamăgire dacă le facem să coopereze“2. Căci „trebuie 
să iubim forțele psihice în două feluri diferite, după cum iubim 
conceptele sau imaginile“3. 

De unde rezultă necesitatea de a adopta o metodă proprie 
cîmpului de expresie poetică. Fenomenologia dă în nonsensuri 
cînd se aventurează în universul „numenotehnic“ al obiecti- 
vizării. Dimpotrivă, pentru a explora universul imaginarului, 
al trimiterii simbolice, fenomenologia se impune şi doar ea 
permite „reexaminarea cu o privire nouă a imaginilor iubite cu 
fidelitate“4, Dar în ce constă în acest domeniu această faimoasă 
metodă? În a pune accentul pe virtutea originară a imaginilor, 


l Psychanalyse du feu, trad. rom. de Lucia Ruxandra Munteanu, 
Ed. Univers, Bucuresti 1989, p. 16. 

2 Poétique de la reverie, p. 45. 

3 Op. cit., p. 47, aceastä dragoste complementară constituie „conștiința 
cea bună“, o conștiință niciodată lipsită de rațiune, nici de reverie. 

4 Op. cit., p. 2. 

„a surprinde fiinţa însăși a originalității lor si a beneficia astfel 
de însemnata productivitate psihică a imaginaţiei“!. Fenome- 
nologia imaginarului este la Bachelard o „scoală a naivitätii“ 
care ne permite, dincolo de orice obstacol al angajării biogra- 
fice a poetului sau a cititorului, să culegem simbolul în came 
si oase, „fiindcă nu citim poezia gîndindu-ne la altceva“2. Din 
acest moment cititorul naiv, acest fenomenolog care se ignoră, 
nu mai este decît locul „răsunetului“ poetic, loc care este 
receptacol fecund, de vreme ce imaginea este sămînţă, si ne 
„face să creăm ceea ce vedem“. 

Ne aflăm aici chiar în inima mecanismului simbolului, a 
cărui funcţionare esenţială — prin opoziție cu alegoria — este o 
trimitere instaurativă către o ființă care nu se manifestă decit 
si prin cutare imagine singulară. Fenomenologia dinamică si 
„amplificatoare“4 a lui Bachelard diferă în toate de fenome- 
nologia statică si nihilistă a unui Sartre, de exemplu*. Acesta 
din urmă — fidel lui Husserl — pune „între paranteze“ conținutul 
imaginativ, crezînd că ajunge să pună în evidență, în acest gol, 
sensul imaginarului. Bachelard, mai aproape de Hegel, care 


l Op. cit., p. 3: „Adică de a îndepărta tot trecutul care ar fi putut să pre- 
gătească imaginea în sufletului poetului.“ BACHELARD, dimpotrivă, rezervă 
psihanalizei studiul inconștientului, deci al viselor nocturne. Acestea din 
urmă nu mai sînt o „conștiință“, deci nu sînt pasibile de fenomenologie, 
ele sînt „fapte“ (op. cit., p. 130). Această distincţie este capitală, ea 
permite elucidarea netă a falsei probleme a „sublimării ': visul este 
infra-constiintä, el este deci supus analizei obiective a faptelor, reveria 
creativă este supra-constiintä, iar conștiința care i se aplică este creatoare 
prin chiar aceasta, hermeneutica, cu o vorbă a lui R. Abellio, devine 
„integrare“. Cf. R. ABELLIO, „Valeur onthologique du symbole“, in 
Cahiers intern. symbol., nr. 1. 

2 Op. cit., p. 3. 

3 SHELLEY, citat de către Bachelard. l 

4 R. ABELLIO aplică acest epitet hermeneuticii lui JUNG, deși îi 
preferă termenul de „integrare“. | 

5 Cf. J.-P. SARTRE, L'imaginaire, şi critica metodei lui Sartre, in 
G. DURAND, Structurile antropologice ale imaginarului. 

definește fenomenologia ca „știință a experienţei conștiinței“, 
îşi face, dimpotrivă, plinul de imagini: atunci imaginarul se 
confundă cu dinamismul creator, cu amplificarea „poetică“ a 
fiecărei imagini concrete. 

Această prospectiune fenomenologică a simbolurilor 
poetice ne va deschide, prin opera lui Bachelard, destul de 
confuz în primele lucrări, din ce în ce mai precis apoi, mai ales 
în una din ultimele-i cărți, Poetica reveriei!, marile perspective 
ale unei adevărate ontologii simbolice, care, prin închideri 
succesive, conduc la cele trei mari teme ale ontologiei tradi- 
tionale: eul, lumea și Dumnezeu. 


Cosmologia simbolică l-a preocupat pe Bachelard timp de 
mulți ani, după cum mărturisesc cele cinci lucrări consacrate 
trimiterii simbolice la cele patru elemente. Apa, pămîntul, 
focul si aerul, precum și toate derivatele lor poetice, nu sînt 
decît locul cel mai comun al acestui imperiu în care imaginarul 
vine să se grefeze direct pe senzaţie. Cosmologia nu este de 
domeniul științei, ci de cel al poeticii filozofice; ea nu este 
„viziune“ a lumii, ci expresie a omului, a subiectului uman în 
lume. După cum scrie Fernand Verhesen?, în această cosmo- 
logie a materiilor nu mai există opoziţie între reverie si reali- 
tatea sensibilă, ci „complicitate... între eul visînd și lumea dată, 
există o secretă coniventä într-o regiune intermediară, o re- 
giune plină, de o plenitudine cu densitate uşoară 3. 

În ciuda aparentelor, nu este vorba despre un conceptua- 
lism aristotelic plecînd de la patru elemente construite prin 


l Presses Universitaires de France, 1960. 


2F. VERHESEN, op. cit., p. 9. 
3 Poétique de la rêverie, p.144, citat de către VERHESEN. Cf. no- 


tiunea de „lume intermediară“ în siism, Terre céleste et corps de résurrec- 
tion, de H. CORBIN. | 

combinarea caldului, recelui, uscatului si umedului, ci de o re- 
verie care pleacä de la elemente, se amplificä nu numai prin 
cele patru senzaţii, ci prin toate senzațiile si raporturile de 
senzații posibile: sus, jos, luminos, dens, greu, uşor, volatil etc, 
La rîndul său, fenomenologia ia aceste imagini și reconstru- 
ieste o lume receptivă la toate atitudinile omului, o lume a 
fericirii prin armonie. Regăsim în spatele acestei cosmologii 
marea inspirație alchimică a unui macrocosmos, imagine a 
microcosmosului, și mai ales a unui macrocosmos ca loc de 
transformări si de lucrare umană, adică lăcaș, cadru pentru 
microcosmosul organismului uman si al uneltelor lui homo faber. 

Pe acest fericit traiect înfloresc multe cosmosuri inter- 
mediare, cele, de exemplu, pe care le descrie Spatiul poetic si, 
în special, acest microcosmos privilegiat, acest cosmos uma- 
nizat de muncă și de visul uman: casa, locuința umană ce reca- 
pitulează „de la pivniţă la pod“ simbolurile lumii în piatra, în 
grinzile, în vatra, în fîntîna, în pivnițele sale umede și întu- 
necoase, în podul aerian și uscat. Toate imaginile, metaforele 
substantialiste ale poeților trimit, în cele din urmă, la această 
locuinţă a lumii al cărei simbol ultim este casa mea. Simbolul 
așadar ne dezvăluie o lume, iar simbolistica fenomenologică 
explicitează această lume, care — la antipodul lumii științei — 
este, totuși, etic primordială, conducătoare a tuturor desco- 
peririlor științifice ale lumii. Parafrazînd faimoasele cuvinte 
„Știința fără conștiință nu este decît ruina sufletului“, am putea 
scrie că această cosmologie simbolică a lui Bachelard ne dic- 
tează că „știința fără poetică, inteligența pură fără înțelegerea 
simbolică a scopurilor umane, cunoaşterea obiectivă fără 
expresia subiectului uman, obiectul fără fericirea apropriativă 
nu sînt decît alienare a omului“. Imaginaţia umană plasează 
din nou orgoliul uman al cunoașterii faustice în limitele fericite 
ale condiţiei umane. 

Dacă cosmosul simbolic trimite la fericirea omului, în 
paralel și printr-o mișcare identică, cogito-ul visătorului — și cu 

atît mai mult cel al visätorului asupra visärilor, al „visătorului 
de cuvinte“ care este fenomenologul simbolist! — nu este 
niciodată zadarnic, nu este niciodată pur, nu este niciodată o 
nirvana somnolentă. Cogito-ul înseamnă conștiință, conștiință 
deplină, conștiință dialogantă. Bachelard, necartezian în planul 
științei, se regăsește necartezian în planul cogito-ului și ar 
putea să ia pe socoteala sa afirmația unui alt simbololog: 
„Fiinţa care se postulează în cogito descoperă că actul însuși 
prin care se smulge totalitätii face parte încă din ființa care o 
interpelează în fiecare simbol“!. Și, foarte paradoxal, regăsim 
la gînditorul rationalist al „materialismului rațional“, dar pe 
axa poeticii, o reluare în profunzime a teoriei jungiene a Animei 
si a Animus-ului care ne pare foarte apropiată de o angelologie. 
In conștiința clară si virilă a rationalistului, în rigoarea tra- 
valiului inteligenţei științifice, Anima deodată coboară și 
„interpelează“ precum îngerul feminin, mediatorul consolant. 
Ceea ce permite solipsismului cogito-ului să se reataseze lumii 
și fraternității celorlalți. Simbolurile lumii trimiteau la micro- 
cosmos, cogito-ul — inimă a microcosmului uman — trimite la 
Anima, simbolul-Mumă al tuturor simbolurilor pe care le 
vehiculează reveriile. După cum spune atît de bine Ricoeur: 
„Cogito-ul este în interiorul ființei si nu invers.“ Ne vine să 
scriem că cogito-ul bachelardian este clocit de ființă. Bachelard 
regăsește în această descoperire a Animei poetice angelologia 
„mediumului“ imaginar. Anima visătorului nu este altceva 
decît acel Înger Sträin care îi animă și-i „interpelează“ sufletul. 
Dar, mai ales, această fenomenologie a simbolului descoperă 
„cvadripolaritatea“ visătorului și a ființei visate: „Sînt singur, 
deci sîntem patru“? și Bachelard începe să schiteze un fel de 
erotică a „patru fiinţe în două persoane, sau mai degrabă a 
patru fiinţe într-un visător si o visare“3, referindu-se direct la 


l P, RICOEUR, Le symbole donne à penser, op. cit. 
2 Poétique de la rêverie, pp. 64, 70. 
3 Op. cit., p. 64. 

Banchetul! lui Platon. Căci visätorul fiind dublu prin natură 
psihanalitică, proiectează la rîndul său, într-un fel de proiecție 
încrucișată, un obiect al visului său care este dublu la rîndul 
său: „Dublul nostru (visat) este dublul ființei noastre duble...“2. 
Ceea ce fenomenologia simbolului regăsește la baza antropo- 
logiei pe care o inaugurează este de fapt o Androginie. Pe pla- 
nul cosmosului, simbolul trimitea la recunoașterea unei fraterne 
si fericite consubstantialitäti între macrocosmos si micro- 
cosmos, spiritul senzorial al unuia adăpîndu-se din materialitatea 
celuilalt, materialitatea unuia căpătînd un sens prin reveria 
tehnicistă a celuilalt. Pe planul antropologiei, simbolul trimite la 
o conaturalitate „a acelor bărbat și femeie din intimitate“ care în 
reverie „vorbesc pentru a-şi mărturisi dorințele, pentru a 
comunica“ prin jocul celor patru poli aläturati doi cîte doi, „în 
calmul unei naturi duble bine acordate“. 

Așadar, într-o primă mișcare, fenomenologia ne arăta în 
simbol, inimă a reveriei poetizante, o reconciliere prin trimi- 
tere metafizică — adică dincolo de fizică, dincolo de știință — 
cu universul. Într-o a doua mişcare, ceea ce revelează ambigui- 
tatea însăşi a simbolului și a gîndirii care proiectează semni- 
ficanti este faptul că nu sîntem niciodată singuri. Imanenta 
reveriei noastre suscită un fel de animaţie dialogată a sufletului 
solitar: Anima se ridică atunci în fața lui Animus si conștiința 
visătoare devine cuplu, devine îmbrätisare de imagini, dialog 
perfect armonizat. Această deschidere, această amplificare 
interioară a conştiinţei visătoare îi interzice alienarea și solip- 
sismul. Dialectica interioară reveriei dialogate îi reechilibrează 
mereu umanitatea și, ca printr-un pilotaj automat, readuce ne- 
contenit cunoașterea la problematica proprie condiției umane. 
Anima apare astfel ca îngerul limitelor care protejează con- 
știința de rătăciri către obiectivitate, către alienarea dezumani- 
zantă. Ingerul este întrucîtva transcendental; conștiința care se 


l Op. cit., p. 72. 
2 Op. cit., p. 71. 

calchiazä pe obiectivitate pierde orice mijloc de transcendentä 
si, vrînd să o facă pe îngerul, se luciferizează. 

În sfi rsit, dacă ne este permis să ducem la extrem Și fără 
ao solicita prea mult amplificarea fenomenologică a acestui 
rationalist ce posedă un suflet care este Gaston Bachelard, 
vedem schiţîndu-sc, cu o pudoare extremă, o hierofanie. Hiero- - 
fanie si escatologie totodată: imaginile si simbolurile ne redau 
acea stare de inocentä în care, după cum o spune minunat Paul 
Ricoeur, „intrăm în simbolistică atunci cînd avem moartea în 
urmă si copilăria înainte“!. Copilăria apare la Gaston Bache- 
lard, și mai ontologic decît Anima însăși, ca simbolul simbo- 
lurilor: „Adevărat arhetip, arhetipul fericirii Simple“?. Si mai /4 -< 
ales, si tocmai aceasta înrădăcinează copilăria în simbol, „arhe- ; 
tip comunicabil“. Ce mare distanță între constiinta clară a | 
copiläriei curate si perversitatea polimorfä pe care psihanaliza 
vrea să o ascundă în sînul inconstientului copilului! 

Cu o siguranţă de psiholog avizat — avizat de eternele cap- 
cane ale falsei probleme a „memoriei afective“! — Bachelard 
stabilește că semnificantul acestui arhetip al Copilăriei sînt 
mirosurile“. Si fenomenologul ne propune un întreg florilegiu 
de parfumuri ale copilăriei culese de poeții cei mai diverși. La 
filozoful din Champagne, cosmologia este multisenzorială, psi- 
hologia se definește ca dialogul amoros al sufletului cu înge- 
rul și iată că teofania se dezvăluie înainte de toate ca olfactivă! 
Dumnezeu este Copilul din noi, iar epifania acestei copilării 


! P, RICOEUR, „Le conflit des herméneutiques: épistémologie des 
interprétations“, in Cahiers intern, symbol, nr. 1/1962. 

2? BACHELARD, Poétique de la rêverie, p. 106. 

3 Op. cit, p. 119, 

4 Op, cit., p.117, în mod special acest citat din Documente secrete de 
FRANZ HELLEN; „Copilăria nu este un lucru care moare în noi si se usucă de 
îndată ce și-a împlinit ciclul, Ea nu este o amintire, Este cea mai vie dintre co- 
mori și continuă să ne îmbogăţească fără ştirea noastră... Netericit cel care nu 
poate să-și amintească de copilăria sa! Să o stringà la sine ca pe un corp în pro 
priul său corp, un sînge nou în cel vechi: el moare de îndată ce ea l-a părăsit.“ 

este un parfum de copilărie la care ne trimite mirosul unei flori 
uscate. Gustul „madlenei“ și parfumul ceaiului nu duceau la 
Proust decît la un regret biografic; parfumul pentru Bachelard 
este un ghid spiritual către o teofanie a Copilăriei. Florile us- 
cate, izul de paciuli din vechile dulapuri emană mai mult decît 
un miros de sfințenie, ele îmbălsămează în mod teozofic! 

Și atunci Bachelard, precedîndu-l pe Paul Ricoeur, regă- 
seste prescriptia evanghelică a Împărăției: „Dacă nu vă asemă- 
nati cu unul dintre acești copii...“ Fiindcă anamneza adevărată 
nu este memorie plată!, nu este nici ca la Platon trimitere la o 
lume obiectivă a ideilor. Reluînd un citat din romanticul Karl 
Philipp Moritz, Bachelard constată că fondul ultim al anam- 
nezei este copilăria. „Copilăria noastră ar fi fluviul Lethe din 
care am fi băut pentru a nu ne dizolva în Totul anterior și viitor. 
Dacă am vrea să exprimăm aceasta în limbaj si mai platonician?, 
am spune că atunci Copilăria este Suveranul Bine concret, 
autorizat, eficace.“ Anamneza tuturor simbolismelor conținute 
în toate reveriile trimite, dincolo de timp și tulburări, la un 
Plictis primordial, la Copilărie, la Puer aeternus pe care Jung 
si Kerényi l-au reperat în numeroase mitologii”. Si autorul 
Rationalismului aplicat face în cele din urmă apel, pentru a 
confirma această intuiție ultimă, la Kierkegaard, mărturisind 


că, „într-o viață umilă care nu are certitudinile credinței, 


l Op. cit., p. 89: „Trecutul rememorat nu este numai un trecut al per- 
cepției... Imaginaţia colorează de la început tablourile pe care ar vrea să le 
revadă“ și el regăseşte prin aceasta concepția baudelairiană, pe care o citează 
la p.103, a unei memorii fondate pe „vivacitatea“ imaginaţiei. 

2 Trebuie să notăm la BACHELARD „tonul“ platonician al discursului. 
Există în întreaga operă a filozofului Rationalismului aplicat si al Poeticii 
reveriei o ironie suverană, un anumit fel de a nu lua niciodată în serios ceea 
ce avansează sau ceea ce argumentează, astfel încît să dea argumentului sau 
intuiției întreaga gravitate convingătoare necesară. Această elegantă bună 
dispoziţie, această lejeritate plină de modestie dau operelor lui BACHE- 
Liri ca și spuselor lui Socrate, o redutabilă eficacitate în a convinge. 

3 Citati de către BACHELARD, op. cit., p. 115. 


78 


Scanned with CamScanner 


imaginile frumoasei sale cărți! acționează“ si, mai ales, face 
apel la una dintre misticele noastre cele mai romanesti: D-na 
Guyon care exaltă Spiritul Copilăriei, cultul unui chip din 
ceară al Pruncului Isus. 

Astfel, fenomenologia simbolurilor poetice ale reveriei 
trimite peste o cosmologie a reconcilierii cu lumea, peste o 
intimă societate a inimii în care veghează îngerul compensatiei 
sentimentale, pînă la o teofanie în care anamneza nu se mai 
iluminează de la un Bine Suveran abstract, ci de la soarele cald 
al copilăriei mirosind ca o bucătărie ispititoare: „Un soare bine 
uns cu unt se rumenea pe cerul albastru“2. Această copilărie 
este Verbul, iar verbul îi provoacă cel mai înalt elan de jubilatie: 
„Copilăria, sumă a insignifiantelor ființei umane, are o semni- 
ficatie fenomenologică proprie, o semnificație fenomenologică 
pură, de vreme ce se află sub semnul minunării. Prin grația 
poetului, am devenit purul și simplul subiect al verbului a se 
minuna“3. 

Geniul lui Bachelard este de a fi înteles cä depäsirea aceasta 
a iconoclasmelor nu putea sä se efectueze decît prin medierea 
si depäsirea criticii „științifice“, ca si prin depășirea simplei 
și confuzei scufundări onirice. Optimismul lui Bachelard, mai 
circumstantiat decît cel al lui Jung, se justifică prin precizia 
însăşi a cîmpului său de aplicare: „naivitatea“+ limbajului 
poetic. Totuşi, în afara acestui „spirit al copilăriei“, a acestei 
sfintenii sau cel putin a acestei „beatitudini“ a imaginarului la 
care ajunge Bachelard, putem să ne întrebăm din nou, fără a 
renega decisiva moştenire a filozofului Reveriei poetice, 
asupra totalitätii imaginarului si să lăsăm să intre în experiența 
conștiinței nu numai poezia, ci și vechile mituri, riturile care 


! BACHELARD îl citează pe KIERKEGAARD, Les lis des champs 


et les oiseaux du ciel. NE 
2 E. VAN DER CAMMEN citat de către BACHELARD, op. cit., 


p. 123. 
3 Op. cit., p. 109. 
4 Cf. P. RICOEUR, Le symbole donne à penser, p. 71. 

deosebesc religiile, magiile si nevrozele. Altfel spus, dupä 
Bachelard nu mai rămînea decît „generalizarea“ antropologiei 
restrânse a autorului Poeticii reveriei, ştiindu-se bine că această 
generalizare, chiar prin metodă, nu poate fi decît o integrare 
mai mare a puterilor imaginative în miezul actului conștiinței. 

Capitolul IV 


NIVELURILE SENSULUI SI 
CONVERGENTA 
HERMENEUTICILOR 


„Un simbol dezvăluie întotdeauna, în 
orice context, unitatea fundamentală a 
mai multor zone ale realului.“ 


MIRCEA ELIADE, Traité d'histoire 
des religions, p. 385. 


pem a generaliza antropologia imaginarului, ne 
convenea deci, în mod paradoxal, să aplicăm o 
„psihanaliză obiectivă“ imaginarului însuși pentru a-l curăța 
astfel de toate resturile culturale si de judecätile de valoare pe 
care gînditorii mai sus citați le mosteneau, fără să-și dea seama, 
prin triplul iconoclasm al Occidentului. Trebuiau mai întîi 
repudiate metodele pur reductive si care nu vizează decît epi- 
derma semiologică a simbolului, apoi alungate resturile pri- 
vilegiului rationalist care transpare chiar în simbolistica lui 
Cassirer cînd acesta din urmă supraestimează încă știința în 
raport cu mitul. Mai trebuia apoi descoperit, dincolo de medi- 
tatia bachelardiană, tocmai acel punct privilegiat în care axele 
științei și ale poeziei se înțeleg complementar în dinamismul 
lor contradictoriu, se resorb într-o aceeași funcție de Sperantä. 
În fine, trebuia evitată căderea în optimismul paradoxal al lui 
Jung care nu vede în simbol decît o „sinteză mentală“ ce face 
incomprehensibil simbolismul totuși acut al maladiei mentale 
și al automatismului dereistic. 

Dar o astfel de refutatie si o astfel de extrapolare a imagi- 
narului la întreg conţinutul psihiei umane necesitau o minu- 

tioasä si vastă colationare, teoretică mai întîi, apoi aplicată la 
cutare sau cutare sector al gîndirii simbolice și, în fine, aplicată 
direct la bilanţul psihosocial al psihismelor singulare, normale 
si patologice. Această muncă am întreprins-o în mod siste- 
matic împreună cu colaboratorii noștri și o facem de 15 anil. 
În această scurtă expunere, nu putem decît să rezumăm conclu- 
ziile noastre, concluzii care se etajează pe un plan triplu: mai 
întîi cel al unei teorii generale a imaginarului? conceput ca o 
funcţie generală de echilibrare antropologică, apoi cel al nivelu- 
rilor formatoare de imagini simbolice care se formează și se 
informează în toate sectoarele si în toate ambiantele de activi- 
tate umană; în fine, generalizarea, atît statică, cît și dinamică, a 
virtuţii imaginaţiei dă într-o metodologie care este deja o etică 
si care desenează o metafizică de care ne vom ocupa în ultima 
parte a acestei lucrări, dar care implică de pe acum, prin genera- 
lizarea punctului său de aplicare, convergenta metodelor, conver- 
genta hermeneuticilor. Vom rezuma pe scurt aceste trei rezultate. 


x 
* * 


„Îngerii care stau împrejurul Tronului de 
sus sînt numiţi Zile, iar cei care stau îm- 
prejurul Tronului de jos sînt numiţi Nopti.“ 

Zoharul, 1l, 137, a. 


Iată rezultatele globale ce pot fi induse din cercetările noas- 
tre. Mai întîi o completă suprimare a sechelelor doctrinei cla- 
sice — încă vizibilă la Cassirer şi în dualismul bachelardian — 
care distinge conştientul rațional de celelalte fenomene psihice 
și, în special, de franja subconștientă a imaginarului. Această 


1 Cf. G. DURAND, Structurile antropologice ale imaginarului, Le 
decor mythique de la Chartreuse de Parme. 

2 Lucrarea noastră Structurile antropologice ale imaginarului este 
subintitulată Introducere în arhetipologia generală. 

integrare a întregii psihii în sînul unei singure activități poate, 
la rîndul ei, să se exprime în două moduri. Mai întîi prin faptul 
că sensul propriu (care conduce la concept și la semnul adecvat) 
nu este decît un caz particular al sensului figurat, adică nu este 
decît un simbol restrîns. Sintaxele raţiunii nu sînt decît formali- 
zări extreme ale unei retorici care se scaldă ea însăși în con- 
sensul imaginar general. Apoi, într-un mod mai precis, nu 
există ruptură între rațional și imaginar, raționalismul nemai- 
fiind, printre multe altele, decît o structură polarizantă specială 
a cîmpului de imagini. 

Din acest moment putem asimila totalitatea psihismului, 
de cum se desprinde de senzația imediată, cu Imaginarul, iar 
gîndirea în totalitatea sa se găsește integrată funcției simbolice. 
Imaginaţia ca funcție simbolică nu mai este lăsată, precum în 
concepțiile clasice, să fie un deficit, o preistorie a gîndirii sănă- 
toase, cum este încă mitul la Cassirer, sau ca la Freud, să fie 
o ratare a gîndirii adecvate. Ea nu mai este nici, ca la Jung, 
unicul moment al unei rare reușite sintetice în care efortul de 
individuare menţine un contact comprehensiv între Sinn și 
Bild. Ea nu este doar reechilibrarea obiectivării științifice prin 
poetică, așa cum apare la Bachelard. Imaginaţia se revelează 
ca factor general de echilibrare psihosocială. 

Din punctul de vedere antropologic în care ne-am situat, 
dinamismul ecihlibrant care este imaginarul se prezintă ca ten- 
siunea a „două forte de coeziune“!, a două „regimuri“ care 
inventariază fiecare imaginile, în două universuri antagoniste. 
Aceste universuri, în starea normală si medie a activității 
psihice, „pactizează“, după cum văzuse Jung, într-un sub- 
univers care, la drept vorbind, este mai „sistematic“ decît 


1 Cf, YVES DURAND, „Le test archétypal à neuf éléments“ (A.T. 9), 
in Cahiers Internationaux de Symbolisme, nr. 4/1964. Aceste „forțe de 
coeziune“ nu sînt, ca în psihanaliză, pur psihologice şi biografice, ci și 
sociale şi reflectă globalitatea culturii respective. 

realmente „sintetic“, cum credea Jung. Fiindcă polaritätile 
divergente, imaginile antagoniste își păstrează individualitatea 
proprie, potentialitatea lor antagonistă, Și nu sc leagă decît 
în timp, pe firul unei povestiri, într-un sistem mal degrabă 
decit într-o sinteză. E: 

Iar acest punct este important pentru a înțelege bine di- 
versele aspecte, „normal“ și „patologic“, ale imaginarului. 
Imaginile, oricărui regim ar aparține ele, se organizează în 
timp, la contactul cu durata pragmatică și cu evenimentele, 
sau, mai bine spus, organizează momentele psihice într-o »PO- 
veste“. Apar atunci, din aceste structuri discursive ale imagi- 
narului, anumite habitudini retorice inerente povestirii, precum 
hipotipoza, și anumite principii, precum cel al cauzalității, care 
leagă un fapt succedent cu unul consecvent care, totuși, este 
un „altul“. Povestirea, istorică sau mitică, după cum constatase 
Lévi-Strauss, ca si serierea cauzală, este „sistem“ de imagini 
antagoniste. Povestirea este aceea care în mitul lui Oedip! 
permite coordonarea episoadelor antagoniste cum ar fi osti- 
litatea consangvinilor si supraestimarea consangvinității. 

Și mai ales acest dinamism antagonist al imaginilor ne 
permite să dăm seamă de marile manifestări psihosociale ale 
imaginației simbolice si de variaţia lor în timp. Dezvoltarea 
artelor, evoluţia religiilor, a sistemelor de cunoaștere si de 
valori, stilurile științifice înseși se manifestă cu o regularitate 
alternantă care a fost de multă vreme reperată de către toți 
sociologii istoriei si culturii?. S-a constatat că marile sisteme 
de imagini (Weltbild), de „reprezentare a lumii“, se succed în 
mod contrastant în cursul evoluţiei civilizațiilor umane. Dar 
dialectica este în general mai fină decît au întrevăzut-o filo- 
zofii, fie ei și filozofi ai istoriei. Dialectica poate să opereze pe 


l Cf. supra, p. 55. 


2 Hegel, Marx, Spengler, Worringer, Sorokin, Matoré, Peyre, pentru a 
nu cita decît cîteva nume. 

diferite planuri de generalizare, chiar cînd avem de-a face cu 
o cultură perfect integrată!, adică în care arta, morala, religia, 
viziunea despre lume corespund aceluiași „tipar“ imaginar, se 
rînduiesc în același grup de structuri. Acest caz este bineînţeles 
foarte teoretic, fiindcă el ar defini.un tip de cultură „rece“, imo- 
bilizată, lucru care practic este imposibil fiindcă există întot- 
deauna factori extrinseci de dezechilibru (climă, neregularitate 
a anotimpurilor, a ploilor, a recoltelor, epidemii, agresiuni etc.) 
care, chiar în societăţile primitive, perturbă această armonie 
teoretică. De aceea, în majoritatea timpului asistăm la reechi- 
librări parțiale, religia, de exemplu, neurmâînd același regim ca 
arta sau, chiar în interiorul religiei, mitul neurmînd același 
regim cu ritul. În fine, putem ţine cont în interiorul evoluției 
sociale de antagonismul — mai mult sau mai putin oedipian — 
al rangurilor de vârstă, și în acest caz se lămuresc reechilibrările 
simbolice cu exces ale cutărui sau cutărui regim în jocul „gene- 
ratiilor literare“, al „modelor' “3 etc. 

Și dacă ne plasăm acum nu pe terenul psihosociologic 
pentru a acoperi întregul cîmp antropologic sau, cum ne place 
să spunem, pentru a considera toate detaliile „traseului antro- 
pologic“ pe care îl parcurge energia simbolică, ci pe terenul 
psihofiziologic, ne dăm seama mai întîi că conceptul de libido, 
asa cum se reveleazä el în psihanalizä, nu-si mai are ratiunea de 
a fi. Într-adevăr, factorul general de echilibrare care animä orice 
simbolism nu se mai manifestă sub aspectul teoretic al unei 
„pulsiuni“ unice, pe care „metamorfozele“ jungiene nu mai 
reușesc de fapt s-o dinamizeze realmente, ci sub înfățișarea, 
confimatä de fiziologie, a trei scheme de acțiune (pe care noi 
le-am numit din această cauză „verbale“, căci verbul este partea 


l Pentru această noțiune de integrare și noțiunea inversă de „grămadă“, 
cf. P. SOROKIN, Social and Cultural Dynamics. 

2 Cf, LEVI-STR AUSS, care a reperat acest fenomen, în Antropologia 
structurală, „Structură și dialectică“. 

3 Cf. lucrările lui PEYRE si MATORE. 

de discurs ce exprimä actiunea) care manifestă energia bio- 
psihică atât în inconştientul biologic, cît si în conștient. Aceste 
trei scheme corespund, pe de o parte, celor trei grupuri de struc- 
turi (schizomorfe, sintetice, mistice)! reperate în clasificarea 
(izotopism) psihologică și psihosocială a simbolurilor, pe de 
altă parte, ele coincid cu constatările psihofiziologice făcute de 
Scoala de la Leningrad (Betcerev, Ufland, Uhtomski) cu privire 
la reflexele dominante (reflexe organizatoare de alte reflexe prin 
inhibitie sau întărire): dominanta posturală, dominanta diges- 
tivă, dominanta copulativă. 

Totusi, în această întîlnire de categorii simbolice „arheti- 
pale“ („axiomatice“, ar fi zis Bachelard) cu reflexologia nu 
este nici o legătură de la cauză la efect. „Traseul antropo- 
logic“ poate fi urmat în sensul: fiziologie — societate, sau 
dimpotrivă: societate — fiziologie. Constatăm pur și simplu 
o convergenţă a simbolurilor în serii izotope la diferite ni- 
veluri antropologice. Regimuri, structuri, clase de arhetipuri 
nu sînt decît categorii clasificatoare induse de această con- 
vergentä empirică, mai economice decît arsenalul explicativ 
al pulsiunilor, al complexelor postulate de către psihanaliză. 
Căci o pulsiune este un postulat, un comportament reflex sau 
social este un fapt constatabil. 

Această tripartitie „verbală“ pe care o descoperim la ori- 
ginea reflexă încă biologică a traseului antropologic, o vom 
regăsi mereu la diferitele niveluri ale formării simbolurilor. 
Dar mai întîi am vrea să insistăm aici asupra sistemului de 
formulări logice pe care îl sugerează aceste diferite structuri 
izotope ale imaginilor, formulări care arată că simbolul nu 
se reduce la o logică schițată?, ci, dimpotrivă, că schemele 
dinamice care suportă imaginile izotope promovează trei mari 
direcții logice, trei mari grupuri constitutive de logici dis- 


1 Cf. tabelul, pp. 88-89. 


2 După cum se străduiește să demonstreze LÉVI-STRAUSS în La 
pensée sauvage, interzicînd prin aceasta să se facă o diferentă între „gîndirea 
sălbatică“ și gîndirea domesticită de o pedagogie scientistă. 

tincte. Încă din 1955, Roger Bastide, studiind ,,candomblé“-ul 
afro-brazilian!, repera în sînul acestui univers simbolic reli- 
gios coalescenta simbolurilor și a atitudinilor rituale în jurul 
a trei principii care lucrează de altfel concurent: faimosul 
Principiu al Legăturii, care de la Lévy-Bruhl încoace carac- 
terizează, prin accentuarea sa, gîndirea „primitivă“, dar și, în 
opoziție cu precedentul, un Principiu al Rupturii, mult mai 
apropiat de vechiul principiu al Contradictiei; în fine, un 
Principiu de Analogie, sintetic, permițînd aruncarea unei 
punti între cele două precedente. Or, cam în aceeași epocă și 
pe căi diferite, ancheta noastră empirică ajungea la un plan 
de clasificare a imaginilor, dominat de asemenea de trei 
principii, iar logicianul Stéphane Lupasco?, fără a trece prin 
medierea anchetei etnografice sau a anchetei antropologice, 
stabilea un sistem de logică cu doi vectori „polari“ și cu o 
rezultantă mixtă, trei termeni coincizînd aproximativ cu cele 
„trei logici“ pe care Roger Bastide și cu mine le constatam în 
cercetarea noastră antropologică. Astfel, coerenţa (izoto- 
pismul) concret(ă) a(l) simbolurilor în sînul constelatiilor de 
imagini revela deopotrivă acel sistem dinamic de „forțe de 
coeziune“ antagoniste, căruia logicile nu-i constituie decît 
formalizarea. Dar vom constata de asemenea că genetica 
simbolurilor, la toate nivelurile, corespundea și ea aceastei 
dialectici dinamice. 


l R. BASTIDE, „Le principe de coupure dans le comportement 
afro-brasilien“, in XXXIE Congrès Intern. des Américanistes, São Paulo, 1955. 
Candomblé-ul este o religie sincreticä si comparabilă cu voduul haitian. 

2 Cf. tabelul pp. 88-89, extras din lucrarea noasträ: Structurile antro- 
pologice ale imaginarului. Cf. S. LUPASCO, Les trois matières si foarte 
importantul Appendice théorique al cärtii: L'énergie et la matière vivante, 
în care Lupasco formalizeazä cele trei logici conducätoare ale celor 
trei materii. 

TABELUL CLASIFICARII 


REGIMURI 
SAU POLARITATI 


Principii de ex- 
plicare si de justi- 
ficare sau logice 


SCHIZOMORFE (sau eroice) 


1. Idealizare si „recul“ autistic. 

2. Diairetism (Spaltung). 

3. Geometrism, simetrie, gigantism. 
4. Antiteză polemică. 


Reprezentare obiectiv eterogenizantă (antiteză) și 
subiectiv omogenizantă (autism). Principiile de 
EXCLUZIUNE, de CONTRADICȚIE, de IDEN- 
TITATE funcționează din plin. 


Dominanta POSTURALĂ cu derivatele sale ma- 
nuale si adjuvantul senzatiilor la distanţă (vedere, 
audiofonaţie). 


A DISTINGE 


PER NE Pur + Mînjit $ : 
Arhetipuri „epitete“ J 7 Sus # Jos 
Luminos Întunecat 


Lumină + Tenebre Vîrful z Abisul 


Reflexe dominante 


Scheme „verbale“ 


Fa Aer # Miasmä Cerul + Infernul 
Arhetipuri Armă eroică + Legătură | Șeful # Inferiorul 
„substantive“ Botez + Necurätie Eroul # Monstrul 


Îngerul + Animalul 
Aripa + Reptila 


Soarele, Azurul, Ochiul  |Scara, Treptele, Betilul, 


Tatălui, Runele, Man- Clopotnița, Ziguratul, 
tra, Armele, Cuirasele, Vulturul, Ciocârlia, Po- 
i 3 prejmuirea, Circum- rumbelul, Jupiter etc. 
De la simboluri cizia, Tunderea etc. 4 


la Sinteme 

IZOTOPICE A IMAGINILOR 


NOCTURN 


SINTETICE (sau dramatice) MISTICE (sau antifrastice) 


1. Dublare si perseverare. 
2. Viîscozitate, adezivitate antifrastică. 
3. Realism senzorial. 

4. Miniaturizare (Gulliver). 


1. Coincidentia oppositorum si siste- 
matizare. 

2. Dialectica antagonistilor, drama- 
tizare. 

3. Istorizare. 

4, Progresism parţial (ciclu) sau total. 


Reprezentare diacronică legînd contra- 
dictiile prin factorul timp. Principiul 
de CAUZALITATE, sub toate for- 
mele sale (mai ales FINALA și EFI- 
CIENTA), funcţionează din plin. 


Reprezentare obiectiv omogenizantă 
(perseverare) si subiectiv eterogeni- 
zantă (efort antifrastic). Principiile 
de ANALOGIE, de SIMILITUDINE 
funcţionează din plin. 


Dominanta DIGESTIVA cu adjuvantii 
cenestezici, termici și cu derivatele 
sale tactile, olfactive, gustative. 


Dominanta COPULATIVA, cu deriva- 
tele sale motorii ritmice şi cu adju- 
vantii senzoriali (chinezici, muzi- 
calo-ritmici etc.). 


a progresa. a inventaria. 


Înainte, în viitor. um rest | Profund, calm, cald, intim, ascuns. 


Focul-flacără. Microcosmosul, Locuinta. 


Fiul. Copilul, Degetel. Centrul. 

Copacul. Animalul cu pui. Floarea. 

Germenele. Culoarea, Noaptea. Femeia. 
Mama. Hrana. 


Recipientul. Substanta. 


Calendarul, Aritmologia, Triada, Te- 
trada, Astrobiologia. 


Sacrificiul, Drago- | Pîntecul, Înghiţitorii 


Iniţierea, „Cel năs- Mormîntul, Lea- 


cut de două ori“,| nul, Spirala, Mel- | si înghititii, Ko- | gänul, Crisalida, 
Orgia, Mesia,| cul, Ursul, Mie- | bold, Dactilii, Osi- Insula, Peștera, 
Piatra Filozofală, | lul, Iepurele, Vîr- | ris, Vopsirile, Ge- Mandala, Barca, 
Muzica etc. telnita, Amnarul, | mele, Meluzina, | Hota, Oul, Lap- 


tele, Mielul, Vi- 
nul, Aurul etc. 


Voalul, Mantia, 
Cupa, Cazanul etc. 


Putineiul etc. 

„Căutarea structurilor nu are sens si va- 
loare decît dacă este considerată sub un- 
ghiul unei puneri în relație armonioase 
între diferitele domenii ale Realului si în 
scopul de a ajunge la un fel de sinteză 
totalizatoare.“ 


ANDRE GUIMBRETIERE, 
Quelques remarques préliminaires sur 
le symbole et le symbolisme 


Într-adevăr, lăsînd la o parte orice problemă de transfor- 
mare dinamică a regimurilor si structurilor, putem să reperăm 
genetic, în psihia fiecărui individ adult, mai multe niveluri!, 
întrucîtva matriciale, în care vin să se constituie elementele 
„simbolizante“ (Bild) ale simbolului. Sau, dacă preferați, con- 
statăm mai multe atlase, mai mult sau mai puţin coordonate 
între ele după gradul de integrare a culturilor analizate, „tipare“ 
simbolice culturale, care vor deriva, accentua, şterge sau refula 
una sau alta dintre forțele de coeziune care animă atitudinile 
psihofiziologice ale unui adult normal dezvoltat. 

Dacă lăsăm la o parte nivelul psihofiziologic deja consi- 
derat si care ne-a dat cheia clasificării simbolurilor, ne găsim 
în prezența a diferite ambiante formatoare — sau informatoare — 
ale simbolismului adult. Vom distinge, în afara acelui nivel 
natural pe care ni-l dezvăluie reflexologia, două mari paliere 
de derivare a simbolismului, pe care le putem numi, unul ni- 
velul pedagogic, cel al educaţiei copilului prin ambianța ime- 
diată, celălalt, nivelul cultural, pe care l-am putea califica, 
împreună cu René Alleau, sintematic?, fiindcă moştenirea și 


1 Cf, G. DURAND, „Les trois niveaux de formation du symbolisme", 
Cahiers Intern. Symbol., nr. 1/1962, în care dezvoltäm mai amplu această 
temă. Cf. A. GUIMBRETIÈRE, art, citat, Cah. Intern. de Symb., 2/1963. 

2R. ALLEAU, De la nature du symbole, p. 35: „Numele de sintem 
trebuie să fie rezervat pentru semnele convenţionale prin care o legătură 
mutuală este stabilită de către oameni, adică între ei...“ 

justificarea unei societăți apar, în ochii adultului, mai întîi ca 
formate prin legătura mutuală pe care oamenii grupului o leagă 
în mod instituțional între ei. 

Dacă analizăm primul nivel, constatăm mai întîi că el se 
subdivide, cu mai multă sau mai puţină intensitate, într-o fază 
ludică în care copilul, mai mult sau mai puţin lipsit de am- 
bianta familială, constituie cu semenii săi o pseudo-societate, 
faza familială dragă freudienilor constituind doar profunzimea 
acestui nivel redus la chiar primii ani ai copilăriei (de la 3 la 5, 
în funcție de autori). 

Or, ceea ce i-a frapat pe toți antropologii specialiști în jocuri 
de copii! este, pe de o parte, caracterul conservator al jocurilor, 
pe de altă parte, clasificarea lor binară. Jocurile sînt depozitul 
simbolurilor sau riturilor dezafectate; dau ca exemplu doar 
sotronul, ludificarea unui rit initiatic pägîn (forma spiralatä), 
apoi creştin (formă basilicală, apoi catedrală), din care copilul 
n-a păstrat decît gestul sportiv2. Tot astfel, jocurile de oină și 
jocurile de cărți tin de un simbolism agonistic care se pierde 
în noaptea marilor civilizații agraref. În fine, majoritatea poves- 
tilor — aceste jocuri de imaginaţie — vehiculează un simbolism 
dezafectat în care devin profane mituri foarte vechi’. 

Jocurile, cu mult înaintea societății adulte, educă prin 
urmare copilăria în sînul unor rămășițe simbolice arhaice — de 
altfel, transmise adesea de către străbuni și străbune, și întot- 
deauna prin foarte statica pseudo-societate infantilă — care, mai 
mult decît inițierea constrînsă a adultului în simbolurile agreate 


Î Cf, JOHAN HUIZINGA, Homo ludens; R. CAILLOIS, „Les jeux et 
les hommes“, și „Structure et classification des jeux“, in Diogene, oct. 1955. 

2 „Paradis“, „adiana“ la copilul musulman, ct. C. BEART, Recherche 
d'une sociologie des peuples africains à partir de leurs jeux. 

3 Agonistic: care are legătură cu jocurile de competiţie. 

4 Cf. R. GIRARD, Les Chortis ante el problema maya, Ed. Robredo, 
5 vol., Mexico, si R. GIRARD, Le Popol-Vuh, histoire culturelle des 
Mayas-Quichés. 

5 Cf. LEIA, Le symbolisme des contes de fées. 

si ale culturilor. 

Faza aceasta ludică se află de altfel în strînsă legătură cu 
pedagogia fazei parentale, după cum „scoala jocurilor“ — si 
orice şcoală este mai mult sau mai putin ludică — va tolera, va 
încuraja sau, dimpotrivă, va reprima jocurile si preexercitiul 
sexual şi conjugal. Aici toate nuanțele pedagogice sînt posi- 
bile, de la stricta prohibitie si segregarea sexuală a societăților, 
dragi psihanalistilor, pînă la preexercitiul „caselor de copii“, 
la populațiile muria sau trobriandeză, trecînd prin colegiile 
„mixte“ ale țărilor luterane. Si astfel ne dăm seama că așa-zisa 
„latență“ sexuală nu este decît o ființă mitică legată strîns de 
o pedagogie catolică si burgheză, tot aşa cum „curtoazia“ 
şi romanescul sînt o reminiscență ludică a întregului sistem 
pedagogic medieval4. Astfel, „jocurile“ dragostei, departe de 
a fi cele ale hazardului, sînt legate de faza idealizatoare a preexer- 
cițiului si de riguroase tradiții simbolice arhaice. 


1 Cf, CAILLOIS, Les jeux et les hommes, p. 115. 

2 Cuvînt care în antropologia americană înseamnă „model“, „tipar“. 

3 Cf. BEART, op. cit., p. 83, Jeu des petites huttes; cf, MALINOWSKI, 
La vie sexuelle des sauvages du N.-O. de la Mélanésie, în spec. cap. IX, 


pp. 230-265, cap. III, pp. 65-82. Cf, VERRIER ELWIN, La maison des 
jeunes chez les Muria, 


4 Cf. DENIS DE ROUGEMONT, L'amour et l'Occident: despre „roma- 
nesc“, cf. G. DURAND, Le décor mythique de la Chartreuse de Parme. 
Rougemont a pus bine în evidenţă disjunctia „occidentală“ între „miturile“ 
dragostei, jocul curtenesc și exigenta insitutiilor matrimoniale: cf. de asemenea 
R. NELLI, L'amour et les mythes du coeur: 

Acest preexercitiu sexual sau prohibirea sa leagä universul 
jocurilor de faza parentalä, de ceea ce Piaget numeste, pe bunä 
dreptate, nivelul „schemelor afective“1. Dar se ştie de la Mali- 
nowski încoace că hermeneutica simbolurilor care sînt legate 
de aceste scheme este mai putin simplă decît lăsase să se înte- 
leagă o psihanaliză freudiană ce reducea orice pedagogie for- 
matoare de simboluri (în vis, ca și în arte) la modelul oedipian 
al reprimării pulsiunii incestuoase. Antropologia culturală ne 
arată că locasta și Oedip, departe de a fi arhetipuri „naturale“, 
depind strîns de sistemul familial instalat în diferite societăți; 
reprimarea incestului, departe de a fi alfa — dacă nu omega! — 
simbolisticii infantile, este o formaţiune culturală secundară, 
care poate foarte bine să se fixeze asupra Electrei mai degrabă 
decît asupra locastei. 

Pentru anumite societăți, alorezii sau marchizienii studiati 
de Cora du Bois, Linton si Kardiner?, pedagogia parentalä se 
estompează într-o asemenea măsură, „indiferența“ mamei răs- 
punzînd „indulgenţei“ tatălui, încît nu mai există, după cum 
scrie Kardiner, „inflație anormală a imagini parentale“. Defla- 
tie din care rezultă un univers simbolic „fără rigoare si fără 
fervoare“ și pentru care majoritatea elementelor constitutive 
provin din cu totul alt nivel decât cel parental. Dimpotrivă, la 
tanala, autoritarismul patriarhal, adăugat exigentei controlului 
foarte precoce al sfincterelor (șase luni!) și interdictiei jocurilor 
sexuale, suscită o simbolistică constrîngătoare, monoteistă, 
fatalistă, îmbibată de noţiunea de păcat și de predestinare, pă- 
trunsă de toate simbolurile care sugerează rigoarea si imo- 
bilitatea. Arhetipul esenţial, ca la evreimea vieneză studiată de 
Freud, este aici Tatăl, strămoș divin, păzitor redutabil al mora- 
lităţii. Deci, dacă puritanismul populaţiei tanala se apropie de 
cel al pedagogiei iudeo-crestine studiate de Freud, libertaris- 


1 Ceea ce MALINOWSKI (op. cit., p. 130) numește „atelier cultural“. 
2 CORA DU BOIS, The People of Alor; LINTON, The Science of Man 

mul alorezilor creeazä un univers simbolic din care Oedip este 
evacuat, dar în care se difuzează o angoasă motivată de vidul 
si absența căldurii materne. | Le 
| Oaltä nuanţă care vine să devieze dogma occidentală a lui 
Oedip: în societatea matrilineară a trobriandezilor! nu numai 
că vedem un sistem simbolic exclusiv matriarhal inspirînd 
cosmogonia si venind să polarizeze o serie de simboluri izo- 
tope ale maternității (valorizare pozitivă a subsolului, mamă 
subterană, mamă-ploaie, rol fecundator al masculului mini- 
malizat în peşte sau chiar într-o stalactită de grotă în momentul 
conceperii eroului Tudava etc.), ci si agresivitatea „oedipiană“ 
a trobriandezilor nu numai — si pentru motive întemeiate — că 
nu se întoarce împotriva tatălui natural, dar nici chiar împotriva 
unchiului matriarhal?. 

Din toate acestea putem trage concluzia că hermeneutica 
oedipiană nu „explică“ singură simbolurile formate în tiparul 
familial si parental. Malinowski are dreptate cînd distinge net 
cele două tipuri simbolice de feminitate „matricială“ a simbo- 
lurilor: doica „naturală“, care este engrama sînului matern, 
apoi feminitatea pe care o mutație culturală o interzice mai 
mult sau mai putin fiului si al cărei simbolism depinde de 
ambianța culturală a familiei în momentul maturării pubertare, 
nu fatalmente Iocasta, ci Electra, Euricleea sau Astymedusa?... 
Și tot astfel nu există doar o imagine a masculului, ci două: cea 
„naturală“, protectoare, binevoitoare, care este imaginea 
Tatălui — si care, la trobriandezi, persistă si o eclipsează pe 
cealaltă — cealaltă care, după mutații sociologice, poate fi 
unchiul la fel de bine ca tatăl sau străbunul. 


| ! MALINOWSKI, op. cit. și La sexualité et sa répression dans les 
sociétés primitives, p. 92. 
i ? Matriarh: se spune despre cel care posedă autoritatea (fratele mamei) 
în societăţile matrilineare nepatriarhale, 

k Este remarcabil, într-adevăr, că majoritatea lectiunilor mitului lui 
Oedip nu fac din Iocasta adevărata mamă, după sînge, a lui Oedip. Mama 
acestuia este cînd Euricleea, cînd Eurygania sau Astymedusa. 

Despre acest nivel pedagogic intermediar între natură 
si o cultură singulară — instaurativ de „calităţi afective“, de 
„sentimente“! care vor impregna întreg simbolismul adult — 
putem spune că este epitetic, în comparaţie cu nivelul substan- 
tiv al societăţii adulte. El vine să fixeze o calitate, să confirme 
simbolurile existente într-o societate dată prin pedagogia natu- 
rală, apoi prin catehismul afectiv al cutărui sau cutărui mediu 
parental si ludic. 

La acest nivel al dezvoltării funcției sexuale se formează 
categoriile adjective ale „maternului“, ale „paternului“, ale 
„ancestralului“, ale „fraternului“ etc. Categorii dramatizate mai 
mult sau mai puţin după moravurile grupului prin elaborarea 
reprimärii și a „regulilor de joc“. Apar atunci ideile de „permis“, 
de „normal“, de „interzis“. Căci mistica totemului nu provine 
din tabuul incestului, ci tabuul incestului, artificial educat, vine 
să se anexeze, dimpotrivă, unui totemism fundamental. Ceea 
ce trebuie repetat este faptul că la categoria de „matern“, de 
„sororal“, de „familial“ se supra-adaugă aceea de „interzis“ cu 
singurul scop de a salvgarda ordinea culturală familială sau 
mai degrabă „regula jocului“ din schimburile sociale?. 

Bilanţul pe care îl putem stabili după studiul acestui nivel 
și al celor două faze ale sale este că și aici, ca și la nivelul 
reflexologic, pedagogia este bipolară — și aceasta într-o dublă 
măsură — și supradetermină cele două regimuri simbolice 
schitate la nivelul psihofiziologic: pe de o parte avem izomor- 
fismul „paidiei“, care se confundă cu faza „matern-parentală“, 
pe de altă parte izomorfismul „ludus-ului“ propriu, care, coin- 
cizînd cu o anumită privatiune parentală si cu primele efecte 
de coercitie culturală, se subdivide intim în serie ilinxică si în 
serie agonistică. Sentimentele „materne“, paidia, ilinx (cărora 


l! Despre „sentimente“ si importanța lor, cf. MALINOWSKI, op. cit., 
p. 176, care se inspiră din SHAND, The Foundations of Character. 
2 Cf. LÉVI-STRAUSS, Les structures élémentaires de la parenté. 

li se poate adăuga mimicry), supradetermină regimul nocturn 
al imaginii, în timp ce coerciția socială, regulile ludice, jocurile 
agonistice şi chiar aleatorii formează pedagogia suprade- 
terminantă a regimului diurn. 

Dacă trecem acum la nivelul propriu-zis cultural sau 
„sintematic“, ne dăm seama de la început că acele conventii 
sociale care îl constituie se estompează în asemenea măsură în 
conştiinţă încît semnele sociale apar la limită ca pur arbitrare. 
Această moştenire se dedublează. Mai întîi într-un plan con- 
stituit de acele „atitudini ale corpului“ pe care le semnalează 
Marcel Mauss! si care formează toate gesturile cutumiare ale 
unei societăți date: moravuri, rituri, comportamente colective 
care vehiculează un sens secund, adesea pierdut si inconstient, 
suplimentar față de utilitatea lor tehnică si de misiunea lor de 
recunoaştere. Apoi, putem discerne planul de reprezentări al 
unei societăți date într-o epocă dată, Weltbild-ul care se mani- 
festă prin limbă, limbaje artistice, stiluri estetice, sisteme de 
cunoastere si, în particular, mituri cosmogonice si religioase. 

Acest nivel cu două etaje se particularizează la extrem în 
timp si în spațiu prin mode, clase, caste, limbi si cutume pro- 
fesionale. Singularizarea aceasta pare să descurajeze orice 
generalizare clasificatoare si arbitrariul sintemelor rituale sau 
mitice pare să domnească absolut. De exemplu, codurile de 
politețe, „eticheta“, cutumele funerare variază si chiar se inver- 
sează complet de la o societate la alta, ca nişte fragile supra- 
structuri, sub influențele imprevizibile ale evenimentelor, ale 
schimbărilor climatice si ale invaziilor. Astfel, s-au pus în 
legătură practica îmbălsămării sau cea a canibalismului la 
marchizieni cu amenințarea endemică de foamete din insulele 
Marchize. La populațiile tanala şi la betsileo simpla trecere 
tehnică de la cultura uscată a orezului la cultura lui umedă 


l M. MAUSS, Ethnologie et sociologie. 

aduce simbolismul unui Dumnezeu atotputernic, autoritar si 
capricios, în locul celui al fatalitätii impersonale si irevocabilel. 

Sau, la fel de bine, influenţa limbii, a structurii sale, a jocu- 
rilor fonetice sau caligrafice, reduce, se pare, la pure convetii 
sistemele simbolice. Să ne gîndim la întreaga simbolistică a 
cultului shaktic al lui Shiva, fondat pe jocul de cuvinte „Shiva“ — 
„shava“ (cadavrul). Numele zeului lipsit de litera feminină „i“ 
nu mai constituie decît semantemul pentru ,,cadavru“?. 

Totuși, în ciuda arbitrariului aparent al suprastructurii sim- 
bolice de la acest nivel pur cultural, putem deja să facem două 
observaţii care confirmă polaritatea naturală a simbolurilor — 
chiar reduse la simple sinteme. 

Majoritatea sociologilor și a antropologilor a observat că 
există „tipare“ de civilizaţie (pattern of cultures) care permit 
clasarea acestora în două mari grupuri ireductibile. Culturile 
ideationale sau culturile vizualiste (ideational, sensate) ale 
lui Sorokin sau, pentru Ruth Benedict, reluînd calificativele 
nietzscheene, culturile apolinice sau culturile dionisiace, Orient 
și Occident la Northrop, vin să intersecteze sociologic dis- 
tinctia între regimul diurn și regimul nocturn pe care am dis- 
cernut-o deja psihologic și sînt indicative pentru cutare sau 
cutare regim simbolic preferenţial utilizat global de cutare sau 
cutare cultură singulară. Se ajunge astfel la înserierea sim- 
bolurilor în două mari clase culturale „izotope“ şi la regruparea 


1! KARDINER, The Individual and his Society, pp. 223, 320 sq. Tot 
astfel, pentru a înţelege de ce la romani măgarii de la morile publice se 
odihneau în vestalia, trebuie ştiut că Vesta este zeița căminului (focus) si a 
morii domestice (pistrinum), cf. DUMEZIL, Tarpeia, p. 108. 

2 Cf, ZIMMER, Mituri si simboluri în arta si civilizatia Indiei. 

3 RUTH BENEDICT, Patterns of Cultures, trad. fr., Echantillons de 
cultures. Acest dualism a fost observat de către numeroși antropologi: 
cf. P. SOROKIN, Social and Cultural Dynamics, şi F.S.C. NORTHROP, 
The Meeting of East and West, cf. de asemenea lucrärile lui Piganiol, 
Worringer etc. 

acestor structuri culturale, nu prin reductie la o infrastructură 
ultimă si prin aceasta ontologică, ci, mai modest, la un dualism 
antagonist. | 

Mai mult chiar, se observă că există, în sînul regimului 
cultural bine diferențiat totuși, o dialectică animatoare care dina- 
mizează, înviorează simbolismul: unei culturi date. Sorokin 
însusi constată că o societate nu este niciodată total integrată 
într-un tip și că există elemente ireductibile, reminiscente, insule 
antagoniste pe care el le numește „grămezi“. Roger Mucchielli! — 
după Ruyer si estetica lui André Malraux care definea limbajul 
artistic ca pe un „anti-destin“ — își dă seama că simbolurile artis- 
tice, mitice, ideale sînt determinate paradoxal de „opoziția la 
structuri istorico-politice sau psihosociale“ a unui grup uman 
dat. Deja Cazeneuve? scosese în relief, în societatea „apolinică“ 
a zuñilor, instituția si simbolismul saturnal al clovnilor koyemshi, 
veritabilă supapă de siguranță „dionisiacă“. 

Dialectica poate de altfel să oscileze între cele două faze 
pe care le-am distins la acest nivel între rit și mit, după cum au 
presimtit numeroși antropologi. Lévi-Strauss3, de exemplu, a 
arătat, referitor la indienii pawnee, că omologia nu exista, 
într-o societate dată, între obiceiuri sau rituri și mituri. 

Putem chiar să afirmăm că, pe cât se complică dialecticile 
mai mult, iar schemele simbolice se contrazic şi se compen- 
sează într-o societate dată, pe-atît acea societate este în curs 
de transformare integrală, de lichefiere histolitică. Si acesta 
este, credem, cazul societăţilor noastre „civilizate“, în care se 
ciocnesc simbolisme religioase, etatice, familiale, sentimentale, 
mituri ale progresului, mituri nationaliste, utopii internationa- 


! R, MUCCHIELLI, Le mythe de la cité idéale, p. 257, ct. RUYER, 
L'utopie et les utopies, p. 159, 


2 CAZENEUVE, Les Dieux dansent à Cibola. 

3 Cf. LEVI-STRAUSS, „Structure et dialectique“, in Anthrop. struc- 
turale, p. 257. Cf. de asemenea referitor la disjunctia legendei, ritului și 
icoanei, L. DUMONT, La Tarasque. Essai de description d' un fait local 
d'un point de vue ethnographique. 

liste, mituri socialiste sau individualiste... în timp ce societățile 
primitive „reci“ par să posede un grad mai mare de integrare. 

Totuși, chiar la acest nivel sintematic unde relația contează 
mai mult decît conţinutul simbolic, mitologul reperează cîteva 
mari constante, cîteva mari imagini care par să scape de purul 
determinism sociologic si să se nutreascä dintr-o logică anume, 
calitativă si universalizabilă!. 

Mai mult, aceste mari imagini, deși tributare Weltbild-ului 
unei societăţi singulare, sînt înțelese direct ca simbolice de 
către indivizi — mitolăgii! — aparținînd unei alte societăți. Asa 
cum a presimtit Lévi-Strauss, să povestesti mitul ţine de singu- 
laritatea convenţională a sintemelor, dar să întelegi? mitul face 
apel la sensul mitemului însuși. Și aceasta face ca o mitologie 
să fie imediat traductibilă. Nivelul cultural furnizează așadar 
un limbaj simbolic deja universalizabil. Marile simboluri teh- 
nologice și astrobiologice: soarele, luna, punctele solstitiale, 
copacul, cerealele, ploaia, băutura, focul si amnarul, țesătura 
si războiul de țesut, fierul și forja, oala și olăritul constituie 
feluri de substantive simbolice polarizate de o pereche de 
patterns culturale ușor descifrabile. 

Astfel, atît prin analiza statică pe care ne-o procură psiho- 
logia, cât și prin rezultatele genetice pe care ni le propune 
antropologia culturală (am fi tentaţi să scriem, împrumutînd 
limbajul geologului: atât prin stratigrafie, cît şi prin tectonică!), 
ajungem mereu la date simbolice bipolare, definind prin în- 
treaga antropologie, atît psihologică cît și culturală si socială, 
un vast sistem de echilibru antagonist, în care imaginația 
simbolică apare ca sistem de „forţe de coeziune“ antagoniste. 
Imaginile simbolice se echilibrează unele pe altele mai mult sau 
mai puţin fin, mai mult sau mai puţin global, în funcție de 


Cf. LÉVI-STRAUSS, op. cit., p. 251, stabileşte arhetipul „mediato- 
rului“ prin seria izomorfă: Mesia > Dioscuri > Trickster > ființă bisexuată etc. 


2 LEVI-STRAUSS, op. cit., p. 237. 

coeziunea societätilor, în functie de gradul de integrare a indi- 
vizilor în grupuri. 

Dar dacă obiectul simbolologiei este prin esență pluridi- 
mensional si se refractă de-a lungul traseului antropologic, re- 
zultă că nu ne mai putem mulțumi cu o hermeneutică restrictivă 
cu o singură dimensiune. Altfel spus, hermeneuticile reductive, 
ca și hermeneuticile instaurative pe care le-am examinat pînă 
aici, păcătuiesc toate prin restrîngerea cîmpului explicativ. Ele 
nu pot să capete valoare decît adăugate unele altora, psihanaliza 
luminîndu-se prin sociologia structurală și aceasta din urmă 
referindu-se la o filozofie a simbolului de tip cassirerian, jungian 
sau bachelardian. Corolarul pluralismului dinamic si al con- 
stantei bipolare a imaginarului este, după cum descoperă Paul 
Ricoeur! într-un articol decisiv, coerenta hermeneuticilor. 


x 
* * 


„Căci totul se află Sus, nimic nu este jos. 
Li se pare doar celor care nu cunosc.“ 


Odele lui Solomon, 34 


Am constatat o dublă polaritate: aceea a simbolului, sfisiat 
între semnificat și semnificant, și cea a simbolisticii în totalitate: 
conţinutul imaginației simbolice, imaginarul, fiind conceput 
ca un cîmp vast organizat de două forțe reciproc antagoniste. 
Paul Ricoeur, ajungînd să mediteze la simbolismul răului?, își 
va îndrepta reflectia asupra polaritätii duble a metodelor de 
interpretare, a hermeneuticilor3. Am constatat în cele ce preced 
că există, în mare, două feluri de hermeneutici: cele care reduc 


l P, RICOEUR, „Le conflit des herméneutiques, épistémologie des 
interprétations“, în Cahiers intern. de symbol., nr. 1/1962. 

2 P, RICOEUR, „Finitudine et culpabilité“, La symbolique du mal. 

3 P, RICOEUR, Le conflit des herméneutiques. Este de asemenea 
tema din Livre des deux Sagesses, de NÂSIR-E KHOSRAW; cf. ediția 
H. Corbin, 1953. 

simbolul la a nu fi decît epifenomen, efect, suprastructurä, 
simptom, si cele care, dimpotrivă, amplificînd simbolul, se lasă 
duse de forța sa de integrare pentru a accede la un fel de su- 
praconstient trăit. Paul Ricoeur precizează chiar sensul acestor 
două hermeneutici. Amîndouă fiind un efort de descifrare, ele 
sînt, după cum scriam în preliminariile acestei cărți, „reminis- 
cente“. Dar una, cu termenul lui Ricoeur, este arheologică, 
ea plonjează în întreg trecutul biografic, sociologic și chiar 
filogenetic, cealaltă este escatologică!, adică reminiscență sau 
mai degrabă rapel la ordine esențială, necontenită interpelare 
a ceea ce noi am numit înger. Una, cea a lui Freud, de exemplu, 
este denuntare a măștii pe care o constituie imaginile care vin 
să deghizeze pulsiunile noastre, dorințele noastre cele mai 
durabile. Cealaltă este dezvăluire a esenței îngerului, dacă 
putem spune, a esenței spiritului prin avatarurile încarnării 
noastre, ale situării noastre aici și acum în lume. 

De aceea, hermeneutica urmează două căi antagoniste si 
ele. Pe de o parte, cea pregătită de iconoclasmul a șase sau 
şapte secole din civilizația noastră, cu Freud, cu Lévi-Strauss 
(si Paul Ricoeur îi adaugă pe Nietzsche si Marx), a demisti- 
ficării, pe de altă parte, aceea a remitizării, cu Heidegger, Van 
der Leuw, Eliade și, vom adăuga noi, Bachelard. Remitizare, 
adică regrupare a sensului, adunat, cules? în toate redundan- 
tele sale și trăit deodată de conștiința care îl meditează într-o 
epifanie instaurativä, constituantă a ființei înseși a conştiinţei. 
Astfel există două moduri de a citi, de a colationa un simbol. 
Putem face „două lecturi“ ale mitului lui Oedip, una freudiană, 
cealaltă heideggeriană sau platoniciană3. Nu vom insista 
asupra lecturii freudiene: știm că ea „citeşte“ în mitul lui Oedip 
drama incestului: „Oedip, care își omoară tatăl si se căsătorește 
cu mama sa, nu face decît să realizeze o dorință din copilăria 


l Din gr. eschaton, „scop ultim“, „termen final“, 
2 P, RICOEUR face aluzie la germanul Weinlese, op. cit., p. 166. 
3 P, RICOEUR, op, cit., p. 179. 

noastră.“ Dar alături de această dramă a lui Oedip copil, si în 
același text al lui Sofocle, putem „Citi“ o altă dramă: cea a lui 
Oedip Rege, iar acest Oedip încarnează drama adevărului, 
fiindcă Oedip îl caută pe ucigașul tatălui său Laios și luptă îm- 
potriva a tot ce vine mereu să împiedice această descoperire. 
a adevărului. Sfinxului, care reprezintă enigma freudiană a nas- 
terii, Ricoeur i-l opune, în această a doua lectură, pe Tiresias, 
nebunul orb care este simbolul, epifania adevărului. De unde 
importanța pe care o ia orbirea în această a doua lectură. 
Freudianul repera desigur această orbire și făcea din ea un 
efect-semn al unei autopedepsiri castratoare, mutilante. Dar ca 
si la Lévi-Strauss, de altfel, unde putem cu ușurință să clasäm 
automutilarea lui Oedip drept caracteristică suplimentară a 
„dificultății de a merge drept“!, scena orbirii lui Oedip nu este 
citită de către freudian decît cu indiferenţă, orbirea se estom- 
pează în profitul incestului si paricidului. Dimpotrivă, în a 
doua lectură pe care o propune P. Ricoeur, orbirea lui.Oedip, 
întărită de cea a lui Tiresias, devine esenţială. Tiresias „nu are 
ochii cărnii, el are ochii spiritului si ai inteligenței: el știe. Va 
trebui deci ca Oedip, cel care vede, să devină orb pentru a 
accede la adevăr. El va deveni în acel moment văzătorul orb si 
aceasta în ultimul act, cînd Oedip își străpunge ochii“2. 

Ricoeur legitimează deci cele două hermeneutici, pentru 
că, în fond, orice simbol este dublu: semnificînd, el se orga- 
nizează în mod arheologic printre determinismele și înläntuirile 
cauzale, este „efect“, simptom; dar, purtător de un sens, el orien- 
tează către o escatologie la fel de inalienabilă ca si nuanțele ce-i 
sînd date prin întruparea lui într-un cuvînt, un obiect situat în 
spațiu si în timp. 

De aceea Paul Ricoeur propune să nu nesocotim nici una 
din aceste hermeneutici inverse, Sîntem fii ai civilizaţiei noas- 
tre si a șase secole de critică, de rationalism și de pozitivism, 


I Cf. supra, p. 55; reamintim că Oedip înseamnă „picior umflat“. 
2 P. RICOEUR, op. cit., p. 179. 

iar „acum, pentru un om modern, această muncă iconoclastă, 
această muncă de demistificare, aparţine necesarmente oricărui 
raport cu simbolurile“!. Dar, de asemenea, puterea de figurare 
a figurilor, interpelarea emblemelor, a alegoriilor, a cuvintelor 
simple încărcate de întreaga lor evocare poetică reclamă ire- 
vocabil o altă interpretare. Sensul figurat este inalienabil: cu- 
vintele se organizează în fraze, lucrurile în univers, obiectele 
se animă în valori curente... Sensul propriu nu poate să ajungă. Si 
atunci, parafrazîndu-l pe Bachelard care aplică acest termen 
chimiei moderne, putem să concepem că hermeneuticile opuse 
si, în sînul simbolului însuși, convergenta sensurilor antago- 
niste, trebuie gîndite si interpretate ca un pluralism coerent în 
care semnificantul temporal, material, este, deși distinct și 
inadecvat, reconciliat cu sensul, cu semnificatul fugace care 
dinamizează conștiința si sare din redundantä în redundantä, 
din simbol în simbol. 

Totuși, în sînul acestei coerente, am vrea să insistăm asupra 
faptului că escatologicul este cel care primează de fapt asupra 
arheologicului. Pentru că există societăți fără cercetători stiin- 
tifici, fără psihanaliști, societăți „non-faustice“, dar nu există 
societăți fără poeţi, fără artiști, fără valori. Întotdeauna pentru 
om „dimensiunea de chemare și speranță“? primează față de 
demistificare. Pentru că demistificarea totală ar echivala cu 


l P, RICOEUR, op. cit., p. 165. 

2 P, RICOEUR, op. cit., p. 183. Trebuie să adaugăm că de atunci 
Ricoeur nu prea a fost fidel programului pe care îl trasa în acel moment si 
că, din păcate, el a sucombat, ca atîția alții, inflației, banalizate de corul „mass 
media“, a arheologicului si a dat întîietate acestuia asupra escatologicului. De 
aceea nu mai puteam să urmăm acest drum care-l banalizează, începînd cu 
1965 (cf, articolul nostru: „Tâches de l'Esprit et Impératif de l'Être“, Eranos 
Jahrbuch, XXXIV, 1965) şi mai ales începînd cu 1968 (R. BULTMANN, 
Jésus, mythologie et démythologisation, prefață de P. RICOEUR, trad. fr., 
Seuil, 1968), pe prefatatorul entuziast al lui Bultmann... CE. cap. II., „Science 
historique et mythologie traditionnelle“ al cărții noastre Science de l'Homme 
et tradition, Le Nouvel Esprit anthropologique, Paris, Tête de Feuilles, 1975. 

nimicirea valorilor vieţii în faţa constatării brutale a faptului că 
sîntem muritori. „Toți oamenii sînt muritori“, constată majora 
pozitivistă a unui ineluctabil silogism, dar în Phaidon este 
proclamată concluzia scandaloasä: „Prin urmare, Socrate este 
nemuritor.“ Iar speranța, cu riscuj de a se curma în moarte, nu 
poate fi niciodată mistificare. Ea se mulțumește să fie mit. A 
demistifica simbolul și a-l remitifica totodată este, poate, 
tocmai a extrage mai întîi din contingentele biografiei și ale 
istoriei intenţia simbolistă de a transcende istoria. Pentru un 
creștin, crucea nu se reduce la instrumentul infamant al unui 
supliciu roman. Nici pentru un hermeneut crucea nu se reduce 
la crucea lui Cristos, ea strălucește deja cu întregul ei sens de 
Răscruce si de Mesaj în swastika hindusă, ca și în „crucea de 
Malta“ a manuscriselor aztece. 

Am parcurs, de la Freud la Ricoeur, toate direcțiile herme- 
neuticii si am constatat încă o dată că duplicitatea, echivocita- 
tea simbolului (căreia îi corespundea dualitatea hermeneutici- 
lor), precizează si activează iarăși sensul său prim de mesager 
al transcendentei în lumea încarnării și a morții. După cum 
scriam în concluzia unei lucrări consacrate imaginarului!, 
imaginaţia simbolică are drept scandaloasă funcţie generală de 
a nega etic negativul. Am putea adăuga aici, în lumina acestui 
dualism coerent pe care P. Ricoeur îl reperează în hermeneu- 
ticile antagoniste (antagonism coerent care se repercutează în 
sînul structurii înseși a simbolului, ireductibil semnificant, Bild, 
și sens, Sinn), că imaginatia simbolică alcătuieşte activitatea 
dialectică însăşi a spiritului, de vreme ce la nivelul „sensului 
propriu“ al imaginii, copie a senzatiei, la nivelul cuvîntului 
vulgar din dicţionar, ea desenează întotdeauna „sensul figurat“, 
creația perceptivă, poezia frazei care, în sînul limitării, neagă 
chiar această limitare. Fiindcă adevărata dialectică, după cum 
a arătat Lupasco, nu este o sinteză potolită, ea este o tensiune 


1 G. DURAND, Structurile antropologice ale imaginarului. 

prezentä a contradictoriilor. Si dacä atîtea simboluri, atîtea 
metafore poetice animä spiritele oamenilor, nu este oare pentru 
că, în ultimă analiză, ei sînt „hormonii“! energiei spirituale? 
Ne mai rămîne acum, așadar, în scurtul capitol concluziv al 
acestei cărți, să trecem repede în revistă diferitele sectoare în care 
Functia simbolică își manifestă dinamismul contradictorial?. 


1 Cuvîntul îi aparține lui Bachelard. | 
2 Cf. P. FAŸSSE, Le Contradictoriel, teză, 
Québec, 1974. 

Capitolul V 


CONCLUZIE: FUNCŢIILE 
IMAGINAŢIEI SIMBOLICE 


„Si dacă suprimi ceea ce este între Impar- 
ticipabil si participanţi — o, ce gol! — ne 
desparti de Dumnezeu, distrugînd legă- 
tura şi punînd în loc o mare prăpastie 
de netrecut...“ 


GRIGORIE PALAMAS, Tratat întru 
apărarea sfinților isihasti, HI, 2, 24. 


e fiecare dată cînd abordăm simbolul și pro- 

blemele simbolismului și ale descifrării sale, ne 
găsim în prezența unei ambiguitäti fundamentale. Nu numai că 
simbolul are un sens dublu, unul concret, propriu, altul aluziv 
și figurat, dar și clasificarea simbolurilor ne dezvăluie „regi- 
murile“ antagoniste sub care imaginile se rînduiesc. Mai mult 
chiar, nu numai că simbolul este dublu si apoi se clasează în 
două mari categorii, dar și hermeneuticile sînt duble: unele 
reductive, „arheologice“, altele instaurative, amplificatoare, 
„escatologice“. Și aceasta pentru că, după cum spuneam la 
sfîrșitul capitolului precedent, imaginaţia simbolică este în 
mod dinamic negatie vitală, negatie a neantului morții si a 
timpului. Această esenţă dialectică a simbolului se desfăşoară 
pe mai multe planuri pe care trebuie să le examinăm acum. 
Gîndirea simbolică redresează echilibrul şi-şi face simţite 
binefacerile în cel puţin patru sectoare. | 


Mai întîi, în datul lui imediat, în spontaneitatea sa, simbolul 
apare ca restabilind echilibrul vital compromis de înțelegerea 

| morții, apoi, pedagogic, simbolul este utilizat pentru resta- 
bilirea echilibrului psihosocial, apoi, dacă examinäm prin 
prisma coerentei hermeneuticilor problema simbolisticii în 
general, ne dăm seama că simbolistica, prin negarea asimilării 
rasiste a speciei umane unei pure animalități, fie ea și înzestrate 
cu rațiune, stabilește un echilibru antropologic care constituie 
umanismul sau ecumenismul sufletului omenesc. În fine, după 
ce a instaurat în faţa morții viața și în faţa dereglării psiho- 
sociale bunul simț al echilibrului, după ce constatat marea 
catolicitate a miturilor si a poemelor si a instaurat omul ca 
> homo symbolicus, simbolul, în fața entropiei pozitive a uni- 
versului, înalță domeniul supremei valori si echilibrează uni- 
versul trecător printr-o Fiinţă netrecătoare căreia îi aparține 
Copilăria veșnică, veșnica auroră, şi atunci simbolul se des- 
chide către o teofanie. 


* 
* x 


Lui Bergson! îi revine meritul de a fi stabilit în mod ex- 
plicit rolul biologic al imaginației, a ceea ce el numește „funcția 
fabulatorie“. Fabulatia este în general o „reacție a naturii împo- 
triva puterii dizolvante a inteligenței“, dar mai precis această 
putere negativă a inteligenței se manifestă în conştiinţa decre- 
pitudinii și a morții. Din acest moment, imaginaţia se definește 
ca o „reacție defensivă a naturii împotriva reprezentării, prin 
inteligență, a inevitabilitätii morții“. Mai departe2, Bergson 
insistă iarăși asupra caracterului antitetic faţă de disolutie pe 
care îl prezintă fabulatia și utilizează mereu termenul de „reac- 
tie“: „Reacţie defensivă a naturii împotriva unei descurajări... 
această reacţie suscită, în inteligența însăşi, imagini și idei care 
tin în șah reprezentarea deprimantă sau care o împiedică să se 


1 Cf. Les deux sources de la morale et de la religion, 1932, pp. 127, 137. 
2 Ibid., p. 159, 

actualizeze.“ Altfel spus, în vastul univers bergsonian cu dualism 
nuantat, fabulatia vine să se așeze alături de instinct, de adap- 
tabilitatea vitală, opuse inteligenţei grosolane și statice a soli- 
delor, a faptelor si prin aceasta morții. Datorită fabulatiei, acel 
„Toţi oamenii sînt muritori“ rămîne potenţial în conștiință, 
mascat de foarte concretul proiect vital care face să sclipească 
imaginaţia în ochii gîndirii. 

La cîţiva ani după Bergson, René Lacroze! venea să con- 
firme într-un studiu sistematic teza „rolului biologic“ al ima- 
ginatiei. El confrunta aceste concluzii cu teza freudiană a refu- 
lärii, regatul imaginilor apărînd ca o „poziţie de repliere în caz 
de imposibilitate fizică sau de interdicție morală“, ca „evaziune 
departe de realitatea dură“. În fine, noi înșine?, sprijinindu-ne 
nu pe biologie ca Bergson sau pe psihologie ca Lacroze, ci pe 
bilanţul antropologic, reușeam să stabilim că funcţia imagi- 
natiei este înainte de toate o funcţie de eufemizare, însă nu un 
simplu opium negativ, mască pe care conștiința o înalță în fața 
hidoasei figuri a mortii, ci, dimpotrivă, dinamism prospectiv 
care, prin toate structurile proiectului imaginar, încearcă să 
amelioreze situaţia omului în lume. În special, cădeam de 
acord cu etnograful Marcel Griaule3 cînd constatam că arta 
întreagă, de la masca sacră la opera comică, este înainte de 
toate întreprindere eufemică pentru a se ridica împotriva putre- 
ziciunii morții. 

Totuși, chiar si această eufemizare se pliază la antago- 
nismul regimurilor imaginarului. Si am încercat să arătăm“ 


l R, LACROZE, La fonction de l'imagination, 1935. 

2 Structurile antropologice ale imaginarului, pp. 506-509. 

3 Cf, GRIAULE, Masques Dogons, p. 818: „Arta dogonilor este chiar 
prin originea sa o luptă împotriva putrezirii“, p. 775. „Mitul nu mai este 
decît metoda urmată... de către oameni pentru a restabili ordinea în măsura 
posibilului si a limita efectele morţii. El conţine deci în sine un principiu de 
apărare si de conservare pe care îl comunică ritului.“ 

4 CE. Structurile antropologice ale imaginarului. 

cum eufemismul se diversifică, la porţile retoricii, în antitezà 
declarată atunci cînd funcţionează în regimul diurn sau, dim- 
potrivă, prin intermediul dublei negatii, în antifrază, atunci 
cînd depinde de regimul nocturn al imaginii. Departe de a fi 
incompatibil cu instinctul de viaţă, faimosul „instinct de moarte“ 
pe care Freud îl discerna în anumite analize este pur și simplu 
faptul că moartea este negată, este eufemizatä la extrem într-o 
viaţă veșnică, în sînul pulsiunilor si al resemnărilor care înclină 
imaginile către reprezentarea morţii. Faptul de a dori si de a 
imagina moartea ca un repaus, un somn, prin chiar aceasta o . 
eufemizeazä și o distruge. 


În al doilea rînd, imaginaţia simbolică este un factor de 
echilibru psihosocial. Psihanaliza clasică constatase deja în 
concepţia sublimării rolul-tampon pe care îl joacă imaginația 
între pulsiune și reprimare. Totuși, psihanaliza freudiană, prin 
devaluarea pe care o impunea imaginii, se mulțumea să'con- 
state structura echilibrantă a procesului de sublimare, dar consta 
în demistificarea aberatiilor imaginare ale nevrozei, reducîn- 
du-le la cauza lor temporală și înlocuindu-l prin înlănțuirea ` 
pozitivistă a faptelor biografice din prima copilărie. Într-un 
astfel de sistem imaginea, în afara cazului de sublimare, este mai 
degrabă un obstacol la echilibru decît un adjuvant eficace. 
Desigur, deja în psihanaliza jungiană, graţie noțiunii de arhe- 
tip, simbolul este conceput ca o sinteză echilibrantă prin care 
sufletul individual se racordează la psihia speciei si dă soluții 
linistitoare problemelor pe care le pune inteligența speciei. 
Totuși, la Jung, ca și la Freud, simbolul nu este niciodată privit 
ca un mijloc terapeutic direct, | 

Lucrurile stau diferit la alţi psihiatri şi psihologi contem- 
porani care vor acorda imaginii un rol esenţial: cel de factor 
dinamic al reechilibrării mintale, adică psihosociale. Și în tera- 

peutica lui Robert Desoille sau a doctoritei Séchehayel putem 
vedea o aplicare sistematizată a ceea ce Bachelard presimtea 
în fericirea lecturii, în echilibrul regăsit al „visătorului de cu- 
vinte“. Căci „visul treaz“, al cărui teoretician și practician se 
face Desoille, se apropie mult în efectele sale de „reveria“ 
bachelardiană. Psihoterapeutul care are de tratat psihopati 
depresivi injectează în psihismul lor astenic imagini antago- 
niste, imagini de ascensiune, de cucerire verticală. Și de îndată 
nu numai că întregul „regim“ izotop al structurilor ascensio- 
nale invadează cîmpul conștiinței: lumină, puritate, dominație, 
zbor, lejeritate etc., dar și conștiința suferă o adevărată revita- 
lizare morală. Verticalitatea este inductoare de isprăvi aeronau- 
tice sau montane, dar și de „rectitudine““ morală. De asemenea, 
pentru a-i reechilibra pe nevropatii care au tendința de a pierde 
contactul cu realul, Desoille îi va face să viseze nu ascensiu- 
nea, ci coborîrea în pămînt sau în marea concretă, făcîndu-i, 
după frumoasa expresie a lui Bachelard, „să dezvete frica“2. 
În terapeutica preconizată de doctorita Séchehaye, rolul 
echilibrant al unui regim al imaginii si al rezonantelor sale sim- 
bolice în raport cu celălalt este și mai clar. Psihiatrul se luptă 
aici cu grave psihoze de aspect schizofrenic3. Bolnava studiată 
trăieşte obnubilată de regimul „diurn“ al imaginii. Ea se simte 
neglijată în „țara luminării“, unde obiectele, sunetele, ființele 
sînt „separate“, personajele nu sînt decît niște „statui“, niște 
„marionete“, cu chipurile „decupate ca de carton“. În acest uni- 
vers dezolat, sec, în care „totul este separat, electric, mineral“, 
bolnava este terorizată, strivită în fața „zidului de bronz“, a 


1 Cf. R. DESOILLE, Le rêve éveillé en psychothérapie, Paris, d” Artrey, 
1952, si M.-A. SECHEHAYE, La réalisation symbolique, Berne, H. Huber, 
1947, cf, H. CHAMBRON, Contribution à l'étude du rêve éveillé en 
psychothérapie, Toulouse, 1963, 

2 BACHELARD, La terre et les rêveries de la volonté, p. 398. 

2 3 Cf. M.-A. SÉCHEHAYE, Journal d'une schizophrène, pp. 4, 17, 
Fri. 74. à RE 

„zidului de gheatä“1. Psihiatrul, în cura de „realizare simbo- 
lică“ pe care i-o face bolnavei, se va strădui să tempereze 
imperialismul unui singur regim si, progresiv, s-o smulgă pe 
bolnavă din teribila „ţară a luminării“, printr-o sistematică 
„odihnă la țară“ foarte concretă?. Astfel, în aceste terapeutici, 
schimbarea de regim instituie în cîmpul imaginației mai întîi, 
al comportamentului mai apoi, o reechilibrare simbolică. 
Desigur, la limită, cum bine au văzut Cassirer si Jung, 
boala este o pierdere a funcției simbolice. Totuși, în cazurile 
citate, simbolismul funcționează încă, dar sclerozat și țintit 
către un singur regim. Lucrările lui Yves Durand deja citate 
arată că sănătatea mintală este întotdeauna, şi pînă la porțile 
prăbuşirii catatonice, o tentativă de a echilibra un regim prin 
altul. De exemplu, la anumiți bolnavi aflați deja la un nivel 
foarte scăzut și la care temele imaginare sînt foarte stereotipe, 
foarte polarizate de către un singur regim, forma va încerca o su- 
premă restabilire către regimul antagonist. De aceca, maladia 
medie, cea care lasă speranţă de vindecare, este, mai degrabă 
decît „pierderea funcției simbolice“, hipertrofia cutărei sau cută- 
rei structuri simbolice si blocarea pe această structură. Bolnavul 
este un dezadaptat si, as spune, aproape un „demodat“ faţă de 
mediu și de acțiunea în care el se inserează: modul său de 
reechilibrare față de mediu nu este cel admis de mediul însuși. 
Dar alături de această dialectică oarecum statică, necesară 
pentru echilibrul prezent al conştiinţei, istoria culturală și îndeo- 
sebi cea a temelor literare și artistice și cea a stilurilor si a for- 
melor, dezvăluie o dialectică cinematică, dacă putem spune, si 
pasibilă de aceeași funcţie vitală pentru o societate, de reechi- 
librare. Nu vom reveni pe larg asupra problemei „generațiilor“ 
culturale, dar trebuie totuși să semnalăm că dialectica „nop- 
tilor și a „zilelor“ istoriei culturale urmează o dublă mișcare 


l Op. cit., pp. 59, 77. 
2 Op. cit., pp. 110, 111. 


3 Expresie împrumutată de la G. MICHAUD, Introduction à une 
science de la littérature, p. 255. 

în reechilibrarea sa constantă: fiecare „generaţie de 36 de ani“, 
cea a „fiilor“, opunîndu-se precedentei, cea a „taţilor“, a vîrst- 
nicilor, regimurile simbolice continuă să se întărească în timp 
ce adulții îi educă pe copii, apoi destul de brusc se schimbă 
cînd copii au devenit adulți avizi de schimbare, de „evaziune“. 
Asa cum scriam în altă parte, „o pedagogie o alungă pe 
cealaltă, iar durata unei pedagogii nu este limitată decît de 
durata de viață a pedagogului“!. Echilibrul socio-istoric al unei 
societăți date n-ar fi nimic altceva decît o constantă „realizare 
simbolică“, i iar viața unei culturi ar fi făcută din aceste diastole 
si sistole, mai mult sau mai putin lente, mai mult sau mai putin 
rapide, în functie de concepţia pe care aceste societăți şi-o fac 
despre istorie. 

Tot așa cum psihiatria aplică o terapeutică de reechilibrare 
simbolică, am putea atunci să concepem ca pedagogia — deli- 
berat axată pe dinamica simbolurilor — să devină o veritabilă 
sociatrie, dozînd foarte precis pentru o societate dată colecțiile 
și structurile de imagini pe care ea le reclamă pentru dina- 
mismul său evolutiv. Într-un secol de accelerare tehnică, o 
pedagogie tactică a imaginarului apare ca mai urgentă decît 
în lenta derulare a societății neolitice în care reechilibrările se 
făceau de la sine, în ritmul lent al generaţiilor. 


Echilibrare biologică, echilibrare psihică și sociologică, 
astfel apare mai întîi funcția imaginației. Dar mai există și un 
altfel de echilibru pe care îl facilitează în mod paradoxal civi- 
lizatia noastră tehnocratică plină de simbolistici exclusive. 
Căci faţă cu iconoclasmul triplu întărit pe care îl denunțam la 
începutul acestui studiu, civilizaţia care prea adesea a confundat 
demistificarea și demitizarea, civilizaţia noastră, propune un 


1 G. DUR AND), Structurile antropologice ale imaginarului, pp. 531-532. 

gigantic procedeu de remitizare la scară planetarä, mijloc pe 
care nici o societate nu-l posedase pînă acum în istoria speciei. 

Este marele merit al lui André Malraux! de a fi arătat clar 

că mijloacele rapide de comunicare, că difuzarea masivă a 
capodoperelor culturii prin procedee fotografice, tipografice, 
cinematografice, prin carte, reproducerea în culori, discul, tele- 
comunicațiile, chiar presa, permiteau o confruntare planetară 
a culturilor si un recensämint total al temelor, al figurilor 
iconice și al imaginilor, într-un Muzeu imaginar generalizat la 
toate manifestările culturale. În fața enormei activități a socie- 
tätii scientiste și iconoclaste, iată că această societate ne pro- 
pune ea însăși mijloacele de reechilibrare: puterea si datoria de 
a promova un intens activism cultural. 

Dar atunci, așa cum a presimțit Northrop?, „Muzeul ima- 
ginar“ generalizat la ansamblul tuturor departamentelor din 
toate culturile este supremul factor de reechilibrare a întregii 
specii umane. Pentru noi, occidentalii, „recursul la Orient“, 
acceptarea regimurilor și a roiurilor de imagini vehiculate de 
arta din Orient sau de arta altor civilizaţii decît a noastră sînt 
un mijloc, singurul mijloc, de a restabili un echilibru umanist 
realmente ecumenic. Rațiunea și știința nu leagă oamenii decît 
cu lucrurile, dar ceea ce leagă oamenii între ei, la umilul nivel 
al fericirilor si al necazurilor cotidiene ale speciei umane, este 
această reprezentare afectivă, pentru că e trăită, constituită de 
imperiul imaginilor. În spatele „Muzeului imaginar“ în sens 
strict, cel al imaginilor iconice si al statuilor, trebuie să chemăm, 
să generalizăm un muzeu mai vast, care este cel al „poemelor“. 
Antologia generalizează muzeul. Si atunci antropologia ima- 
ginarului se poate constitui, antropologie care n-are ca scop să 
fie doar o colecție de imagini, de metafore si de teme poetice, 


1 A. MALRAUX, Les voix du silence. 
2 The Meeting of East and West, pp. 345, 383. 
3 Acest lucru l-am schițat modest în Le décor mythique de la Char- 


treuse de Parme, cînd am încercat să legăm romanescul secolului al XIX-lea 
de marile mituri ale Antichității clasice. 

ci care trebuie în plus sä aibä ambitia de a alcätui tabloul 
compozit al sperantelor si al temerilor speciei umane, pentru 
ca fiecare să se recunoască și să se confirme în el. Fiindcă, așa 
cum scrie Jean Lacroix: „Spiritul nu poate să se cunoască în 
operele sale decît dacă, într-un fel oarecare, se recunoaște în 
ele“1. Ceea ce antropologia imaginarului permite, si este sin- 
gura care-o permite, este de a recunoaște același spirit al 
speciei actionînd în gîndirea „primitivă“ ca și în gîndirea 
civilizată, în gîndirea normală ca și în cea patologică. Regăsim 
aici optimismul unui Lévi-Strauss care declară că „omul a 
gîndit întotdeauna la fel de bine“? si care presupune că specia 
umană a fost întotdeauna înzestrată cu „facultăți constante". 
Dar invers față de celebrul etnolog, noi nu credem că această 
perenitate și acest ecumenism rezidă exclusiv în „regimul 
diurn“, în gîndirea analitică pe care o modelează logica aristo- 
telică a civilizaţiei noastre. Dimpotrivă, la capătul cercetărilor 
noastre sîntem convinși că Speranța speciei, ceea ce dinami- 
zează gîndirea umană, este polarizată de doi poli antagoniști? 
în jurul cărora gravitează, rînd pe rînd, imaginile, miturile, 
reveriile și poemele oamenilor. Ecumenismul imaginarului se 
diversifică pentru noi într-un dualism „coerent“. „Gîndirea 
sălbatică“, nefiind doar gîndirea „sălbaticilor“, după cum 
susținea odinioară Lévy-Bruhl, se înfiripă în adîncul cel mai 
tainic al gîndirii mele domesticite de către știință si ea nu este 
o simplă biîlbiire a ştiinţei. Altminteri, știința, „regimul diurn“ 
al conștiinței, ar fi un progres asupra copilăriei sale sălbatice 
și am introduce prin aceasta orgoliosul rasism cultural scump 
civiliatiei noastre. Or, Lévi-Strauss o recunoaște undeva“: „O 


l J, LACROIX, La sociologie d' Auguste Comte, p. 110. 

2 LÉVI-STRAUSS, Anthr. struct., p. 255. 

3 CL. LEVI-STRAUSS în ultimele rînduri din La pensée sauvage 
(p. 356) pare că reintroduce deodată această dublă polaritate atunci cînd 
discerne „două căi“ ale gîndirii pentru a percepe lumea, „una extrem de 
concretă, cealaltă extrem de abstractă“. 

4 LÉVI-STRAUSS, Anthr. struct., p. 255. 

toporiscä de fier nu este superioară uneia din piatră pentru că 
una ar fi mai bine făcută decît cealaltă. Amîndouă sînt la fel de 
bine făcute, dar fierul nu este același lucru ca piatra.“ Si acest 
adevăr tehnologic îl aplicăm noi înșine la imagini și la familiile 
de simboluri: teoria electronică, ipotezele despre expansiunea 
universului nu sînt „mai bine făcute“ decît un mit de emergență 
zuñi sau decît parabola boabei de muștar. Doar că se aplică la 
două obiecte diferite. Dar nu avem dreptul să devaluăm astfel 
de mituri și vocaţia lor de speranță față de credințele noastre 
ştiinţifice, după cum nu avem dreptul să reducem toporișca de 
piatră la „perfecționarea“ ei metalurgică. Trebuie doar să 
constatăm că acest ecumenism al imaginarului este dualist, 
adică dialectic. Și, cu umilință, să știm să facem precum Gaston 
Bachelard: să cerem acel „adaos de suflet“, acea autoapărare 
împotriva privilegiilor propriei noastre civilizaţii faustice, visării 
care stă de veghe în noaptea noastră. Trebuie să contrabalansăm 
gîndirea noastră critică, imaginația noastră demistificată, prin 
inalienabila „gîndire sălbatică“ ce întinde mîna fraternă a speciei 
către derelictiunea noastră orgolioasă de civilizati. 


* 
x * 


În fine, fără să impietäm asupra domeniului revelatiilor 
religioase și ale credinței, antropologia simbolistă, fie ea cea a 
lui Mircea Eliade! sau cea din Poetica reveriei, duce la inevi- 
tabila constatare: regimul diurn, ca și regimul nocturn al ima- 
ginatiei, organizează simbolurile în serii care trimit mereu către 
o infinită transcendentä ce se postulează ca valoare supremă. 
Dacă simbolologul trebuie să evite cu atenție disputele teolo- 
gice, el nu poate însă să eschiveze universalitatea teofaniei. 
Hermeneutul are mereu sentimentul că toate simbolurile se 
organizează într-o vastă și unică tradiție, care devine prin chiar 


l Cf. M. ELIADE, Tratat de istorie a religiilor si Imagini si simboluri. 

această exhaustivitate o revelație suficientă. Pentru că, în ultimă 
instanţă, dacă funcția simbolică opune viața morții biologice, 
dacă ea opune bunul simţ nebuniei, adeziunea la miturile cetă- 
ti alienării si dezadaptării, dacă, în fine, ea înalță fraternitatea 
culturilor și în special a artelor într-un „antidestin“ consubstan- 
tial speciei umane și vocației sale fundamentale, iată că, la 
capătul său extrem, dinamismul acestei funcții se tensionează 

“într-o nouă dialectică. Într-adevăr, viaţa biologică, „bunul 
simţ“ care face spiritul drept, cetatea și sintemele sale, speța 
umană și gloriosul muzeu al imaginilor si al reveriilor pe care 
ea le clädeste într-o interminabilă și fraternä legendă a secolelor, 
sînt la rîndul lor, în ochii insatiabilei funcţii simbolice și în 
raportul lor negativ cu moartea, cu nebunia, cu dezadaptarea 
sau cu segregarea rasistă, simboluri vii, înzestrate la rîndul lor 
cu un sens care le însoțește și le transcende. În spatele vieții 
care se încordează împotriva morții, iată că se desenează o 
viaţă a spiritului care nu mai are nimic esenţial de-a face cu 
biologia. Și tocmai aceasta vrea să spună Paul Ricoeur atunci 
cînd vorbește despre acel „schimb al nașterii și al morții“ în 
care se „desăvîrșește simbolistica“. Tot astfel, în planul înde- 
pärtat al justetei conștiinței în sensul ei bun, se schiteazä un tip 
al Celui Drept, care rezumă virtutea eroului, a înțeleptului si 
a sfîntului. În fine, cetatea oamenilor se proiectează pe cer într-o 
imuabilă Cetate a lui Dumnezeul, în timp ce ecumenismul 
imaginilor relansează pe plan spiritual o reversibilitate a meri- 
telor si a suferințelor care concretizează realmente fraterni- 
tatea. Iar din acest moment, simbolul apare ca îndreptîndu-se 
prin toate funcţiile sale către o epifanie a Spiritului și a valorii, 
către o hierofanie. 

În fine, ultimă dialectică în care pentru o ultimă dată ima- 
ginea (Bild) aleargă după sens (Sinn), epifania aspiră la o figu- 
ratie supremă pentru a îmbrăca chiar această activitate spiri- 
tuală si caută o Mamă si un Tată acestei vieți spirituale, un 


1 Cf. MUCCHIELLI, Le mythe de la cité idéale. 

Drept al Dreptilor, un Rege al Ierusalimului celest, un Frate 
divin care să poată vărsa ca răscumpărare ,,0 picătură de sînge 
pentru tine“... Totuși, chiar la acel punct extrem în care simbo- 
lologia este gata, se pare, să se piardă în mistică prin acea 
„întoarcere la tăcere“ de care vorbește Paul Ricoeur!, cînd 
orice hermeneutică este epuizată, fundamentala dialectică a 
imaginilor acționează încă. Istoricul religiilor? care se apleacă 
asupra acestor teofanii constată această tensiune dialectică în 
prezentul oricărei intuitii religioase, ca și în evoluția temporală 
a oricărei religii. Astfel Marele Zeu Shiva se dublează de o pa- 
redră* energetică si antagonistă: Kali, aceasta din urmă la rîndul 
ei se dedublează în „binevoitoare“ și „teribilă“. Dumnezeul 
Bibliei însuşi, Dumnezeul Coranului, ca și cel al Kabbalei au 
o faţă de Rigoare si una de Mizericordie. Acel „Sfînt, binecu- 
vintat fie el“ inefabil se dublează chiar cu feminitatea întru- 
pătoare a Schekinei. Și dacă observăm în istorie evoluţia unei 
religii, creștinismul, de exemplu, ne dăm repede seama de 
această pluralizare: sobrietätii cristologice a Catacombelor i se 
opune roșul ardent al smalturilor bizantine, apoi, aurului si 
hagiografiei bizantine, din nou occidentala reformă cisterciană 
și din nou, pe urmele purismului roman, exuberanta si eflores- 
centa goticä. S-ar mai putea observa aceste fluxuri si refluxuri 
de teofanii antagoniste prin Reformä, Contrareformä, Chietism 
și, în cele din urmă, în zilele noastre, între un anumit forma- 
lism moral al creştinismului social și enorma proliferare a 
cultului marial la Lourdes sau la Fatima. Static, ca şi dinamic, 
teofania însăși este animată de dialectică, într-atât este de 
adevărat că dialectica (si simbolul care este dialectică în act), 
care este tensiune creatoare, nu poate să tolereze astenia unui 
sfîrșit. Altfel spus, antropologia simbolică reconstituie în toate 


| P, RICOEUR, Le conflit des herméneutiques, p. 184. 
2 B, MOREL, Dialectiques du Mystère. 


* . . . . 
Din gr. paredros, adjectiv ce se aplica unor zei inferiori, al căror cult 
se asocia unor divinități mai puternice (n. trad.). 

tensiunile sale antagoniste o teofan ie, iar la sfîrşitul acestui mic 
volum ajungem din nou la constatarea pe care o făceam la 
începutul lui: simbolul, în dinamismul său instaurativ în cău- 
tarea unui sens, constituie modelul însuși al medierii Eternului 
în temporal. 

Astfel, acest mic volum de iniţiere pornit de la psihanaliza 
freudiană ajunge la teofaniel. Fără a voi să-l specializăm pe 
cititor în aceste două extreme ale hermeneuticii, am vrea doar, 
închizînd o dată cu el aceste pagini, ca examinarea imaginaţiei 
simbolice pe care am făcut-o să fie realmente initiatoare a 
acelui umanism deschis care va fi umanismul de mîine și la 
care, prin psihopatologie, etnologie, istorie a religiilor, mito- 
logii, literaturi, estetici și sociologie, ne îndeamnă simbolistica. 
În definitiv, simbolistica se confundă cu demersul culturii 
umane în întregime. În iremediabila ruptură între fugacitatea 
imaginii și perenitatea sensului pe care-o constituie simbolul 
se adînceste totalitatea culturii umane, ca O mediere perpetuă 
între Speranţa oamenilor și condiția lor temporală. Umanismul 
de mîine, după Freud si Bachelard, nu mai poate să se închidă 
asupra unei exclusive iconoclastii. De aceea, fie ca această 
carte să-l poată incita pe cititor să devină, fără a renega ceva 
din cultura occidentală și din procesele sale de demistificare, 
după modelul lui Bachelard, visător de cuvinte, visător de 
poeme, visător de mituri și să se instaleze prin aceasta, din plin, 
în acea realitate antropologică mai vitală, mult mai importantă 
pentru destinul și mai ales pentru fericirea omului decît ade- 
vărul obiectiv și mort. Fiindcă între adevărurile obiective 
demistificatoare și insatiabila voinţă de a fi, constitutivă omu- 
lui, se insataurează libertatea poetică, libertatea „remitifiantă“. 
Mai mult ca niciodată resimtim că o știință fără conștiință, 
adică fără afirmare mitică a vreunei Speranţe, ar marca decli- 
nul definitiv al civilizaţiilor noastre. 


l Acest „itinerariu“ a fost parcurs la modul spiritual de psihanalistul 
Stern. Cf. STERN, La troisième révolution si Le buisson ardent. 

Introducere 


banal să anticipäm că al XX-lea secol al nostru a 

văzut edificîndu-se o „civilizaţie a imaginii“, 
graţie giganticelor progrese tehnice ale reproducerilor de ima- 
gini (fotografie, cinema, videocasete, „imagini de sinteză“ etc.) 
si ale mijloacelor de transmitere a imaginilor (belinograf, tele- 
viziune, telefax etc.). Se poate presimti deci că o asemenea in- 
flatie a imageriei gata pregătită pentru consum a trebuit să 
antreneze o totală bulversare în filozofiile noastre dependente 
pînă acum de ceea ce unii numesc „galaxia Gutenberg“, adică 
supremaţia tiparului, a comunicării scrise — bogată în toate 
sintaxele, retoricile, procedurile ei de raționament — asupra 
imaginii mentale (imagine perceptivă, imagine-amintire, fan- 
tasmă etc.) sau iconice (adică asupra figuratiilor pictate, dese- 
nate, sculptate, fotografiate...), reduse la minimul cuvenit. 

O asemenea inovaţie în civilizaţia noastră, dacă a permis, 
cu siguranță, să se inventarieze si eventual să se claseze — în 
ceea ce noi numim imaginar — „muzeul“ tuturor imaginilor 
trecute, posibile, produse sau care urmează să fie produse și, 


! Mc LUHAN, Understanding Media, Toronto, 1964. 

gratie acestei exhaustivitäti, a permis studiul mijloacelor de 
producere, de transmitere, de receptare a lor, nu a provocat ea 
oare mai ales o ruptură, o revoluţie în mod veritabil „culturală“, 

în acea filozofie de bibliotecă si de scriere care fusese apanajul 
bimilenar al Occidentului? 

Celelalte civilizaţii ale lumii, civilizaţii non-occidentale, 
n-au făcut niciodată o tăietură între informaţiile (să zicem 
„adevărurile“) purtate de imagine si acelea purtate de sistemele 
de scriere. Multe dintre acestea din urmă, cum ar fi hierogli- 
fele egiptene sau caracterele chinezești, de origine ideogra- 
matică (adică la care semnul scris copiază un lucru sau un 
desen mai mult sau mai putin stilizat si nu reproduce doar prin 
semne convenţionale, alfabetice, sunetele limbajului vorbit), 
amestecă în mod eficace semnele în imagini cu sintaxele 
abstractel. De altfel, întinse şi perene civilizaţii, de exemplu în 
America precolumbiană, în Africa neagră, Polinezia etc., chiar 
dacă posedă un limbaj și un bogat sistem de obiecte simbolice, 
n-au utilizat niciodată o scriere. 

Asta din pricină că toate aceste civilizaţii non-occidentale, 
departe de a-şi întemeia principiul lor de realitate pe un adevăr 
unic, pe o unică procedură de deducere a adevărului, pe un 
model unic al Absolutului fără chip si, la limită, de nenumit, 
şi-au stabilit universul mental, individual si social pe 
fundamente plurale, deci diferenţiate. Și orice diferenţă — unii 
spun orice „politeism de valori“? — este indicată drept o 
diferență de figurare, de calităţi figurate, în imagini. Orice 
„politeism“ este deci, ipso facto, primitor de imagini (iconofil), 
dacă nu de idoli (eidâlon în greceste înseamnă „imagine“ 9. Or, 
Occidentul, adică civilizația care ne poartă, de ta-raţionamentul 
socratic si botezul său creştin, s-a voit cu superbie singurul 
moştenitor al unui unic Adevăr si s-a îndoit întotdeauna, mai 


l P. ARONEANU, Le Maître des signes, Syros, 1989; MARCEL GRANET, 
La pensée chinoise (1934), Albin Michel, 1988. 
2 Faimoasä expresie a sociologului german MAX WEBER. 

mult sau mai putin, de imagini. Trebuie precizat acest paradox 
al unei civilizaţii, a noastră, Căi care, pe de-o parte, a adus pe lume 
tehnicile, mereu în progres, ale producerii, ale reproducerii, ale 
comunicării imaginilor, iar, pe de altă parte, pe latura filozo- 
fiei sale fundamentale, a dat dovadă de o mefientä iconoclastă 
(care „distruge“ imaginile sau măcar le suspectează) endemică!. 


4 HENRY CORBIN, Les paradoxes du monthéisme, L'Herne, 1981. 


Capitolul I 


PARADOXUL IMAGINARULUI 
ÎN OCCIDENT 


1. Un iconoclasm endemic 


esigur, moștenirea noastră cea mai îndepărtat 

ancestrală este aceea a monoteismului afirmat al 
Bibliei. Interdictia confectionärii oricărei imagini (eid6lon), 
ca un substitut al divinului, este fixată în cea de-a doua 
poruncă a Legii lui Moise (/esirea, XX, 4-5); pe de altă parte, 
iudaismul a influențat mult religiile monoteiste care își au ori- 
ginea în el: creștinismul (Joan, V, 21; I Corinteni, VIII, 1-13; 
Faptele apostolilor, XV, 29...) si islamismul (Coranul, III, 43; 
VII, 133-134; XX, 96 etc.). Foarte curînd, acestui iconoclasm 
religios i s-a adăugat metoda de adevăr izvorită dintr-un 
socratism fondat pe o logică binară (adică avînd doar două 
valori: un adevăr și un fals) care, prin moștenirea lui Socrate, 
apoi a lui Platon și a lui Aristotel, urma să devină singura 
procedură eficientă de căutare a adevărului. Începînd mai ales 
cu Aristotel (secolul al IV-lea înainte de Cristos) si pentru lungi 
secole, calea de acces către adevăr este aceea care pleacă din 
experiența faptelor si, mai mult, de la certitudinile logicii, 
pentru a ajunge la adevăr prin acel raţionament binar care este 
numit dialectică și în care funcţionează din plin principiul 
„terțului exclus“ (sau... sau“) ce propune două unice soluţii, 

una absolut adevărată, cealaltă absolut falsă, excluzîndu-se 
orice a treia soluție posibilă. Se înțelege de la sine atunci că, 
dacă datul percepţiei sau concluzia unui raționament avansează 
singurele propoziţii „adevărate“, imaginea — care nu se poate 
reduce la un argument formal „adevărat“ sau „fals“ — este deva- 
lorizată ca fiind nesigură și ambiguă pentru că nu se conclude 
din aperceptia ei („vederea“ ei) o unică propoziţie formală 
„adevărată“ sau „falsă“. Imaginaţia este deci suspectată, cu mult 
înainte de Malebranche, de a fi „stăpîna erorii si a falsitätii". 
Imaginea poate să se deschidă la infinit unei descrieri, unei 
inepuizabile contemplări. Ea nu se poate bloca în enunţul net 
al unui-sHogism. Ea propune un „real voalat“, în vreme ce logica 
aristotelică cere deja „claritate si distincție“. 

Să nu uităm că mesajul creştin a fost difuzat în limba lui 
Aristotel, grecul. Și, după unii, tocmai sintaxa grecească a 
permis logica lui Aristotel! Sfîntul Pavel, cel de „al doilea fon- 
dator“ al creștinismului, era un evreu grecizat; textul Evan- 
gheliilor ne-a fost transmis (în forma lui primitivă) doar în 
grecește. De-aceea, înainte de marea descoperire, de către 
Occidentul creştin, în secolul al XIII-lea, a textelor lui Aris- 
totel, nu trebuie să ne mirăm că problema imaginilor s-a pus 
cu acuitate din secolul al VIII-lea, în regiunea cea mai greci- 
zată a creștinătății, Orientul bizantin — a cărui Biserică, să ne 
amintim, nu se separase încă de Roma si de papă — ameninţat 
de invazia, atît spirituală cît si materială, a Islamului. Împărații 
Bizanțului, sub pretext că voiau să țină piept purității icono- 
claste a Islamului amenintätor, vor distruge limp de aproape 
două secole (730-780, apoi 813-843) imaginile sfinte păstrate 
de călugări şi-i vor persecuta pe aceștia ca idolătri. Cu sigu- 
rantă, și vom mai vorbi despre aceasta, iconodulii (cei care 
venerează icoanele) vor sfîrşi prin a triumfa, dar această ce- 
lebră „ceartă“! este într-un fel exemplară în ce priveşte motivele 


i B. DUBORGEL, L'Icône, art et pensée de l'invisible, CIEREC, 
Saint-Etienne, 1991, 


130 


si mobilurile care, continuu de-a lungul secolelor, au împins 
Occidentul să minimalizeze, chiar să persecute, imaginile și pe 
apărătorii lor. 

Al doilea moment care trebuie reținut în această fermă 
constituire a iconaclasmului occidental este scolastica medie- 
vală. Scrierile lui Aristotel au dispărut mai mult sau mai putin 
în timpul peripetiilor care acoperă treisprezece secole de istorie 
a Occidentului si care au văzut, succesiv, naufragiul civilizației 
greceşti, al Imperiului lui Alexandru, creșterea și apoi distruge- 
rea Imperiului roman, naşterea creștinismului, schisma Bizan- 
tului și a Romei, apariţia Islamului, cruciadele etc. Și brusc, un 
savant musulman din Spania cucerită de Islam, Averroes din 
Cérdoba (1126-1198), descoperă si traduce în arabă scrierile 
filozofului grec. Aceste traduceri au fost reluate cu aviditate de 
filozofii şi teologii creștini. Cel mai cunoscut și cel mai 
influent, pentru că sistemul lui devine filozofia oficială a Bise- 
ricii romane, este Sfîntul Toma din Aquino. A fost o mare ten- 
tativă pentru racordarea raționalismului aristotelic și a adevă- 
rurilor credinței într-o „sumă“ teologică ce avea să devină axa 
de reflectie a scolasticii în întregime (doctrină a Școlii, adică a 
Universitätilor controlate de Biserică) din secolele al XIII-lea 
si al XIV-lea. 

Cînd, mult mai tîrziu, Galileu si apoi Descartes au stabilit 
bazele fizicii moderne — ceea ce constituie cel de-al treilea 
moment al iconoclasmului occidental — au făcut-o, desigur, 
corijînd erorile lui Aristotel, dar în nici un caz contrazicînd 
intenţia filozofică a acestuia şi a continuatorului său, Toma din 
Aquino, și anume că raţiunea este unicul mijloc de a accede 
sau de a legitima accesul la adevăr. Mai mult ca niciodată, 
începînd cu secolul al XVII-lea, imaginarul este exclus din 
procedurile intelectuale. Exclusivismul unei metode unice, 
metoda „de a descoperi adevărul în ştiinţe“ — acesta este titlul 
complet al faimosului Discuys F (1637) al lui Descartes — inva- 
dează tot cîmpul de investigare a cunoașterii „veritabile“. Ima- 

_Binea, produs al al imaginației — „nebuna casei“ — este abandonată 
artei de a convinge a predicatorilor, a poetilor si a pictorilor; 
niciodată ea nu are-acces la demnitatea artei de a demonstra. 
Universul mental pe care ni-l lasă moștenire și experimen- 
tarea lui Galileu (să ne amintim de demonstrația, pe plan încli- 
nat, a „legii căderii corpurilor“) și sistemul geometric al lui 
Descartes (geometrie analitică, în care oricărei figuri și oricărei 
mișcări, deci oricărui obiect fizic, îi corespunde o ecuaţie alge- 
bricä), este un univers de mecanic în care demersul poetic nu 
mai are loc. Mecanica lui Galileu sau a lui Descartes rezumă 
obiectul studiat la jocul unidimensional al unei singure cau- 
zalităţi; un singur determinism guvernează orice univers care 
poate fi gîndit pe modelul ciocnirii bilelor de biliard, Dumnezeu 
fiind exilat la rolul de „bobimac“ initial al întregului sistem. 
Acestei de neevitat mosteniri în creştinătate de cinci se- 
cole de rationalism, secolul al XVIII-lea îi va adăuga cealaltă 
travee a tradiţiei aristotelice: empirismul factual (adicä cel care 
încearcă să delimiteze „fapte“, fenomene). Marile nume ale lui 
David Hume şi Isaac Newton rămîn legate de empirism — cu 
ei începe al patrulea moment al iconoclasmulut ı occidental, 
moment în care Sîntem încă scufundăţi. „Faptul“, pe lîngă 
argumentul rațional, apare ca un ält obstacol care se înscrie în 
fals contra imaginarului confundat din ce în ce mai mult cu 
delirul, cu fantasmul visului, cu irationalul. Acest „fapt“ poate 
fi de două feluri: derivat din pergepție, el este rodul observaţiei 
si al experimentării, si poate fi de asemenea un „eveniment“, 
cum e faptul istoric. Și dacă uneori secolul Luminilor! nu 
alunecă pînă la frenezia iconoclastă a „turbaţilor“ de la 1793, 
el stabileşte cu grijă — o dată cu Immanuel Kant, de exemplu — 
O limită de netrecut între ceea ce poate fi explorat (lumea feno- 
menalui) prin percepție si judecată, prin resursele Ratiunii 
pure, şi ceea ce nu poate fi niciodată cunoscut, domeniul 


1 G. GUSDORE, Les principes de la pensée au siècle des Lumières, 
Payot, 1971. 

marilor probleme metafizice: moartea, lumea de dincolo, 
Dumnezeu... (lumea „numenului“), ale căror soluţii posibile 
sînt contradictorii si constituie „antinomiile“ Raţiunii. 

Din această însoţire dintre factualitatea empiriștilor si 
rigoarea iconoclastă a raționalismului clasic se naște, în secolul 
al XIX-lea, pozitivismul — căruia pedagogiile noastre îi sînt 
încă tributare: Jules Ferry îi era discipol lui Auguste Comte — 
și filozofiile istoriei. Scientismul (adică doctrina care nu recu- 
noaste drept singur adevăr decît pe acela pasibil de metoda 
științifică) si istoricismul (doctrină care nu recunoaște drept 
cauze reale decît pe acelea care se manifestă, mai mult sau mai 
puţin materialicește, în evenimentul istoriei) sînt cele două 
filozofii care devalueazä în totalitate imaginarul, gîndirea sim- 
bolică, raționamentul prin similitudine, deci metafora... Orice 
„imagine“ care nu e pur și simplu modestul cliseu al unui fapt 
este suspectată: sînt alungate cu același gest, dincolo de terenul 
ferm al ştiinţei, reveriile „poeţilor“ care devin din acea clipă 
„blestemaţi“, halucinatiile și delirurile bolnavilor mintali, viziu- 
nile misticilor, operele de artă. În ce privește această chestiune, 
e amuzant să notăm că în legea franceză reglementînd con- 
structiile edificiilor publice, doar 1 % din cheltuieli este dedicat 
omamentärii, infrumusetärii artistice. Această refulare și această 
depreciere sînt tenace; ele articulează-încă teoria imaginaţiei și 
a imaginarului la un filozof contemporan ca Jean-Paul Sartrel. 

Această lentă eroziune a rolului imaginarului în filozofia 
și în epistemologia occidentale, dacă a asigurat, pe de-o parte, 
enorma ascensiune a progresului tehnic şi dominaţia acestei 
puteri materiale asupra celorlalte civilizatii, pe de altă parte a 
înzestrat „adultul alb și civilizat“ cu un particularism marcat, 


[J.-P SARTRE, L'Imaginaire, Gallimard, 1940. Pentru Sartre, imaginea 
nu este decît o „cvasi-observatie“, un „neant“, o „degradare à cunoașterii“ 
cu caracter „imperios și infantil“; ea „seamănă cu eroarea din spinozism 
(sic), adaugă Sartre, optînd astfel pentru teza clasică de la Aristotel încoace, 

separîndu-l pe el si „mentalitatea“ lui logică de restul culturilor 
lumii, taxate drept „prelogice“, „primitive“ sau „arhaice“. 

Dar această consolidare a unei exclusive „gîndiri fără 
imagini“!, a unui refuz — contra naturii si contra multor mari 
civilizaţii — al valorilor și al puterilor imaginarului doar în 
profitul epurelor raţiunii si al brutalităţii faptelor, a întîlnit, 
chiar în Occident, numeroase rezistențe. 


2. Rezistentele imaginarului 


Încă din zorii socratici ai raționalismului occidental, însuși 
Platon, singurul prin intermediul căruia cunoaștem filozofia 
maestrului său Socrate, susţine, în ceea ce priveşte validitatea 
imaginii, o doctrină mai nuanțată decît a succesorului său 
Aristotel. Desigur, celebrele Dialoguri vor difuza si vor asigura 
validitatea rationamentului dialectic. Nu degeaba este Platon 
maestrul lui Aristotel! Dar Platon știe deja că numeroase ade- 
văruri scapă filtrajului logic al metodei pentru că ele constrîng 
Rațiunea la antinomie si se revelează, ca să zicem așa, printr-o 
intuiție vizionară a sufletului pe care Antichitatea greacă o cu- 
noștea bine: mitul. Contrar lui Kant, Platon admite că există o 
cale de acces la adevărurile nedemonstrabile graţie limbajului 
imaginar al mitului: existența sufletului, lumea de dincolo de 
moarte, misterele dragostei... Imaginea mitică vorbește direct 
sufletului acolo unde dialectica blocată nu mai poate pătrunde. 

Tocmai această moștenire platoniciană va însufleți partial, 


în secolul al VIII-lea — în timpul celebrei „certe“ a iconoclas- ` 


tilor — argumentatia iconodulilor victorioși. Heraldul apărării 
imaginilor a fost Sfîntul Ioan Dariiăschinul (secolul al VIII-lea 
după Cristos), campion, contra unef teologii a abstractiunii, al 
trimiterii prin icoană către un „altundeva“ decît lumea noastră, 


l A. BURLOUD, La Pensée d'après les recherches expérimentales de 
HJ. Watt, Messer et Bühler, Alcan, 1927. 

si aceasta în pura tradiţie a idealismului platonician în care o 
lume ideală vine de sus să justifice şi să lumineze lumea de 
aici, de jos, unde domnesc „generarea si coruperea“. Icoană 
a] cărei prototip a fost imaginea lui Dumnezeu încarnată în 
persoana vizibilă a fiului său, Isus — această imagine vie fiind 
proiectată şi reprodusă pe năframa cu care Sfînta Veronica, 
miloasă, ar fi șters chipul lui Crist martirizat. Asta însemna 
întemeierea, graţie întrupării cristice, faţă de vechea tradiție 
iconoclastă a monoteismului iudaic, a uneia din primele reabili- 
tări ale imaginilor în Occidentul creştin. Pentru că la imaginea 
lui Cristos, figură concretă a sanctitätii lui Dumnezeu, urma să 
se adauge foarte curînd venerarea imaginilor tuturor persoa- 
nelor sfinte — adică atingînd o anume „asemănare“ cu Dum- 
nezeu — fie mama lui Cristos (în grecește theotokos, „mama lui 
Dumnezeu“), Fecioara Maria, apoi înainte-mergătorul, Sfîntul 
loan Botezătorul, apoi apostolii, si în sfârşit toţi sfinţii... Paralel 
deci curentului atît de puternic al iconoclasmului raţionalisi, 

germinau în crestinätate o estetică a imaginii „sfinte“ pe care 
arta bizantină avea s-o perpetueze timp de multe secole după 
schisma din 1054 si, în același timp — prin mariolatrie (cult al 
Fecioarei Maria) și hiperdulii (veneratii netärmurite) ale sfin- 
tilor — un cult pluralizat al virtuţilor sanctitätii divine, frizînd 
uneori idolatria, sau măcar introducînd variante politeizante în 
monoteismul strict provenit din iudaism. În sfîrșit, rugăciunea 
în faţa unor icoane privilegiate constituia un acces direct, 

non-sacramental (scăpînd administrării ecleziastice a sacra- 
mentelor), la sacrosancta lume de dincolo... 

Acestei rezistenţe bizantine la distrugerea imaginii trebuie 
să i se adauge, în secolele al XIII-lea si al XIV-lea ale cres- 
tinätätii Occidentului, grandioasa înflorire a iconoduliei gotice, 
purtate în mare parte de succesul ordinului și ál mentalitätii 
tinerei fraternitäti a Sfîntului Francisc din Assisi (1226). Ur- 
mind progresiv după iconoclasmul slăbit al esteticii cisterciene 


i B. DUBORGEL, op. cit. 

. din secolul al XII-lea, predicate de Sfîntul Bernard, „timpul 
atedralelor“ si al bogatei lor ornamentatii figurative (statui, 
vitralii, iluminuri etc.) înlocuieşte, puţin cîte puţin, în inima 
cetăţii, austera închidere a mînăstirilor izolate în landele pline 
de tufărișuri și în văile rurale. Franciscanii, călugări neclaus- 
trati, nu numai că vor fi propagatorii acestei noi sensibilitäti 
religioase — devotio moderna — nu numai că vor fi creatorii 
numeroaselor „puneri în imagini“ ale misterelor credinței 
(reprezentări teatrale ale „misterelor“, figurări ale celor paispre- 
zece opriri din „drumul crucii“, instituire a devotiunii pentru 
„leslea“ naşterii lui Isus — presepio — punere în scenă, pe sacro 
monte, a unor episoade din viaţa sfîntului fondator, difuzare de 
„Biblii moralizate“ bogat ilustrate etc.), dar vor fi și promotorii 
uneia din rarele filozofii ale imaginii în Occident, care începe 
cu deschiderea către natură a fiorerti-lor sfintului din Assisi 
cîntîndu-i pe fratele nostru soarele, pe sora noastră luna, și se 
prelungește prin Itinerarium mentis in Deum („Calea sufletului 
către Dumnezeu“) al succesorului pe care l-a avut Sfîntul 
Francisc, anume Superiorul general al Ordinului, Sfîntul Bona- 
ventura. Nu numai că, aşa cum se întîmplă la Ioan Däamas- 


chinul si în tradiția platoniciană, imaginea sanctitätii incită la 
pătrunderea prin contemplare pînă la sanctitatea însăşi, dar și — 
iar naturalismul empirismului aristotelic a trecut pe-aici! — 
orice reprezentare a Naturii, a Creaţiei este o chemare la calea 
către Creator. Orice contemplare, orice privire asupra Creaţiei 
înseși are nivelul ei cel mai de jos, este „vestigiu“ (vestigium) 
al atotbunătăţii Creatorului. Dar sufletul uman este capabil să 
reprezinte si mai precis prin imagine (imago) virtuțile sancti- 
tätii. În fine, etapă supremă a itinerariului, Dumnezeu poate să 
acorde sufletului sfînt „asemănarea“ (similitudo) cu propria-i 
figură. Deci, prin treptele celor trei reprezentări în imagini — 
vestigiu, imagine propriu-zisă, asemănare — sufletul creat este 
retrimis către Dumnezeu creatorul. Această doctrină urma 
să dea avînt nu numai multor rețete din /mitatio Christi, nu 
numai eflorescentei cultelor sfinţilor, unde dominicanii și 

franciscanii vor rivaliza în concurentiale „legende aurite“!, ci 
urma să fie determinantă pentru estetica, în special icono- 
grafică, a creştinătăţii occidentale tot atîta cît estetica şi cultul 
icoanei fuseseră pentru Biserica Orientului. Dar aceste două 
estetici ale imaginii, aceea a Bizanțului și aceea a creștinătății 
romane, se dezvoltă, ca să spunem așa, în sens invers. Bizanțul 
focalizează reprezentarea figurilor si contemplatia pe imaginea 
omului transfigurat de sfințenie si căruia Isus Cristos îi este 
prototipul viu. Assisi — urmat de Roma pontificală — face să 
intre „Doamna“ natură în tablou. Optiune în care sensibilitatea 
țărilor celtice (Franța, Belgia, Țările de Jos, Irlanda, Scoţia...) 
se va scufunda cu încîntare, mentalitatea anticei culturi a 
celților fiind în mare parte invadată de cultul și de mitologiile 
divinitätilor pădurii, ale mării, ale furtunilor?... Puțin cîte putin, 
în tablourile cu subiecte religioase vor fi predilecte scenele în 
aer liber (fuga în Egipt, predicile de pe munte, pescuitul mira- 
culos, evreii în pustie, rugul aprins etc.), iar această predilecție 
va predomina progresiv pînă la a invada întreaga suprafaţă a 
imaginii. Libera deschidere spre Natiră si spre reprezentările 
ei trebuia să provoace un fel de dublu efect pervers: pe de-o 
parte, figura omului se şterge din ce în ce în decorul natural 
al apelor, al pădurilor, al munților; pe de altă parte, în mod 
paradoxal, cultul naturii facilitează revenirea divinitätilor ele- 
mentare, dar antropomorfe, ale vechilor păgînisme. Umanis- 
mul Renașterii din Quattrocento (secolul al XV-lea) va vedea 
în mod paradoxal exaltarea omului natural și a decorului său 
agrest, dar si întoarcerea la teologia naturală a forțelor antro- 
pomorfe care stăpînesc natura, întoarcerea la păgînism... 
În această stare de criză a teologiei creștine va izbucni 
necesitatea Reformei si a ceea ce putem numi cea de-a treia 
; amera. 


l Cea mai celebră fiind a dominicanului JACQUES DE VORAGINE 
(J. DA VARAZZE), ce exclude cu gelozie orice aluzie la ordinul concurent 
al Sfintului Francisc... 

2 GILBERT DURAND, Beaux-arts et archétipes, P.U.F., 1989. 

rezistență iconodulă pe care o va aduce Contrareforma. Re- 
forma lui Luther si mai ales aceea a succesorilor Jüi, printre care 
Calvin, este o ruptură cu proastele obiceiuri pe care le luase 
Biserica de-a lungul secolelor si anume prin contaminarea 
umanistă a marilor papi ai Renașterii (Pius al II-lea, Alessandro 
Borgia, luliu al II-lea, Leon al X-lea, fiu al lui Lorenzo Mag- 
nificul). Deci estetica imaginii si extensia ajunsă la sacrilegiu 
a cultului sfinților vor fi combătute de Reformă. Este un ico- 
tablouri. Totuşi trebuie semnalat că acest iconoclasm, cu sensul 
lui strict de „distrugere a imaginilor“, se temperează la pro- 
testanti prin cultul Scripturilor si, în egală măsură — Luther era 
muzician si o aseza pe Doamna Muzică (Frau Musika) imediat 
după teologie! — al muziciil. Să notăm în trecere că în marile 

_ religii teiste cu iconoclasm bine afirmat, ca islamismul si iudais- 
`- mul, nevoia de figurativitate se repercutează asupra imaginii 
literare și asupra limbajului muzical. Henry Corbin, mare isla- 
molog și în egală măsură protestant francez, nu s-a înșelat în 
această privință. Nu numai că islamismul compensează inter- 
dictia figurilor pictate sau sculptate înzestrîndu-se cu imensi 
poeți (Attâr, Hâfiz, Saadi) si practicînd recitaluri sacre de muzică 
” “Spirituală (samâ), dar chiar „povestirea vizionară“, prin imagi- 
nile ei literare, deci fără suport iconic, este o tehnică de trimi- 
tere (ra'wil) la sanctitatea inefabilă. La fel în iudaism, alături 
de exegezele pur legaliste, există o exegeză „poetică“ a Scrip- 
turilor (care, de altfel, cuprind „cărti“ poetice precum celebra 
Cîntare a Cintärilor atît de comentată) si mai ales o investire 
religioasă în muzica de cult și chiar în muzica așa-zis profană. 
Pentru a nu cita decît un element de comparaţie cu aceste 
„imagini“ pe care le-am putea numi „Spirituale“ în monoteis- 
mele iudaic si musulman, putem aseza aici imensa exegeză 
muzicală — si de asemenea poetică! — pe care o constituie opera 


l'E. WEBER, La musique protestante en langue allemande, Cham- 
pion. 1980. 

celui mai mare compozitor protestant: Johann Sebastian Bach 
(1685-1750). Muzician protestant tîrziu în raport cu Reforma, 
Bach păstrează intacte inspiraţia si teoria estetică a lui Luther. 
Cuvintele si muzica celor două sute de cantate, a Patimilor 
sale, sînt mărturia magnifică a existenței unui „imaginar“ 
protestant de o incredibilă profunzime, dar care se ridică în 
puritatea inconoclastă a unui loc de rugăciune de unde sînt 
alungate imaginile vizuale, tablourile, statuile si sfinţii. 
Contrareforma Bisericii romane va fi o exactă contra- 
pondere Ta această decizie iconolastă a reformatilor Ea va 
ajunge chiar, într-un moment repede uitat din fericire, să sus- 
pecteze omniprezenta Doamnei Muzică în slujba luteranäl. 
Imaginarului „spiritual“ al protestanților, ea îi va opune mai 
ales, într-o manieră categorică, iconodulia figurărilor în came 
si oase ale Sfintei Familii, numită „iezuitică“ (Isus, Maria, 
Iosif), ale sfinţilor Doctori si Märturisitori ai Bisericii. Secolul 
faimosul Conciliu din Trento, poate fi considerat. ca fiind al 
treilea mare moment al Occidentului în rezistența sa la icono- 
clasin. Rezistență de această dată precis focalizată și care va 
opune exceselor Reformei excesele inverse ale artei si ale 
spiritualității baroce. Doi eminenti specialişti ai barocului? au 
putut da analizelor lor subtitluri care circumscriu în două 
imagini calităţile acestui nou imaginar: barocul este într-adevăr 
„banchet al îngerilor“, titlu care leagă două imagini antitetice 
(sau „oximoronice'“), aceea a ființelor de pur spirit, cum sînt 
îngerii, si aceea cu totul carnală a banchetului — dar el e la fel 
de bine „profunzime a aparenţei“ (titlu nu mai putin enigmatic, 


l Oratorienii (de unde vine cuvîntul oratorio) Sfîntului Filippo Neri 
sînt cei ce au impus Contrareformei imensul mijloc de predicare si de 
convertire pe care-l constituie muzica religioasă. 

2 CL.-G. DUBOIS, Le Baroque, profondeur de l'apparence, Larousse, 
1973; D. FERNANDEZ, Le Banquet des anges. L'Europe baroque de 
Rome à Prague, Plon, 1984. 

pentru că profunzimea ne e sugerată prin ceea ce e mai super- 
ficial: aparenţa care se declină în apariție și chiar în spectacol 
de mare pompă”...). Acestea sînt calităţile imaginii pe care ne-o 
propune barocul; pletoră cu totul carnală, trivială chiar a repre- 
zentării, dar si, prin efectele acestea de suprafaţă, prin jocu- 
rile epidermice, prin virtuozitätile acestea triumfaliste, acces 
la profunzimea sensului. 

Faţă de imaginarul protestant deturnat către textul literar 
sau muzical, Contrareforma va exagera rolul spiritual acordat 
figurărilor sau cultului sfinţilor. Imaginile sculptate sau pictate, 
sau uneori imaginile pictate imitînd sculptura în „trompe l'oeil“ 
invadează bisericile, fie în vastul spaţiu al navei unice lăsate 
liberă în noile bazilici în „stil iezuit“, fie în virtuozităţile arhi- 
tecturale cu care arta barocă va înzestra Europa — celebra 
„semilună barocă“! ce acoperă Italia si Europa c centrală — si 
America de Sud timp de aproape trei secole. În planul îndepăr- 
tat al operei unor arhitecți ca Boromini, cavalerul Bemini, a unor 
pictori ca Veronese, Tiziano si mai ales Tintoretto, Rubens, 
Andrea Pozzo, trebuie așezate ‘Exercitia spiritualia (1548) ale 
fondatorului societății — sau Companiei — lui Isus, Sfîntul 
Ignatiu de Loyola, veritabil tratat al contemplatiei imaginale 
care este, împrėună cu Itinerarium al Sfîntului Bonaventura, 
una din cele două charte cele mai importante — si susținute de 
cele mai puternice ordine religioase ale devotiunii moderne: 
întîi cele franciscane și apoi cele iezuitice — ale imaginarului 
mistic al Occidentului creștin. Din faza noviciatului, compa- 
nionul lui Isus e supus unor exerciţii sistematice de imaginare: 
vizualizare, apoi contemplare a "scenelor Infernului; Naşterii 
Domnului, Fugii în Egipt, Răstignirii, ale atît de rarei reprezen- 
tări a apariţiei lui Isus mamei sale (veritabilă apariţie secundă 
într-un exerciţiu de apariţie). În aceeași epocă, imaginarului 


* Apparat, în original (n. trad.). 

1 CHARPENTRAT, Baroque, Office du Livre, Fribourg, 1964. 

2 LIMA DE FREITAS, 515, le lieu du miroir, art et numerologie, 
Albin Michel, 1993. 

teatral al unui Shakespeare îi va plăcea să așeze o scenă teatrală 
secundară în reprezentarea principală. Într-atât e de adevărat că 
sensibilitatea și spiritualitatea „barocă“ se complac în multi- 
plicarea „în abis“ a aparentelor, pentru a atinge prin însăși 
aparență profunzimea iluminări prin înțeles. 

Nu e mai putin adevărat că, în ciuda concurenței atît de fruc- 
tuoase între imaginarul Reformei și acela al Contrareformei, 
explozia definitivă a ceea ce fusese creștinătatea medievală, 
„războaiele religoase“ și îndeosebi Războiul de treizeci de ani — 
care a însîngerat și a ruinat Europa pînă la tratatul din Westfalia 
( 1648) — au obligat valoarea vizionară a imaginarului să se refu- 
pieze, departe de luptele fratricide ale Bisericilor, fie în indivi- 
dualitäti revendicîndu-și independenţa sau chiar ostilitatea față 
de iezuiţi ori calvinisti, fie în mișcări aflate în marginea oricărei 
instituții religioase. Sigur, acest imaginar autonom, ca si depre- 
cierea suporturilor sale confesionale, au constituit o slăbire a 
puterilor imaginii, si un neorationalism — acela al „filozofilor“ 
din secolul al X VIII-lea reluînd estetica idealului clasic — a fost 
adesea prețul acestei autonomii. Neoclasicismul introduce din 
nou, în secolul Luminilor, dezechilibrul iconoclast între 
puterile Raţiunii si minimul cuvenit imaginaţiei. Plata alegorie 
a înlocuit simbolul în arhitecturi austere tintind deja la purul 
functionalism!. 

Totuși, mișcări precum preromantismul (Sturm und Drang 
în Germania) și apoi romantismul au fost refugii privilegiate 
în secolul Luminilor triumfătoare. Estetica preromantică si 
mișcările romantice care decurg din ea marchează clar cea de-a 
patra r rezistentă a imaginarului la asediul masiv al rationa- 
lismului si pozitivismului. Pentru prima dată această estetică 
recunoaște si descrie un „al şaselea simţ“ în plus faţă de cele 
cinci care susțin în concepția clasicä percepția?. Dar acest 


! G. DURAND, Notes pour l'étude de la romanomanie, in Les imagi- 
naires des Latins, EPRIL, Université de Perpignan, 1992. 
2 V, BASCH, Essai critique sur l esthétique de Kant, Vrin, 1927. 

he. 


„al șaselea simţ“ care este capacitatea de a atinge frumosul 
constituie ipso facto o a treia cale de cunoaștere, alături de 
rațiune si de percepţia uzuală, pentru a pătrunde o nouă ordine 
de realităţi. Această căte privilegiază mai degrabă intuiţia prin 
imagine decît demonstraţia prin sintaxă. Immanuel Kant teore- 
tizeazä această procedură de cunoaștere prin „judecata de gust“, 
alături de raţiunea pură si de rațiunea practică. Mai mult, Kant, 
în inima procesului judecății raționale a raţiunii pure, pentru 
a permite joncţiunea între „formele a priori“ ale percepției 
(spaţiu și timp) si categoriile raţiunii, reabilitează imaginaţia 
ca „schematism“, pregătind într-un fel simpla percepţie să 
se integreze în schemele raţiunii. Cele mai mari sisteme filo- 
zofice ale secolului al XIX-lea, acelea ale lui Schelling, 
Schopenhauer, Hegel, vor acorda un loc de frunte operelor 
imaginaţiei si esteticii! Și ceea ce avansează la începutul 
secolului un poet, Hölderlin: „Poetii întemeiază ceea ce va 
rămîne“, este reluat de Baudeläire si apoi de Rimbaud, unul 


“încununînd imaginaţia cu titlul de „Regină a facultăţilor“, 


celălalt constatînd că „orice poet tinde să devină clarvăzător . 
Sigur, artistul a devenit „blestemat“ prin succesul insolent al 
ştiinţelor si tehnicilor inaugurînd o nouă inchizitie politică și 
o nouă dictatură economică. Nu e mai puţin adevărat că orice 
artist își revendică mîndru titlurile de „geniu“, „clarvăzător“, 
„profet“, „mag“, „far“... Înlocuind epuizarea religiilor traditio- 
nale ale Occidentului, în fata noii Biserici pozitiviste, arta 
constituie într-adevăr, la sfîrşitul secolului al XIX-lea, „o reli- 
gie“ autonomă, cu cenaclurile, cu bisericutele ei. Dar asta nu 
s-a făcut într-o zi. 

Primele răzvrătiri ale mișcării Sturm und Drang (1770), 
etapa doctrinei romantice a „artei pentru artă“, apoi ale mos- 


tenirii ei directe, perfectionismul „parnasian“, chiar dacă au 


! L. GUICHARD, La Musique et les Lettres au temps du romantisme, 
P.U.F., 1955. 

explorat si consolidat teritoriul imaginal al celui de-,,al şaselea 
simţ“, s-au oprit la perfecțiunea imanentă a oricărei imagini. 
Va trebui aşteptat curentul „simbolist“ pentru a trece dincolo 
de perfecțiunea formală si pentru a înălța imaginea — iconică, 
poetică, chiar muzicală — la clarviziune, la cucerirea sensului. 
A da imaginii artistice titlul de „simbol“ nu înseamnă altceva 
decît a forța banalul semnificant să spună un simbolizat de 
nespus, să regăsească prin aceasta, așa cum scrie un specialist 
al simbolismului, „galaxia semnificantelor [...], rumoarea 
zeilor..."!. Opera de artă ajunge să fie debarasată progresiv de 
serviciile pe care le acorda altădată religiei, apoi, în secolele al 
XVIII-lea și al XIX-lea, politicii. Această emancipare lucidă 
a artelor va fi realizarea unui Gustave Moreâu, a unui Odilon 


Redon sau a unui Gauguin în pictură, cît și a unui Richard . 
Wagner sau a rivalului său Claude Debussy în muzică. Rezul- . 


tatul natural si recunoscut al simbolismului va fi apoi supra- 
realismul primei jumătăți a secolului XX. Acel „al şaselea 
simţ“ pe care-l descoperea cu naivitate estetica secolului Lumi- 
nilor înflorește atunci într-o filozofie a unui „cu totul alt“ 
univers al gîndirii umane, în ceea ce André Breton, în Mani- 
festul din 1924, defineşte ca „funcţionarea reală a gîndirii“2. 
Dar putefii evalua cum această mișcare de întoarcere la un 
suprareal aflat dincolo de un real institutionalizat în puternicul 
curent pozitivist şi în pedagogia lui obligatorie a fost constant 
împiedicată, si pînă la urmă marginalizată, în aproape tot 
secolul XX. Dovada acestui fapt stă, chiar în domeniul artelor 
frumoase si uneori la susținătorii suprarealismului însuși, 
în avîntul-dogmatic al unei întregi picturi și al unei muzici 
non-figurative, ale căror perseverente manifestări au fost pînă 
în acest ultim sfert de secol abstractia geometrică, dodeca- 
fonismul, cubismul, deconstructivismulă. 


l R.L. DELVOY, Le journal du Symbolisme, Skira, 1977. 

? G. PICON, Le journal du surréalisine, 1919-1939, Skira, Genève, 1974. 

3 M. RAGON, L'aventure de d'art abstrait, Paris, 1956: R. LEIBO- 
WITZ. Introduction à la musique de douze tons, L'Arche, 1949. 

3. Efect pervers si explozie video 


La confluenta acestui dublu curent, acela foarte puternic 
si continuu al iconoclasmului occidental si acela, cu mult mai 
sporadic si dominat de celălalt, al unei afirmări a rolului ,,cog- 
nitiv“ (adică producînd o cunoaștere) al imaginii, izbucnește 
sub ochii noştri, de mai mult de jumătate de secol, ceea ce se 
poate numi „revoluția video“. Ce e cu totul remarcabil e 
că această explozie a „civilizației imaginii“ este un efect, și 
anume un „efect pervers“ (adică unul care contrazice sau 
dezminte consecinţele teoretice ale cauzei), al... icono- 
clasmului tehno-ştiinţific, al cărui rezultat triumfător este 
pedagogia pozitivistă. Descoperirea imaginii fotografice în 
alb-negru (N. Niepce, 1823; J. Daguerre, 1837), apoi în culori 
(L. Ducos de Hauron, 1869; G. Lippmann, 1891) este strîns 
legată de progresele chimiei, care permite să se păstreze pe 
o placă sensibilă imaginea proiectată „invers“ — fenomen 
binecunoscut din secolul al XVI-lea — imagine dată de obiec- 
tivul camerei obscure. Însufletirea imaginii reproduse chimic 
(A. și L. Lumière, 1885) este aplicarea mecanică a unui fenomen 
fiziologic cunoscut și teoretizat din 1828 de Joseph-Antoine 
Plateau — creator, de altfel, al unuia din primele cinematografe, 
fenakisticopul — adică persistenta imaginilor retiniene. Transmi- 
sia instantanee a acestor imagini şi a acestor „filme“ la distanță 
va fi rodul aplicării întîi la telecomunicarea orală (cu E. Branly, 
1890; A.S. Popov, 1895; Marconi, 1901), apoi la televiziunea 
imaginii (B. Rosing, 1907; V.K. Zworykin, 1910-1927), a des- 
coperirii undei electromagnetice, socotită „inutilă și pur teore- 
tică“ de autorul ei, H. Hertz (1888). Frumos exemplu de orbire 
a unui savant educat în școlile și laboratoarele pozitiviste, 
refuzînd să vadă si să prevadă imensul rezultat civilizator al 
descoperirii sale care va permite „explozia“ nemaipomenită a 
comunicării și difuzării imaginilor. Acestea din urmă mai aveau 
să cunoască, prin progresele pe care le-a făcut fizica suportu- 

rilor magnetice, o gigantică expansiune o dată cu videocaseta 
(1972) si cu videodiscul. Dacă ne-am oprit în detaliu asupra 
acestor inventatori si asupra invențiilor lor, am făcut-o pentru 
a marca mai bine „perversitatea“ aceasta a efectelor progre- 
sului fizicii si chimiei, progres sprijinindu-se el însuși pe 
victoria metodei, a experimentări si a teoretizării matematice 
a raționalismului iconoclast al Occidentului. 

Depäsirea, dacă nu „sfîrșitul“ „galaxiei Gutenberg“ prin 
domnia omniprezentă a informaţiei și a imaginii vizuale, are sub 
ochii nostri consecinţe ale căror prelungiri sînt abia întrevăzute 
de cercetarel!. Mai întîi pentru motivul foarte simplu că acest 
„efect pervers“ n-a fost niciodată prevăzut și nici măcar luat în 
considerare. Cercetarea izvorîtä din pozitivism si din triumful 
lui s-a pasionat de mijloacele tehnice — optice, fizico-chimice, 
electromagnetice etc. — ale producerii, reproducerii, transmiterii 
imaginilor; dar ea a continuat să dispretuiascä și să ignore 
produsul descoperirilor sale. La fel se întîmplă adesea și cu 
pedagogiile noastre tehno-stiintifice: va fi trebuit să fie distrusă 
o parte a populaţiei din Hirosima pentru ca fizicienii să fie 
îngroziţi de efectele inocentelor lor descoperiri asupra radio- 
activității provocate... 

Nu la fel se întîmplă cu „explozia“ imaginarului. Imagi- 
nea, mereu devaluată, încă nu îngrijorează conștiința morală 
a unui Occident care se crede vaccinat, prin iconoclasmul lui 
endemic. Enorma producție obsesivă a imaginilor este înregi- 
mentată în domeniul „distracţiei““. Și totuși difuzorii de imagini — 
să le zicem „media“ — sînt omniprezenti la toate nivelurile 
reprezentării, ale psihiei omului occidental sau occidentalizat. 
Din leagăn si pînă în mormânt, imaginea e prezentă, dictînd 
intenţiile producătorilor anonimi sau oculti: începînd cu tre- 
zirea pedagogică a copilului, cu opțiunile economice sau pro- 
fesionale ale adolescentului, cu opțiunile tipologice (look-ul) 


LA. LEROI-GOURHAN, Le Geste et la parole, 2 vol., Albin 
Michel, 1964. 

ale fiecăruia, în moravurile publice sau private, imaginea 
mediatică este prezentă, uneori dorindu-se „informație“, alteori 
ascunzînd ideologia unei „propagande“ sau făcîndu-se „publi- 
citate“ seducătoare... Importanța acestei „manipulări iconice“ 
(relative la imagine) nu îngrijorează încă; și totuși de ea depind 
toate celelalte valorizări, incluzînd-o pe aceea a „manipulărilor 
genetice“. Din fericire, o minoritate de cercetători, din ce în ce 
mai importantă, s-a interesat, totuși, de trei sferturi de secol, de 
studiul acestui fundamental fenomen al societății și de revo- 
lutia culturală pe care el o implică. 


Capitolul II 


ȘTIINȚELE IMAGINARULUI 


1. Psihologii ale profunzimilor 


D acă e adevărat că romantismul, simbolismul și 
apoi suprarealismul au fost bastioanele rezis- 
tentei valorilor imaginarului în sînul domniei triumfătoare a 
scientismului rationalist, chiar în inima acestor mișcări se 
stabilește progresiv o reevaluare pozitivă a visului, a reveriei, 
chiar a halucinatiei — si a halucinogenelor — al cărei rezultat a 
fost, după un frumos titlu al lui Henri Ellenberger!, „descope- 
rirea inconştientului“. Noţiunea și experimentarea „funcţio- 
nării reale a gîndirii“ urmau să pună în evidenţă faptul că psihis- 
mul uman nu lucrează doar la lumina percepției imediate si a 
rationalitätii înlănțuirii ideilor, ci si în penumbra sau în noap- 
tea unui inconştient pe care îl revelează, ici și colo, imaginile 
iraționale ale visului, ale nevrozei sau ale creaţiei poetice. 
Bineînţeles că de numele lui Sigmund Freud (1856-1939; 


rămîne legată această descoperire fundamentală. Prin studii 


1 H.-F. ELLENBERGER, À la découverte de l’ inconscient. Histoire 
de la psychiatrie dynamique, Simep, 1974. 

2 S. FREUD, La Science des rêves, Payot, 1950; N. DRACOULIDES, 
L Analyse de l'artiste et de son œuvre, Mont Blanc, Genève, 1952. 

clinice și printr-o experimentare terapeutică repetată — faimosul 
„divan“ — Freud a arătat rolul decisiv al imaginilor ca mesaje 
-véñite în conștiință din fondul inconştient, pentru că e réfütat, 
al psihismului. Imaginea, oriunde SE manifestă ea, este un fel 
de intermediar între un inconștient inavuabil si o mărturisită 
conştientizare. Ea are deci statutul unui simbol, tip al gîndirii 
indirecte unde un semnificant avuabil trimite la un semnificat 
obscur. În termeni medicali, un äsemenea simbol se” numește 
un „simptom“. Imaginea își pierde deci devaluarea ei clasică 
de simplă „nebună a casei“ din momentul în care devine cheia 
care permite pătrunderea în camera cea mai secretă, cea mai 
refulată a psihismului. Totuşi, imaginea se limitează la a indica 
stadiile variate ale dezvoltării unicei si fundamentalei pulsiuni 
(„libidoul“), la care un traumatism afectiv a venit să blocheze 
împlinirea normală a dorinţei. 

Mulţi discipoli ai lui Freud s-au străduit, pe de-o parte, să 
arate că psihismul uman nu era pasibil doar de un singur libido 
(pansexualismul), că existau, după un celebru titlu; ;;forme si 
metamorfoze ale libidoului“ si, pe de altă parte, că imaginea 
nu avea drept unică virtute aceea de a fi o sublimare a refulării 
nevrozanie, ci că avea în ea însăși o funcţie constructivă si 
poetică (poiesis, „creație“) în psihismul normal. 

Trebuie citat aici rolul psihiatrului elveţian Carl Gustav 
Jung (1875-1961)!, care a „normalizat“ funcția imaginii si, 
în același timp, primul, a pluralizat net libidoul. Pentru el ima- 
ginea, în chiar construcţia ei, este un model de autoconstructie 
(sau „individuare“) a psihiei. Bolnavii pe cale de vindecare 
spontană visează sau chiar desenează cercuri cvadraturate 
comparabile cu acelea utilizate în meditaţia budismului tibetan 
(mandale). Imaginea este, deci, într-un fel, un „simptom pe 
dos“, indice al bunei sänätäti psihice. Dar ea este cu atît mai 
terapeutică cu cît părăsește unicitatea obsesională pentru a se 


1 C.G. JUNG, Métamorphoses et symboles de la libido, Mon- 
taigne, 1932. 

pluraliza, căci psihismul nu este orientat de către un singur 
libido totalitar. El se divizează în cel putin două serii de 
impulsuri: acelea care provin din partea sa cea mai activă, cea 
mai cuceritoare, Animus-ul prezentîndu-se adesea sub träsä- 
turile marii imagini arhetipale (adică tip arhaic, primitiv, prim) 
a eroului care-l biruie pe monstru; și acelea care sînt promovate 
de parteă sa cea mai pasivă, cea mai feminină, cea mai tole- 
rantă, Anima, care se prezintă adesea ca figură a mamei sau a 
Fecigarei... Imaginea a trecut deci de la simplul rol de simptom 
la acela de agent terapeutic și o întreagă școală de cercetători, 
zisi „ai visului în stare de veghe“!, vor încerca să orienteze 
reveria pacientului spre a-l face să secrete, ca să spunem așa, 
imagini-anticorpi care să contrabalanseze sau chiar să distrugă 
imaginile nevrotice obsesionale. 

Continuatorii lui Jung au rafinat şi mai mult pluralismul 
psihic al maestrului de la Ziirich. Nu numai că sînt două ma- 
trice arhetipale, producătoare de imagini, organizîndu-se în 
două regimuri mitice, Animus si Anima, dar acestea din urmă 
se şi pluralizează într-un veritabil „politeism“ psihologic: 
Anima, de exemplu, poate fi Junona, Diana sau Venus... Nu 
numai că psihismul este „tigrat“ de două ansambluri simbolice 
opuse, dar e si împestrițat de o infinitate de nuanţe pe care le 
semnalează panteonurile religiilor politeiste din care astrolo- 
giile noastre modeme au păstrat cîteva urme?. 

Aceste rezultate clinice sînt confirmate prin metoda expe- 
rimentală ce utilizează teste numite „proiective“, adică în care 
un stimulus declanşează o manifestare spontană a continutu- 
rilor psihice latente. Cel mai cunoscut dintre aceste teste este 
acela pus la punct în 1921 de psihiatrul elveţian Hermann 


| R. DESOILLE, Le rêve éveillé en psychothérapie, P.U.F, 1945. 

2J. HILLMAN, Le Polythéisme de l’ âme, Mercure de France, 1982; 
G. DURAND, L'âme tigrée. Les pluriels de Psyché, Denoël, 1981; 
P. SOLIÉ, La femme essentielle. Mythanalyse de la Grande Mère et de ses 
fils aimants, Seghers, 1948. 

Roschach. I se prezintä pacientului zece planse pe care sînt 
înscrise zece pete de cerneală (selecționate, bineînţeles) non-fi- 
gurative si din care unele sînt accentuate prin culori. În funcție 
de cum subiectul alege forma sau culoarea, ansamblul sau 
detaliile etc., experimentatorul clasează pacienţii într-unul din 
cele patru tipuri psihologice. 

Pe lîngă acest test celebru, numeroase alte „situaţii cu 
figuri“ sînt utilizate pentru a provoca declanşarea asociaţiilor 
de imagini. Í se poate cere subiectului să construiască un „sat“ 
cu un joc de construcții gata pregătit sau să deseneze un copac, 
o casă, un peisaj. În acest fructuos florilegiu de teste proiective, 
să mai semnalăm, pentru că este unul din vlăstarele Școlii de 
la Grenoble, „arhetipul-test cu nouă elemente“ al psihologului 
Yves Durand, care constă în a distribui nouă cuvinte ce duc la 
imagini (o cădere de apă, un foc, o apă, un monstru devorator...) 
si a cere să se realizeze un desen, apoi o povestire pornind de 
la aceste amorse semantice. Nu numai că este un excelent diag- 
nostic psihiatric, dar acest test confirmă și rezultatele teoretice 
pe care noi personal le-am stabilit, rezultate legate de „struc- 
turile“ imaginarului: anume că orice imaginar uman este arti- 
culat de structuri ireductibil plurale, dar limitate la trei clase 
gravitînd în jurul schemelor matriciale ale „separării“ (eroicul), 
„includerii“ (misticul) și „dramatizării“ — etalarea în timp a 
imaginilor într-o povestire (diseminatoriul). 


2. Confirmări anatomo-fiziologice si etologice 


Studiul anatomo-fiziologic al sistemului nervos omenesc 
si în particular al encefalului a confirmat si a precizat nume- 
roase observaţii clinice ale psihologilor. Pe de-o parte, studiul 
„creierului uriaș“ omenesc, cum îl numește H. Laborit, a pus 
în evidenţă singularitatea lui anatomică. Putem afirma că 
ele „uriaş“ la „pătrat“. El subsumează si capitalizează, sub 

„creierul prefrontal“ (sau „al treilea creier“) ceilalți doi creieri 
(paleo-encefalul, centru al agresivitätii „reptiliene““, şi mezen- 
cefalui, centru al emotivitätii „mamifere“); acest „al treilea 
creier“ ocupă două treimi ale masei cerebrale si prin legăturile 
lui neurologice (fibre cu mielină) controlează toate informațiile 
filtrate de celelalte sfere ale sistemului nervos. Bogätia articu- 
latilor sale permite nu numai legătura simbolică între două 
obiecte distincte, legătură comună cu a numeroase animale 
(experienţele pe cîine ale lui Pavlov), dar și articulaţii sim- 
bolice practic fără limite la homo sapiens adult și, în particular, 
legătura între două sisteme. reprezentative, vizual și auditiv, 
acesta din urmă rămînînd foarte sărac la celelalte ântropoide 
g -C, Tabary). 

In timp ce la mamiferul non-umar și a fortiori la reptilă 
sau la pește, stimulus-ul declanșează în mod direct un răspuns 
(agresivitate la crocodil, emotivitate la cîine etc.), la om orice 
informaţie devine indirectă, controlată fiind de sal treilea 
creier“ (sau „creier noetic“) (P. Chauchard)!. Orice gîndire 
umană e re- -prezentare, adică trece prin articulaţii simbolice. 
Contrar a ceea ce a afirmat un psihiatru, o vreme la modă, nu 
există soluţie de continuitate la om între „imaginar“ si „sim- 
bolic“. Imaginarul este deci acel conector obligatoriu prin care 
se constituie orice reprezentare umană. 

În al doilea rînd, deşi în zilele noastre sîntem de o extre- 
mă prudență în ceea ce priveşte „localizările cerebrale“, deja 
atît de criticate de filozoful Henri Bergson, si preferäm luarea 
în considerare a influențelor mediului exterior asupra speciali- 
zărilor neuro-cerebrale (emergentä „epigenetică“ — J.-C. Tabary), 
nu e mai puțin adevărat că studiile lui R. Sperry (premiul 
Nobel pentru medicină în 1982) si ale lui E.T. Roll permit dis- 
tingerea zonelor cerebrale mai propice unor anume articulații 
simbolice pe care noi le-am botezat, din 1959, „diume“ si 
„nocturne“. Lucrările lui Sperry, pe care le confirmă neuro- 


l P. CHAUCHARD, Précis de biologie humaine, Paris, 1952. 

logul francez Paul Chauchard, situează aceste două articulaţii 
reciproc în emisferele cerebrale „dreaptă“ si „Stîngă“. „Stînga, 
„cea mai privilegiată de cultura si pedagogiile r noastre Occi- 
dentale“ (P. Chauchard), ar fi sediul (celebra „circumvoluţiune 
frontală stîngă“ pe care Broca 5 reperase deja în secolul al 
XIX-lea) gîndirii verbalizate, al conștiinței reflexive, al aspec- 
tului sintactic al scrierii, în timp ce dreaptă, Zisă „creierul mut“, 
ar fi sediul gîndurilor și limbajelor non-logice (muzical, icon iconic...), 
al reprezentărilor încărcate de afectivitate, al schemer corpo- 
rale. Desigur, aceste „două creiere“ sînt legate prin „corpul 
calos“. Experiențele lui Roll pe maimuţă au precizat aceste 
legături. Oricare ar fi independenta sau ierarhia celor două 
cîmpun de simbolizare, nu e mai putin adevărat că, după cum 
am arătat în titlul unei cărți, inspirîndu-ne dintr-o metaforă 
hugoliană, „sufletul este tigrat“. Limbajele simbolizării sînt 
multiple, desigur nu indefinite, dar suficient de plurale pentru 
a da o clasificare a „regimurilor“ funcționării simbolismului. 
Reflexologia Scolii de la Leningrad este cea care, în pri- 
mele decade ale secolului XX!, desprinzînd noțiunea de „gest“ 
sau de „reflex dominant“ (adică acela care inhibă toate cele- 
lalte reflexe), permite să se circumscrie matricele originare în 
care se vor construi progresiv marile ansambluri simbolice. W. 
Betcherev și echipa lui pun în evidență la nou-născut două 
reflexe dominante: acela de „poziţie“, care face ca verticali- 
tatea si orizontalitatea să fie privilegiate si orice perturbare a 
posturii (răsturnare brutală, cădere...) să provoace un reflex 
postural „dominant“. O altă mare dominantă, aceea a „nutri- 
tiei“, se manifestă prin reflexele de supt labial si de orientare 
adecvată a capului. În ambele cazuri, toate reacțiile străine 
reflexului dominant sînt inhibate, sau măcar întârziate. 


l Pentru lucrările lui W. BETCHEREV si J.M. OUFLAND, cf. 
G. DURAND, Les Structures anthropologiques de l'imaginaire, intro- 
duction à l'archétypologie générale (1960), ed. a 11-a, Dunod, 1993. 

O a treia dominantă care, la drept vorbind, n-a fost studiată 
decit la animalul adult, mai precis la masculul broastei, este 
„dominanta copulativă“. Psihanaliza ne-a obișnuit apoi să 
vedem în pulsiunea sexuală o dominantă foarte puternică în 
comportarea fiinţei vii. Aceste „scheme motoare ale acuplării 
sînt organizări înnăscute [...] care depind de maturizarea co- 
nexiunilor nervoase pînă atunci latente în structura înnăscută 
a organismului“. Ne aflăm deci în prezenţa a trei mari serii de 
„gesturi dominante“ (postural, digestiv, copulativ) în care ma- 
joritatea psiho-fiziologilor si a psihologilor, partizani ai unei 
origini pur centrale a fenomenului de dominantä sau ai unei 
teorii periferice (adică făcînd trupul în întregime să participe 
la constituirea fenomenului), au văzut schemele matriciale ale 
marilor categorii de re-prezentări. 

Trebuie adăugate la rezultatele acestor observaţii, care con- 
firmă în mod acut imperialismul re-prezentării, deci al imaginii, 
precum și existența regimurilor imaginare distincte la homo 
sapiens, observaţiile etologilor (savanţi care studiază moravuri 
și comportamente) care au pus în evidenţă în comportarea ani- 
malelor existența unor mari imagini primordiale (Urbilder) 
directoare de gesturi și atitudini specifice. Un premiu Nobel 
CRD avea să încununeze studiile lui K. Lorenz', ale lui 


apropiate de arhetipurile jungiene si de „schemele arhetipice“ 

pe care le-am descoperit noi ( 1959). În studii celebre asupra 
comportamentului gîstelor sălbatice, sopîrlei verzi, micului 
peste spinos, acești cercetători au discemut i imagini-stimuli 
care declansau reflexe dominante puternice. De exemplu, exis- 
tenta unei mici pete albăstrii în spatele găurii auriculare la 
masculul șopîrlei verzi declanșează agresivitatea unui alt 
mascul, fapt ce s-a putut pune în evidenţă pictînd cu perfidie 
O asemenea pată albăstruie pe o femelă si declanșînd astfel 


| K. LORENZ, Le Comportement animal et humain, Seuil, 1976. 

agresivitatea masculului în locul unei atitudini instinctual mai 
galante. Același fenomen a fost studiat, plecînd de la culoarea 
roşie de această dată, la peștele spinos mascul căruia i se 
provoacă o furie eroică dacă i se propune o minge de celuloid 
roşu de zece ori mai voluminoasă decît el. În lumea vertebra- 
telor inferioare există deci, dacă nu complexe „articulaţii sim- 
bolice“, cel putin „legături simbolice“ rudimentare înnăscute, 
care stau la baza unui univers imaginar regularizînd compor- 
tamentele vitale ale speciei. 

În sfîrșit, trebuie luat în calcul un fenomen observat de toti 
neuro-fiziologii, și care va fi o mare justificare pentru susti- 
nătorii unei teorii epigenetice a reprezentării, anume că „uriașul 
creier“ uman se formează foarte lent (neotenie). Dacă legătura 
simbolică apare de la optsprezece luni, articularea simbolică 
nu se manifestă înainte de patru sau cinci ani. Construcţia ana- 
tomică a creierului uman nu se termină decît spre sapte ani, iar 
răspunsurile encefalografice nu sînt normale decît la douăzeci 
de ani... „Omul este singura fiinţă a cărei maturizare este atît 
de lentă, ceea ce permite mediului, şi mai ales mediului social, 
să joace un mare rol în învățarea cerebrală“ (P. Chauchard, 
op. cit.). Consecința acestei lente neotenii este dublă: ea face 
necesară educarea „regimurilor“ simbolizării, dar face si ca 
această educaţie să fie foarte variabilă în funcţie de culturi, în 
funcţie chiar de momentele culturale ale unei aceleiaşi culturi. 
Asta a subliniat foarte bine „Școala culturalistă“ americană, 
şi asta a obligat științele sociale să privească în altă parte decît 
în propria lor ane culturală. Pluralismului imaginarului bine sta- 
bilit de psihologie si anatomo-fiziologie trebuie să-i corespundă 
o sociologie a depărtărilor, o sociologie a „sălbaticului“. 


3. Sociologii ale sălbaticului si ale obisnuitului 
Orice teorie a imaginarului trebuie întîi să denupte pe scurt 


europocentrisiăut care-a însoțit nașterea sociologiei ș Şi a istoriei. 

Secolul al XIX-lea a văzut pozitivismul dezvoltîndu-se în so- 
ciologia cu sens unic a lui Auguste Comte, ca și în istoricismul 
unidimensional al lui Karl Marx. Nu ne interesează să analizăm 
în detaliu aici această denuntarc: e suficient să arătăm curentul 
care s-a dezvoltat pe larg „în afara“ presupozitiilor pozitiviste 
si materialiste. Să adăugăm doar că pentru părintii fondatori, 
Comte si Marx, imaginarul ș și operele lui se situează mult „în 
marginea: ‘ Civilizației, fie la vîrsta „teologică“ a primitivitätii 
umane, fie la suprafaţa insignifiantei suprastructurale. Si una 
si cealaltă se rînduiesc pe furiș în mitul ineluctabilului progres 
providential al cărui model a fost dat în secolul al XII-lea de 
abatele Givacchino da Fiore!. Acest mit, fondator al întregii 
gindiri moderne, constă în a situa ineluctabilul progres al uma- 
nităţii în trei „vîrste“ consecutive Revelatiei creștine: vîrsta 
Tatălui, apoi a Fiului și în sfîrşit aceea, care va să vină, a 
Sfîntului Duh, epocă a Păcii universale. 

Dimpotrivă, a plasa puterea imaginarului, reprezentarea 
simbolică, la fundamentul gîndirii lui Sapiens, înseamnă a 
respinge cu aceeași mișcare „progresele unei conștiințe“ a cărei 
intenție ar fi iconoclastă, ca și perspectivele prea scurte si prea 
regionale ale unui istoricism născut din determinismul cu sens 
unic al Europei moderne. 

Abia atunci vedem, în această nouă tendinţă științifică, 
cum istoria se deschide preistoriei și către ceea ce un istoric 
francez numește „lungă durată“, iar sociologia scapă din 
molcutul ei leagăn parizian ca să evadeze spre marele larg al 
culturilor exotice. Preistoria stabileşte că o dată cu apariţia 
dovedită a genului homo, acum două milioane de ani, în 
Africa, omul nu numai că manifestă aptitudinea de a- şi face 
unelte, dar și — datorită anatomiei cutiilor craniene descoperite - 
zonele cerebrale ale lui Broca si Wemicke (zona temporo-pa- 
rietală stîngă) sînt la locul lor în uriașul creier hominian, deci 


LH. DE LUBAC, La Posterité spirituelle de Joachim de Flore 
(2 vol.), Lethielleux, 1978-1980. 

homo erectus e înzestrat cu vorbire. Decoratia siturilor funerare 
arată de asemenea că el e măcar capabil să însoțească moartea 
cu un ansamblu de simboluri și de obiecte rituale!. Deci, 
începînd de la cele mai îndepărtate apariţii ale lui, omul clar 
deosebit de celelalte fiinţe vii este deja înzestrat cu un creier 
care face din el un homo symbolicus. 

Aceste regăsiri cu proximitatea fraternă a celor îndepărtați 
de homo sapiens actual obsedează literalmente toată noua 
sociologie, făcînd să explodeze europocentrismul său natal. 
Paradoxul stă în faptul că această decolonizare intelectuală 
coincide cu colonizarea, de către puterile europene, a popoa- 
relor considerate „inferioare“. Foarte semnificativă în ceea ce 
privește această Schimbare și aceste regăsiri este distanța 
minimă — abia douăzeci de ani, iar uneori chiar doi sau trei 
ani — care separă opera marelui etnolog de cameră Lucien 
Lévy-Bruhl, autor al lucrării Funcţii mentale în societățile 
inferioare (Alcan, Paris, 1910), de opera marelui etnolog de 
teren Marcel Griaule (Măști dogone, Institutul de etnologie, 
Paris, 1932). În timp ce Lévy-Bruhl atribuie „primitivilor“ o 
mentalitate „inferioară“, „prelogică'“, ce îi diferențiază și-i separă 
de „adultul alb și civilizat“, etnologii de teren vor constata că 
nu există o diferenţă de natură între „apropiat si îndepărtat'2. 

De îndată ce este exorcizată „inferioritatea“ „prelogicului'“ 
si în special a procedurilor de participare, de similitudine, de 
homeologie (adică procedurile ce lasă un loc legitim alteritätii, 
„terțului dat“, ,,confuziei"), știința omului în societate poate să 
abordeze toate declinärile — „derivaţiile“ — gîndirii imaginare. 
Foarte semnificativă este, de o bună jumătate de secol, schim- 
barea valorii terminologiilor. Noţiunile peiorative de „prelogic“, 
de „primitiv“, de „gîndire mistică“ sînt înlocuite putin cîte 
putin cu acelea de „arhetip“, „logică diferită“, „participare“ etc. 


i Y, COPPENS, Le Singe, l'Afrique et l'homme, Fayard, 1983. 
2R. BASTIDE, Sociologie et psychanalyse, P.U.F., 1949-1950, si 
Le Prochain et le lointain, Cujas, 1970. 

Toţi acești „îndepărtați“ sau, mai degrabă, aceste locuri ținute 
deoparte de științele sociale clasice şi îndeosebi de sociologia 
franceză își reiau demnitatea şi drepturile lor. Cu totul exem- 
plară este din acest punct de vedere noţiunea de „sălbatic“. Mult 
timp ea a însemnat „barbar“, cu conotaţii de infantilism, cru- 
zime, grosolănie, incultură. Ea se opunea radical aceleia de 
„civilizat“. Ultima jumătate a secolului nostru a inversat total 
acest raport: celebra carte a lui Claude Lévi-Strauss din 1962, 
Gindirea sălbatică, înseamnă, contra oricărui europocentrism, 
că „oamenii au gîndit dintotdeauna la fe] de bine“ si că în orice 
om subzistă un patrimoniu „sălbatic“ nesfirsit de respectabil s si 
de prețios. Acest titlu și această atitudine filozofică au făcut de 
atunci şcoală!. 

Această răsturnare a valorilor avea să permită în mod 
deliberat fondarea unei „sociologii a imaginarului“, comple- 
tînd în chip exogen imperativele imaginarului puse în evidenţă 
prin explorarea psihologică și etologică. Asta a văzut cu luci- 
ditate marele sociolog francez care a stat multi ani în societatea 
policulturală braziliană, Roger Bastide (1898-1974) si care, la 
sfîrșitul anilôr 50, angajează cu vigoare cercetarea sociologică 
pe acele terrae incognitae ale „gîndirii obscure şi confuze“ a 
visului?, a fantasmelor bolii mentale, a transei religioase, a 
simbolului, a miturilor și a utopiilor. Bastide nu numai că 
instaurează acest departament major care este imaginarul în 
„sociologia cunoașterii“, aruncând astfel o punte între sociolo- 
gie și psihologiile profunzimilor, dar, mai mult, imensa lui 
erudiție si curiozitatea îi permit să stabilească puncte de legătură 
între sociologia simbolului și a visului și producţiile literare. 

În această breșă larg deschisă într-o latură a sociologiei 
pozitiviste urmau să se îngrămădească numeroase explorări de 
teren pînă atunci neglijate. 


| R. BASTIDE, Le Sacré sauvage, Payot, 1975; M. HULIN, La Mys- 
lique sauvage, P.U.F., 1993. 

2 R. BASTIDE, „La pensée obscure et confuse“, in Le Monde non 
chrétien, nr. 75-76/1965. 

Pot fi observate două ramuri ale acestui curent izvorît din 
sociologia „cunoașterii prin imaginar“ a sociologului din Săo 
Paulo. Una, urmînd direct linia studiilor americaniste ale lui 
Bastide si impregnînd toată etnologia contemporană. Cealaltă, 
îndreptîndu-se, ca să spunem așa, către domeniile lăsate în 
paragină de către sociologie. 

Prima va pune în centrul studiilor sale acele rezerve ale 
imaginarului care sînt simbolurile, miturile şi riturile socie- 
tätilor îndepărtate. În bogata vînă a americanistilor, alături de 
Jacques Soustelle, Alfred Métraux, Jean Cazeneuve, trebuie 
lăsat un loc important operei lui Roger Caillois. Dar această 
operă trebuie considerată mai mult Ca generală decît de spe- 
cialitate, căci ea a rămas de altfel confidențială în lumea 
universitară, semn al rezistenței pe care continua s-o ducă 
Universitatea franceză, sălbatic ancorată în pozitivismul ei 
natal. „Flirtînd“ multă vreme cu suprarealismul, fondator, 
împreună cu Michel Leiris, Alexandre Kojăve si Georges 
Bataille, al Colegiului de Sociologie (1937), consacrîndu-se 
„cercetării fenomenelor umane ale marilor străfunduri“ (sic), 
era inevitabil ca Roger Caillois, care nu era încă director al 
UNESCO si academician, să fie suspectat de cele mai rele 
intenții subversive de către ortodoxia unei Sorbone avînd 
„particularisme cu caracter maniacal şi pur rituale“, unde 
domnea Léon Brunschvicg. Sacrul, jocul, mitul, „incertitudi- 
nea“ visurilor, fantasticul: tot atîtea regiuni ale Imaginarului pe 
care le explorează — am fi chiar tentaţi să scriem „le instau- 
rează“ — autorul acestei fulgurante cärtulii de 180 de pagini, 
Mitul si omul!, totuşi cel mai bogat dosar comparatist care 
poate fi imaginat, în care se amestecă nu fără profit reciproc 
psiho-fiziologia, psiho-patologia, etno-sociologia, estetica 


sau... entomologia! Această luptă a imaginarului, a miturilor, 


| R. CAILLOIS, Le mythe et l'homme, Gallimard, 1938 si Roger 
Caillois et les approches de l'imaginaire, Cahiers de l'Imäginaire, nr. 8, 
L'Harmattan, 1992. 

a jocurilor sale contra „particularismului maniacal“, această 
luptă a unei „cunoașteri diagonale“ contra specializărilor oarbe 
urma să aibă încă o dată ecou atît în epistemologia „transver- 
salului“ la Edgar Morin, cît si în viguroasa si luxurianta „știință 
veselă“ a africanistului discipol al lui Bastide si specialist în 
imaginarul morții, regretatul nostru prieten Louis-Vincent 
Thomas. 

Trebuie să remarcăm de asemenea expansiunea noii socio- 
logii, în urma lui Griaule, la africaniști, iar la specialistii Ocea- 
niei, o dată cu impozanta statură a lui Maurice Leenhardt 
(1878-1954), căruia i se datorează una din cărțile majore 
asupra imaginarului la melanezieni: Do Kamo, persoana si 
mitul în lumea melaneziană (Paris, 1947). Printre discipolii lui 
Griaule, pe lîngă D. Zahan și Viviana Pâques, trebuie să 
remarcăm opera berberologului Jean Servier, avînd si ea drept 
cheie tot o operă de generalist, acel „Eseu de etnologie 
generală“ din 1964, al cărui titlu, Omul si invizibilul, poate 
să pară iconoclast la prima vedere, dar ale cărui capitole sînt, 
de fapt, toate, un florilegiu de mari imagini, trimitînd către 
simbolizatul absolut: „itinerarii pentru invizibil“, care descriu 
riturile funerare, „porți de sînge“ ale riturilor initiatice, caval- 
cade și trepte ascensionale ale riturilor şamanice etc. Vast 
ansamblu imaginar al tuturor forțelor si dovezilor etnologice 
contra reductiilor la hazardatele constatări ale paleontologiei, 
acest eseu dezminte, cu o ironie muscätoare si cu un florilegiu 
de exemple irefutabile, pretenţiile unui evolutionism acceptat 
ca o dogmă. Orientarea tuturor simbolizantilor rituali și mitici 
către Invizibil smulge specia umană din vulgarul determinism 
animal. Presimtim prin aceasta cum opera etnologului Invizi- 
bilului se deschide către domeniul modernelor revalorizări ale 
„Științelor religioase“. Înainte de a ne angaja în explorarea 


l L.-V. THOMAS, Fantasmes au quotidien, Méridiens, 1984: 
G. AUCLAIR, Le Mana quotidien, structures et fonctions du fait divers. 
Anthropos, 1970. 

acestuia din urmă, să examinăm celălalt mare curent de gîndire 
ce deschide un cîmp unei “sociologii a a imaginarului“. 

Primul, după cum tocmai am arâtat, se desfăşura în pros- 
pectarea „îndepărtatului“ și în reabilitarea „sălbăticului“, a 
„primordialului“. Cel de-al doilea, dimpotrivă, dar cu un re- 
zultat identic, se restringe la prospectarea a ceea ce este cel mai 
aproape, cel mai „comun“, si reabilitează „cotidianul“, „oamenii 
de nimic“, E comparabil, în intenţii, cu acele ready-made 
(operă, obiect „gata făcut“) pe care suprarealistii le ridicau la 
rangul de operă de artă. Dar tot imaginarul este cel care, ca la 
etnologii „îndepărtatului““, prevalează de îndată ce e vorba să 
se defunctionalizeze, să se debanalizeze obiecte modeste — 
celebrul „suport de Sticle” al lui Marcel Duchamp — atît 
de familiare încît nu mai trezeau nici o imagine. Precursorul 
acestei sociologii „suprarealiste“ a fost sociologul german 
Georg Simmel! care, la începutul secolului, a atras reflectia 
filozofică Sf analiza sociologică spre futilitätile „modei“, ale 
„cochetăriei“, ale „marilor orașe“ (Roma, Florenţa, Veneţia...), 
ale „aventurierului“ și ale „jucătorului“, ale „portretului“ etc. 
Posteritatea acestui curent care reinstalează în inima imagi- 
narului și redă „chip“ unor cîmpuri de investigaţie mult lăsate 
deoparte este bogată mai ales la sociologii iesiti din Școala de 
la Grenoble. Așa stau lucrurile cu studiile lui Jacques Bril, a 
cărui teză, Simbolism si civilizatie. Eseu asupra eficacitătii 
antropologice a imaginarului (Champion, Paris, 1977), des- 


. chide o întreagă serie de lucrări — la jumătatea distanței între 


mitanaliza dragă cercetătorilor din Grenoble și psihanaliză — 
asupra unor obiecte antropologice cum ar fi „pînza și firul“, 
instrumentele muzicale etc. Tot aşa stau lucrurile si cu Pierre 
Sansot, sociolog al „monstraţiei““ poetice a sensibilului (Forme 


"sehsibile ale vieții sociale, P.U.F., 1986) si, deci, al imaginarului 


! G. SIMMEL, Philosophie de la modernité (2 vol., texte regrupate 
si traduse de J.-L. Vieillard-Baron), Payot, 1990. 

cules într-o amplă recoltă transversală, atît în Poetica orașului 
(Klincksieck, 1972), cît si în Variatii peisagere (1980), amin- 
tirile „copilăriei franțuzeşti“ provinciale, meciul de rugby sau 
„oamenii de nimic“. Tot așa se petrec lucrurile cu Michel 
Maffesoli!, fondator al unei „estetici sociologice“ atente la cele 
mai mici figuri ale cotidianului, ale frivolului, ale efemerului 
care cucerește prezentul, actualul si, în același timp, al unui 
neo-barochism epistemologic atasat și el de Golul aparentelor 

(Plon, 1990). La acest curent sociologic original vine să se 
adauge asa- sa-numita sociologie a „poveștilor de viatä"2, unde 
investigatia sociologului” cedează dt fața imaginärului unui 
povestitor care reprezintă un eșantion dintr-un grup social. În 
sfîrşit, cu Cornâlius Castggiadis sau Georges Balandier, ratiu- 
nile politicului, ale puterilor în aparenţă atit de rationalizate, se 
desprind toate de pe un fond de imaginar mai mult sau mai 
puțin pasional?. Există în aceste sociologii recente un efort de 
a „revrăji“ (Bezauberung) o lume a cercetării și obiectul ei 
(„socialul“, „societalul“), atît de dezvräjit de conceptualism 
si de dialecticile rigide si unidimensionale ale pozitivismelor. 
lar această „revrăjire“ trece, înainte de toate, prin imaginar, loc 
comun al apropiatului, al proximitätii, al îndepărtatei „sălbă- 
ticii“, Sociologia se vrea de acum înainte „figurativă“+ (P, 
Tacussel); ea se întemeiază pe o „cunoaștere obişnuită“ (M. 
Maffesoli), în care subiectul si obiectul sînt una în actul de 
cunoaştere, si al cărei statut simbolic al imaginii este para- 
digma (model perfect, demonstraţie prin exemplul suficient). 


1 M. MAFFESOLI, La Conquête du présent, pour une sociologie de 
la vie quotidieune, P.U.F., 1979; cf. A. BAILLY, L'Humanisme en géo- 
graphie, Anthropos, 1990. Fe 

2F FERRAROTI, Histoire et histoires de vie, la méthode biographi- 
que des sciences sociales, Klincksieck, 1983. 

3 G. BALANDIER, Pouvoirs sur scène, Balland, 1990; C. CASTO- 
RIADIS, L'Institution imaginaire de la société, Seuil, 1975. 

4 P, TACUSSEL, L'Autracrion sociate;të dynamisme del imaginaire 
dans la société monocéphale, Méridiens, 1984. 

4. „Noile Critici“: de la mitocriticä la mitanaliză 


Un asemenea orizont „figurativ“ deschis de sociologiile 
recente avea să intre în rezonanță cu întregul curent zis al „noii 
critici“ literare si artistice, şi ea „agasată“ — cuvîntul este al lui 
Lévi-Strauss — de explicarea operelor de cultură doar prin 
filiatule istorice și prin genealogiile diferiților literați. Gaston 
Bachelard (1884-1962) a fost incontestabilul pionier al acestei 
„noi critici“, mai avide de document (text, operă de artă) si mai 
ales de conținuturile lui imaginare decît de ereditätile lui 
estetice. În jurul imaginilor poetice si literare ale celor patru 
elemente clasice, încă dinainte de război (Psihanaliza focului, 
Gallimard, 1938), el construiește o analiză literară unde ima- 
ginea vine să lumineze imaginea şi să creeze astfel un fel de 
determinism transversal la istorie și la biografie. Elaborare 
poetică prin intermediul familiilor de imagini simbolice căreia 
lucrarea scrisă în 1960, Poetica reveriei; avea să-i fie testa- 
mentul. Desigur, aceste lucrări fondatoare erau adesea în con- 
fluentä cu critica psihanalitică, pentru care Charles Mauron!, 
creatorul psihocriticii, a fost cel mai hotărît reprezentant, 
la Bachelard si discipolii săi, contrar cu rabaterea psihanalitică 
a operei pe întîmplările biografice ale autorului ei, există o 
eliberare a imaginii realmente creatoare — „poetice“ — a operei, 
a autorului, a timpului său. Confluentä și cu — mai putin o 
anumită bunăvoință acordată formalismului — Școala de la 
_.Geneva, pe care au ilustrat-o, în urma lui Marcel Raymond 
71897- 1984), Jean Rousset, Jean Starobinski si belgianul 
Georges Poulet2. Confluentä, în sfirsit, si cu lucrările lui Michel 
Cazenave asupra mitului lui Tristan. 


1 CH. MAURON, Des Métaphores obsédantes au mythe personnel, 
Corti, 1963. 

2 J], ROUSSET, Forme et signification, 3. Corti, 1962; G. POULET, 
Études sur le temps humain, Rocher, 1950; J. STAROBINSKI, L' Œil vivant, 
Gallimard, 1961. 

Dar originalitatea lui Bachelard si a posterităţii sale a fost 
de a nu asculta niciodată vocile sirenelor »Structuraliste“ care, 
vrînd să se elibereze de „agasarea“ provocatä de critica isto- 
ricistă, n-au căzut mai putin în făgașul pozitivismului mascat 
al pretinselor „științe“ ale literaturii (gramatologie, semiotică, 
fonologie etc.), unde puterile „poetice“ ale imaginii se pierd 
din nou în arcanele unui sistem care înlătură pluralitatea antro- 
pologică în profitul acestui nou „monoteism“ care este „struc- 
tura“ abstractă și atotputernică. Aceea se vrea „fără tată, fără 
mamă“, dar în realitate se rinduieste plat într-o veche logică 
binară, obsedată de silogism. Discipolii lui Bachelard, ca 
Jean-Pierre Richard (Literatură și senzatie, 1954), una din 
figurile de marcă ale „Noii Critici“, si noi înșine (Decorul mitic 
în „Minăstirea din Parma“, Corti, 1960), au rămas credincioși 
continuturilor imaginare ale operelor. Vom vedea mai departe 
că această fidelitate faţă de „pregnanta simbolică“ (E. Cassirer) 
permitea accesul la o cu totul altă logică decît aceea a 
lui „sau... sau...“, binară si întemeiată pe „terțul exclus“. Să-i 
recunoaștem totuși structuralismului, în persoana lui Claude 
Lévi-Strauss!, ceca ce este fructuos în explorarea mitului. Ei 
va repera într-adevăr calitatea esenţială a unui sermo mythicus, 
si anume redundanta. Nefiind nici un discurs pentru a de- 
monstra, nici o povestire pentru a monstra, mitul trebuie să 
uzeze de o insistenţă persuasivă pe care o denotă variațiile 
simbolice pe o temă. Aceste „roiuri“, „pachete“, „constelații“ 
de imagini pot fi regrupate dincolo de firul temporal al 
discursului (diacronie) în serii coerente sau „Ssincronice“, în 
ceea ce Lévi-Strauss numeşte „miteme“ (cea mai mică unitate 
semantică dintr-un discurs si care se semnalează prin redun- 
dantä). Astfel, etnologul comunităților nambikwara a clasat în 
tabele cu dublă intrare (diacronică și sincronică) mituri amerin- 
diene, dar a tratat „în manieră americană“ si mituri clasice, 
Cum ar fi acela al lui Oedip sau al lui Parsifal. Și totuși, 


l CL. LEVI-STRAUSS, L'Anthropologie structurale, Plon, 1958. 

cramponat de logica binară, el a refuzat să vadă că acele legä- 
turi transversale povestirii diacronice instaurau cel puţin o a 
treia dimensiune, un „tert dat“. Nu e mai putin adevărat că 
această metodă este indispensabila propedeutică a oricărei 
tratări a mitului. Este interesant de notat că Victor Hugo! 
remarcase la Shakespeare acel „fapt foarte ciudat“, respectiv o 
„dublă acţiune în dramă şi care o repetă în mic“, și Victor 
Hugo observă, atît în Hamlet cît si în Regele Lear, „o dramă 
mai mică ce copiază si însoțește drama principală, acțiunea 
purtîndu-și si ea luna ei, o acțiune mai mică, aidoma“. Marele 
poet, căruia Lévi-Strauss i-l alătură pe Richard Wagner, ar fi 
deci fără voia lui strămoșul modernelor noastre mitocritici care 
se sprijină pe redundante, constitutive ale „sincronicităților“. 
Trebuie să semnalăm, în solidul domeniu al unei mito- 
critici rămase bachelardiene, departamentul de „limbi si litere“ 
al Școlii din Grenoble legate de vechiul ei nume de „Centru de 
Cercetări asupra Imaginarului“. Întemeiat în 1 1966 de trei pro- 
fesori de la Universitatea din Grenoble, printre care Léon 
Cellier, acest departament a dat un mare număr de lucrări — 
deschise cu zece ani mai devreme de lucrarea noastră Decorul 
mitic în »Minästirea din Parma“, Corti, T964— ale „mito- 
criticilor“, referitor la autori atît de diverși ca Jules Verne 
(S. Vieme, 1972), Shelley (J. Perrin, 1973), Proust (C. Robin, 
1977), Baudelaire (P. Mathias, 1977), Blake (D. Chauvin, 
1981) etc., cărora li se alătură de puţin timp lucrările lui 
P. Walter asupra literaturii Cavalerilor Mesei Rotunde și ale lui 
J. Siganos, autor al unei importante teze asupra simbolismului 
insectei. Trebuie semnalate de asemenea cercetările ajunse deja 
Ta „mitanalize“ depășind opera unui singur autor, cum ar fi 
mitul copilăriei în literatura narativă italiană din secolul XX 
(G. Bosetti), sau ansamblul romanelor negro-africane de ex- 
presie franceză (A. și R. Chemain, 1973), mitologia japoneză 
(A. Rocher, 1989), literatura anglo-saxonă (J. Marigny, 1983), 


l V. HUGO, William Shakespeare, Flammarion, 1973. 

întîlnindu-se în intențiile lui cu Laboratorul de Studii asupra 
Imaginarului American condus de Viola Sachs la Universitatea 
Paris VIII. Dacă ne permitem să consacrăm o jumătate de 
pagină pentru C.R.I. din Grenoble, asta e pentru că a fost ger-; 
menul a vreo patruzeci si trei de centre de studiu al imagina- 
rului pe care le-am adunat în 1982 într-o Grupare de Cercetaré 
Coordonată (G.RE.CO., structură de studiu dispărută din păcate 
de atunci), la C.N.R.S. Nu e în intenţia noastră să dăm aici un 
catalog al tuturor acestor centre semănate în toate cele cinci 
părti ale lumii, de la Seul la Sydney, de la Montréal la Recife, 
de la Brazzaville la Lublin. Să-l semnalăm totuși drept exem- 
plar în cercetări de mitocritică pe fratele mai mic al Centrului 
din Grenoble, născut şapte ani mai tîrziu, „Laboratorul Plu- 
ridisciplinar de Studiu al Imaginarului Literar“ — LAPRIL — la 
Universitatea din Bordeaux III care, de mai mult de douăzeci 
de ani, sub direcţia specialistului în secolul al XVI-lea, Claude 
G. Dubois, editează buletinul de cercetări Eidôlon. Cercetări 
în „mitocritică“, pe care le ilustrează foarte bine monumentala 
lucrare a lui Patrice Cambronne asupra structurilor imagi- 
narului augustinian. Să mai adăugăm că lucrările lui Claude 
G. Dubois ne vor servi de exemplu în ce priveşte deschiderea 
si extensia mitocriticii către mitanalizä si, în același timp, în 
ceea ce privește acordul dintre metodele noastre si acelea ale 
Scolii din Konstanzi, unde s-a născut „teoria receptării“, 

Din „îndepărtarea“ acestui secol major pentru civilizația 
noastră occidentală care este al XVI-lea, Claude Dubois, pe 
de-o parte, poate să dea seamă de fragilitatea istoricismelor şi 
a explicatiilor istorice abia desprinzîndu-se din „mitic“ în 
secolul lui Bodin, al lui d’ Aubigné si al lui Postel; pe de altă 
parte, el poate să arate că un fel de „„meta-istorie“ (adică o 
istorie dincolo sau alături de lanţul unidimensional al eve- 
nimentelor) particularizează Imaginarul Renasterii (P.U.F., 


l H.R. JAUSS, Pour une esthétique de la réception (prefață de J. Sta- 
robinski), Gallimard, 1978. 

1985) si creează un bazin de receptare bine tipizat, acela al 

„barocului“ „al „manierismului“ care angajează un studiu siste- 
matic a ceea ce vom numi mai tîrziu „bazine semantice“. În 
continuarea acestei mitanalize care instaurează o istorie cu totul 
diferită, non-evenimentialä, trebuie așezate lucrările latinistului 
Joël Thomas, fondator la Perpignan al acelei „Echipe pentru 
studiul imaginarului la latini“ (EPRIL), care, în magistralul lui 
studiu despre Structurile imaginarului în „Eneida“ (Belles 
Lettres, Paris, 1981)!, arată cum confluența dintre o operă 
poetică si acţiunea politică augustiană instaurează si restabi- 
leste mitul ciclic al vârstei lui Saturn si dă restaurării imperiale 
o etică a iniţierii. 

Dacă revenim pe terenul Școlii de la Grenoble, trebuie de 
asemenea să semnalăm efortul de a reconcilia cu mitul o nouă 
privire istorică şi sociologică, reconciliere care constituie 

„mitanaliza“. Léon Cellier deschisese cale desprinzînd mari 
mituri romantice“ (1954) în opere diferite ale lui Ballanche, 
Soumet, Lamartine etc. Deja enorma cercetare a lui Gilbert 


Bosetti, condensată într-o „cărticică““ de 360 de pagini, arată ES 


evident si exhaustiv că, în ciuda sălbaticelor opoziții ideolo- 
gice din „Ventennio nero“, se derula pe fundal un ansamblu 
mitic relativ la copilărie. Deja Aurore Frasson, în studiul asupra 
lui Italo Çalvino, presimtea cum opera unui mare romancier 
sustinea printr-un ansamblu mitic si imaginar istoria unui timp. 
De-altfel, sociologul Alain Pessin, deja citat, arăta că în spatele 
întregii istorii a secolului al XIX-lea si al culmilor sale — Hugo, 
Michelet, Ballanche, Lamennais, Daumier, Pierre Leroux, 
Blanqui sau George Sand — curgea, ca un fir roșu legînd un 
colier, mitul Poporului.” 


1 J. THOMAS (sub îndrumarea lui), Les Imaginaires des Latins, 
P. Univ. Perpignan, 1992; CL.-G. DUBOIS, La Conception de | histoire de 
France au XVI-e siècle, Nizet, Paris, 1975; Mots et regles, jeux et délires, 
Paradigme, Caen, 1992. 

2 A. PESSIN, Le Mythe du Peuple et la societé française au XIX 
siècle, P.U.F., 1992; La Reverie anarchiste (1848-1914), Méridiens, 1982, 

Studiul „mitologiilor“ secolului XX, deja abordat în în- 
toarcerea lui Dionysos de M. Maffesoli si Jean Brun, a fost, la 
Grenoble, specialitatea lui Jean-Pierre Sironneau si a Frangoisei 
Bonardel, care au studiat „în sens invers“ unul față de celălalt, 
unul dezastrele mitologiilor oficiale, celălalt speranțele mitice 
ascunse ale secolului. Într-o magistrală și monumentală carte, 
Filozofia alchimiei (PU.F., 1933), cu subtitlul lämuritor „Opus 
Magnum si modernitate“, Françoise Bonardel, specialistă în 
filozofia hermetistă, ne arată cum gînditorii cei mai valabili 
ai timpurilor noastre modeme atît de „inactive“ — nu numai 
restauratorii unor curente ocultate ca Eliade, Corbin, Jung, 
Bachelard, ci și Wagner, Nietzsche, Artaud, Th: Mann, Caillois, 
Bousquet, Heidegger sau Bonnefoy... — au fost inspirati în 
operele lor de un consens mitic difuz, dar profund, care nu e 
altceva decît vechea filozofie „imaginară“ a alchimiei. La toti 
acești autori care formează modernitatea noastră, fie ea »POSt- 
modernă“, există o intuiţie „filozofală“ ce depäseste concep- 
tualizările filozofice, un imaginal (adică, așa cum îl va defini 
Corbin, o „transcendenţă a imaginării“) care subîntinde ima- 
ginile. Se impune o remarcă referitoare la aceste reaparitii de 
vechi mituri pe care le aduce la lumină mitanaliza, în sînul unei 
istorii obsedate doar de mitul progresului: aceste întoarceri, 
aceste „disimultaneităţi“ (Entgleichzigkeit) sînt consecința 
putinätätii de alegeri posibile — Lévi-Strauss si P. Sorokin! 
au remarcat deja acest lucru — în sînul unui stoc mitic spe- 
cific pentru sapiens si limitat de legile coerentei imaginilor. 
P. Sorokin și a noastră înşine), ele însele definite prin regi- 
murile imaginilor. Există un dublu „principiu al limitelor“ care 
guvernează schimbările de imaginar: unul care „limitează“ în 
timp pregnanta unei travee mitice, altul care limitează alegerile 


în schimbările mitice. 


1 P, SOROKIN, Social and Cultural Dynamics (4 vol.), Porter Sargent 
Pub., 1957. 

Cât despre Jean-Pierre Sironneau, în teza lui, Secularizare st 
religii politice, el se leagă, invers, de cele două mari mituri care 
au cucerit oficial Europa şi o parte a lumii: national-socialismul, 
pe de-o parte, si comunigmul lenino-stalinian“, pe de altă pârte. 
E remarcabil faptul că aceste „mituri“ — care fie că se märturiseau 
explicit ca „mituri“ la Alfred Rosenberg, fie că se sprijineau 
pe o logică afectivă și pe un mit milenarist, gioacchinit chiar, 
nemärturisit deşi prezent la Marx — au supus normelor lor atît 
scientismul nemtesc sau rusesc, cît si Bisericile!. Dar ceea ce 
trebuie să reținem pentru moment din aceste două serii de 
lucrări este suprapunerea într-un același secol a două travee 
mitice antagoniste: una oficializată de puterile politice, cealaltă 


“subterană si „latentă“, una sprijinindu-se pe teorii scientiste si 


pseudo-stiintifice, cealaltă mascînd problemele și angoasele 
modernităţii noastre cu soluțiile şi imaginile unor foarte vechi 
teorii hermetiste. 

Această „suprapunere“ va fi pentru noi un subiect de re- 
flectie cînd vom aborda problema „topicii“ socio-culturale 
(v. infra, p. 184). 


-> 
5. Imaginarul stiintei 


Aceste ultime demersuri ale mitanalizei scrutînd miturile 
constitutive ale secolului XX, ca și lenta constituire pluri- 
disciplinară a „ştiinţelor imaginarului“, ne determină să recon- 
siderăm imperialismul ideologic pe care Occidentul l-a dat 
stiintei, singura stăpînă a unui adevăr iconoclast, fundament 
suprem al valorilor. Am spus suficient despre asta pentru a 
arăta că toate stiintele imaginarului se emancipează, la orice 
nivel ar fi, de „monoteismul“ scientist. De mult timp știința 


l H. DESROCHE, Socialisme et sociologie religieuse, Cujas, 1963; 
A. BESANÇON, Les Origines intellectuelles du léninisme, Calmann-Lévy, 
1977. 

occidentală s-a confruntat cu pregnantele imaginare. Bachelard 
avea deja toate dificultățile cu putință în separarea „celor două 


mică, doctor în medicină si nu doctor în chimie, releva că în bio- 
logie, de exemplu, cercetarea si eventuala descoperire depin- 
deau de regimul imaginii în care ele se înscriau: „...sau imaginea 
unei substante plastice fundamentale, sau o compozitie din 
părți de atomi...“ etansi si individualizati. Antagonismul, mer- 
gînd pînă la neînțelegere, între citologi (cei care pornesc de la 
studiul celulei) mai mult sau mai putin mecanicisti, si histologi 
(cei care pleacă de la ansamblul unui țesut), adepţi ai con- 
tinuului, nu se datorează, se pare, decît valorizării pozitive 
(citologii) sau negative (histologii) date imaginii unei mem- 
brane celulare. Acest rol al imaginii, nu numai că fermen 
imaginar al creaţiei științifice, așa cum aproape toți savanții îl 
constataseră, de la Francis Bacon în secolul al XVII-lea, pînă 
la Poincaré, în 1908, sau la matematicianul J. Hadamard, în 
1945, ci si ca regulă particularizatä a unei logici, a unei stra- 
legii, chiar a unei metode a invenției, a fost mai mult sau mai 
putin reperat de Michel Foucault, Abraham Moles? și E. Hallyn. 
Dar un fizician american, Gerald Holton:, este cel care a 


1G. CANGUILHEM, Connaissance de la vie, Hachette, 1952; 
J. SCHLANGER, Les Métaphores de l'organisme, Vrin, 1977. 

2 A. MOLES, La Création scientifique, Kister, 1956; F. HALLYN, Les 
Structures poétiques du monde, Seuil, 1987. 

3G. HOLTON, L'Imagination scientifique, Gallimard, 1982, 
cf. M. CAZENAVE, La Science et l'âme du monde, Imago, 1983. ==" 

stabilit cel mai bine — cu o seriozitate si o exhaustivitate cu 
totul ştiinţifice — rolul director al regimurilor imaginii (pe care 
el le numește „presupoziţii tematice“ sau themata) asupra 
orientării singulare a descoperirii. Aceste themata contribuie 
la ceea ce Einstein însusi numea Weltbild, „imaginea lumii (nu 
numai a «Universului», ci si a «liniit> ambientale cotidiene si 
umane)“. Ei sînt apropiaţi, în generalitatea lor formală (discon- 
tinuu-continuu; simplitate-complexitate; invarianţă—evoluţie 
etc.) de „arhetipurile iungiene“ sau de ceea ce noi numim 
„scheme“. Holton a arătat, într-un mod foarte minuţios — si 
coroborat cu vaste anchete de psihosociologie — reluînd o 
distincţie celebră între imaginarul „dionisiac“ si cel „apolinic“, 
cum descoperirile unor savanți de mare importanță (Kepler, 
Newton, Copernic si mai ales Niels Bohr si Einstein...) erau 
într-un fel presimtite de formaţia si de sursele imaginare ale 
fiecărui cercetător (relații, educaţie, lecturi...). Astfel se lămu- 
reste ireductibila ceartă între Einstein, partizanul lui „Dumne- 
zeu al ordinii“ al lui Newton foarte aproape de Jahve din 
Biblie — și Niels Bohr, adept al unui Dumnezeu jucător de 
zaruri, „intolerabil“ în ochii lui Einstein. Această atitudine care 
opta pentru o fizică a discontinuului, a „saltului“ cuantic, era 
întărită din copilărie, la Nieis Bohr, de filozoful și psihologul 
danez Harald Hôffding — un prieten al familiei Bohr — care 
profesa psihologia lui William James, acel celebru „flux al 
conștiinței" în care unitatea acesteia din urmă este complemen- 
tară unor evenimente discontinue și dispersate, tot așa cum 
traseul unei păsări e făcut din zborul ei continuu și din opri- 
rile ei. Se mai poate cita influenţa celebrului filozof danez 
Kierkegaard la care — contrar „sintezei“ hegeliene — continui- 
tated existenţei este întretesutä de contradicții, de discontinui- 
täti ale vieții. Vedem, prin acest minuţios studiu al lui Gerald 
Holton, că în zilele noastre însăși gîndirea științifică este con- 
strînsă, pentru a-și explica propriile orientări, să facă apel la 
imaginarul atît de mult timp reprobat de inconoclasmul teo- 
riilor originare din secolul al XVII-lea... În sanctuarul fizicii 

înseși, multă vreme închis asupra mecanicismului exclusiv, 
ireconciliabilele imagini ale undei (continue) si ale corpusculului 
(discontinuu) sînt constrînse să se asocieze într-o „mecanică 
ondulatorie“. Precizia științifică nu poate astfel să se lipsească 
de o „realitate voalată“ (Bernard d'Espagnat) căreia obiectele 
imaginarului uman, simbolurile, îi sînt model... 


6. Frontierele imaginii și absolutul simbolului: 
homo religiosus 


Ar părea, la prima vedere, că aceste psihologii ale profun- 
zimilor, aceste sociologii „figurative“, aceste epistemologii 
deschise „presupoziţiilor tematice“ se deschid în linie dreaptă, 
conjugîndu-se cu religiosus, asupra științei religiilor, căci 
manifestările religioase au fost dintotdeauna — cel putin din 
zorii speciei homo sapiens — dovezile eminentei facultăţi de 
simbolizare a speciei. Or, nu-i aşa: domeniul religiosului a 
suferit în Occident aceleași pervertiri pozitiviste si materialiste 
ca şi domeniul profan. Printr-un prost calcul, mergînd de la 
aggiornamento la concordism (doctrină care încearcă a face să 
concorde datele religioase cu acelea ale științei), el a acceptat 
să se vadă relegat în „teologic“, vîrsta cea mai arhaică a cu- 
noașterii, sau la rangul de suprastructură soporifică și nocivă. 
Asta pentru că în Occident, de la sfîrșitul secolului al X VIII-lea, 
religiile institutionalizate au fost aduse la gustul zilei, istoricist 
si scientist. Aceste tentaţii sînt grupate sub numele de „mo- 
dernism“ si ele vor, după cum afirmă filozoful Jean Guitton, 
„să fondeze credinţa pe spiritul timpului“. De unde, bineînțeles, 
la teologi, un dublu efort de „a demitologiza“ adevărurile 
credinţei și de a le întemeia pe fapte pozitive ale istoriei. Doar 
foarte curînd, cînd „modernitatea“ a fost repusă în chestiune și 
„monoteismul“ devenirii ştiinţifice a trebuit să se rupă în plura- 
lisme si să se renege într-o „filozofie a lui nu“ (G. Bachelard) 
si cînd marile „religii seculare“ — national-socialismul si 

lenino-stalinismul — s-au prăbuşit, teologii occidentali au putut 
să exorcizeze tentatiile moderniste si iconoclaste. În toată 
prima parte a tezei sale („Sacru si desacralizare“), Jean-Pierre 
Sironneau a analizat foarte bine aceste mișcări de desacralizare 
si de secularizare, atingînd puternic teologia. Este semnificativ, 
în această privință, că revizionismul teologic a început în afara 
directivelor Bisericilor. Dificultatea explicatitlor istoriciste ale 
sacrului produce în primii ani-ai secolului nostru un întreg 
curent de analize „fenomenologice“ (adică rămînînd la „lucrul 
însuși“, la obiectul propriu al lui religiosus) ale sacrului. În 
acest curent se situează doi din principalii restauratori ai rolului 
imaginarului în aparițiile (hierofaniile) „religiosului“ în sînul 
gîndirii umane: românul Mircea Eliade (1907-1986) și fran- 
cezul Henry | Corbin (1903-] 1978)i. 

Într-o operă ră monumentală, si unul si celălalt ajung să des- 
prindă un imaginar constitutiv al unei relații “a lui religiosus cu 
Absolutul. Eliade, reluînd concluziile filologiei comparate, 
aceea a unui Georges Dumézil — care a prefaţat în 1949 celebrul 
Tratat de istorie a religiilor al magistrului român — arată foarte 
bine cum din aproape în aproape, in TH religiile. chiar si în 
cele mai arhaice, se organizează o rețea de imagini simbolice, 
legate în mituri și în rituri, care revelează: o țesătură trans-istoricä 
în spatele tuturor manifestărilor religiozitätii în istorie. Un proces 
mitic se manifestă prin redundanta imitativă a unui model 
arhetipal (fapt vizibil chiar în creștinism, unde „evenimentele“ 
din Noul Testament le repetă fără a le „aboli“ pe acelea din 
îndepărtatul Vechi Testament), prin înlocuirea timpului profan 
cu un timp sacru: illud tempus al povestirii sau al actului ritual. 
Aceste elemente se regăsesc de asemenea în comportamentul 
creștin în care timpul liturgic vine să înlocuiască devenirea 
profană. Ca la Dumézil, unde ceea ce s-a considerat multă 
vreme istorie romană pozitivă, la Titus Livius de exemplu, se 
resorbea în marile mituri indo-europene, „istoria religiilor“ 


l Două Cahiers de l’ Herne le sînt consacrate. 

dezvăluie perenitatea de imagini și de mituri fondatoare ale 
fenomenului religios. Eliade, care e si un mare romancier, arată 
că există o continuitate între imaginaruri — acela al romancie- 
rului, acela al mitografului, al povestitorului, al visătorului... 
La islamologul Henry Corbin! e mai degrabă — asa cum 
Bachelard diferenţia clar nobletea creatoare a visării de bana- 
litatea putin coerentă a visului — o „elecţiune“ a unei părți a 
imaginaţiei creatoare în raport cu tot ce vine de la imaginar. 
Această predilecție este aceea a „imaginalului“, facultate umană 
care permite unora să ajungă la un univers spiritual, realitate 
divină — esenţă a religiosus-ului — care „priveşte omul“ și, în 
același timp, este obiectul de „contemplatie“ al acestuia din 
urmă. „Imaginal“, imaginatio vera, facultate „celestială“ 
atestată si de numeroși mistici protestanți, ca Jakob Böhme sau 
Emmanuel Swedenborg — dar care își găseşte terenul privi- 
legiat în Islam, unde nu există apăsători intermediari eclezias- 
tici, unde „inteligenta spirituală“ poate accede direct la obiectul 
dorinței sale. Toate „povestirile vizionare“ orientale, si cele 
preislamice, ale zoroastrismului, dar mai ales cele sufite 
(sunite) si siite, se bazează pe această facultate a „imaginaţiei 
creatoare“ care permite contemplativului accesul la un mundus 
imaginalis, lume „intermediară“, malakut în tradiția iraniană, 
unde „se spiritualizează trupurile si se întrupează spiritele“. 
Ceea ce este foarte remarcabil pentru o teorie a imagina- 
rului, atît la Eliade cît si la Corbin, e că ei ajung să arate, cu o 
uriaşă erudiție, că imaginarul dispune, sau accede, la un timp — 
illud tempus — specific, ce scapă entropiei disimetriei newto- 
niene (adică fără un „apoi“ necesitat de un „înainte““) ŞI unei 
întinderi figurative (na koja abad = „niciunde“ în persană) care 
nu este identică cu spaţiul localizărilor geometrice. Lumea 
imaginarului pe care o pune în evidență studiul religiilor 
constituie într-adevăr o lume specifică, aflată la înseși funda- 
mentele lumii profane. Unii teologi oficiali ai Bisericilor, în 


1 H. CORBIN, Avicenne et le récit visionnaire (1954), Berg, 1979; 
Terre céleste et corps de résurrection, Buchet-Chastel, 1960. 

ciuda numeroaselor reticente ale unui creştinism îngrijorat de 
a fi depăşit de modernitate, s-au situat — pentru diferite mo- 
tive pe care nu le putem examina aici — în această tendință 
„postmodernă“ de resurectie a simbolicului. Trebuie citați ca 
precursori imediati părintele Jean Daniélou (1905-1975) si 
părintele Jacques Vidal (1925-1987). Primul — iezuit şi car- 
dinal al Bisericii romane — a avut meritul de a fi redescoperit 
ceea ce cel de-al doilea numește „geniul păgînismului“ si de 
a fi subliniat că stofa simbolică era țesătura comună a tuturor 
„religiilor. Cel de-al doilea; franciscan, succesor al precedentului 
“Ja conducerea Institutului de Stiintä si de Teologie a Religiilor 
de la Paris, s-a străduit să arate indispensabila corelaţie între 
președinte al Comitetului de Redactare pentru Dicţionarul Re- 
ligiilor (P.U.F. 1984), sub direcţia cardinalului Paul Poupard. 
Acești pionieri ai unei recitiri „anagogice“ (adică desprinzînd 
din materialitatea figurilor un semnificat spiritual) a religiilor, 
si îndeosebi a creştinismului, au avut continuatori în Școala de 
la Louvain-la-Neuve, si mai ales în „Centrul de istorie a reli- 
giilor“, căruia Julien Ries îi este animatorul cel mai cunoscut, 
prin colecția , Homo Religiosus pe care o conduce!. 
Constatăm deci, între toate disciplinele cunoaşterii (psiho- 
logie, etno-sociologie, istoria ideilor, ştiinţe religioase, episte- 
mologie etc.), constituirea progresivă şi neconcertată a unei 
„stiințe a imaginarului“, demistificînd interdicțiile si exilärile 
impuse imaginii în civilizația care a făurit chiar disciplinele 
acestei cunoașteri. Ne rămîne de făcut un bilanţ conceptual si 


axiomatic al acestor considerabile cîstiguri euristice. 


| J, RIES (si colaboratorii), L' Expression du sacré dans les grandes 
religions (3 vol.), Louvain-la-Neuve, 1978-1985. 


Capitolul III 


UN BILANŢ CONCEPTUAL ȘI 
O NOUA METODĂ DE ABORDARE 
A MITULUI 


À / Alogicul imaginarului 
1. Pluralism specific si clasificări 


ui Bachelard i se datorează noţiunea de „plura- 

lism coerent“, pe care el o aplică, în ceea ce-l pri- 
veste, la „chimia modernă“. Aplicare la o știință a materiei, 
deja revelatoare a unei bulversări epistemologice care nu 
atinge doar științele umaniste. Să examinăm pentru moment 
doar „pluralismul“. El nu indică numai o simplă clasificare de 
elemente diferite sub un gen comun, așa cum face taxinomia 
clasică a speciilor animale sau vegetale. Aceasta din urmă 
se sprijină pe principiul unei identități „exclusive“, din care 
orice „tert“ este exclus. Pe ea se întemeiază celebrul „silogism“ 
(„Socrate aparține genului om, orice om este muritor, deci...“ 
etc.), piedestal al întregului rationalism occidental. Acest 
model de raționament, aşa cum a arătat Kant, se bazează pe 
„forme a priori“ ale percepţiei, şi anume spaţiul euclidian în 
care cercurile lui Euler pot înscric apartenentele identificatoare 
(„cercul“ muritor continfndu-] pe cel al omului, acela conti- 
nîndu-l pe Socrate...) și indica excluderile (non-muritor sau 
nemuritor, stîncă, statuie etc.). Identificarea este aici localizată 
şi separată de celelalte în coordonatele unui spatiu-timp uni- 

versal şi omogen (Euclide si Newton). Identitatea e aici un fel 
de fişă de „stare civilă“ (René Thom), fixînd în timp si circum- 
scriind în spațiu obiectul său (separabilitate). 

Cu totul altfel se petrec lucrurile cu pluralismul, cînd se 
constată — așa cum au făcut, printre alţii, Eliade și Corbin — 
existența unor fenomene situîndu-se într-un spațiu și un timp 
cu totul diferite. //lud tempus al mitului (si se pare, după Eliade, 
care e si romancier, al multor povestiri profane ca Basmul, 
legenda, rSăranul..) î își conţine propriul său timp — într-un fel 
de relativitate generalizată! — specitic, „non-disimetric“ (Olivier 
Costa de Beauregard), adică în care trecutul si viitorul nu 
depind unul de celălalt, și unde evenimentele sînt capabile de 
reversiune, de recitire, de litanii şi de ritualuri repetitive... 
Este ceea ce filozofia presocratică reperase sub termenul de 
enantiodromie, adică întoarcere, „voltă“. E de asemenea acel 
„neunde'“ drag lui Corbin, al fenomenelor „non-separabile“, 
așa cum o constată în anumite domenii materiale fizica din 
contemporaneitate (B. d'Espagnat). Rezultă din această „sime- 
trie“ si din această „non-separabilitate“ a priori că elementele 
discursului (sermo mythicus), chiar dacă sînt despărțite, nu sînt 
mai putin solidare. Statutul identităţii nu mai e, cum spun 
logicienii, „extensia“ obiétului/concept (adicä ansamblul de 
obiecte pe care îl subsumeazä), ci „înțelegerea“ (adică ansam- 
blul calităţilor, al „atributelor“ sale); Tdentificarea nu mai stă, 
după vechea formulă, „in subjecto“ (praedicatum inest sub- 
jecto...), „într-un subiect“, ci într-o țesătură relationalä de atri- 
bute care constituie „subiectul“ — sau, și mai bine, obiectul... 

Putin cîte putin, în lumea imaginară și în studiul ei se 
estompează proastele obiceiuri moștenite de la „terțul exclus“. 
Semnificativä la Freud, această a doua topică cu isi elemente 
(inconştientul, eul, supraeul) înlocuieşte prima topică, dualistă: 
constient-inconstient. Noi înşine am înlocuit o prea facilă 
contradicţie a „diurnului“ și a „nocturnului“ — moștenită de la 

Guy Michaud! — cu o tripartitie structurală (schizomorfă sau 
eroico-misticä sau participativ-sinteticä sau, mai bine, „dise- 
minatorie“). Trecerea la un pluralism tripartit este de altfel 
semnul unui abandon al dualismului „exclusiv“, la Georges 
Dumézil, la Pitirim Sorokin sau în taxinomia pe care o împăr- 
tim cu Yves Durand, Dominique Raynaud și, într-un mod mai 
complex, cu specialistul în literatura medievală Pierre Gallais, 
care la opozitiile „exclusive“ ale propozitiilor contradictorii 
adaugă alte două valori — disjunctie și conjunctie — ce permit 
povestirii să se „deruleze“? 

Din această concepție diferită a identității rezultă o logică — 
sau mai degrabă o alogică! — a imaginarului, fie el vis, reverie, 
mit sau povestire din imaginaţie. 


2. Logica mitului 


Tocmai această diferență faţă de logica clasică, si învățată 
începînd cu Aristotel și pînă la Léon Brunschvicg, a antrenat 
și antrenează mereu o neîncredere cvasi-religioasă față de ima- 
ginar și violente ostilitäti împotriva cercetătorilor în imaginar 
din multiple discipline. 

Alogia mitului sau a visului a fost mereu aruncată în 
purgatoriul, dacă nu în infernul ,prelogicului“, al „participaţiei 
mistice“ unde, după cum știe fiecare, sărmanii bororo, prin 
confuzie mintală, se iau drept papagalul arara (L. Lévy-Bruhl, 
E. Durkheim...). Agresivitatea aceasta, lupta aceasta euristică 
ce ia alura unei „eroice“ cruciade ar trebui deja să ne îngrijo- 
reze: cînd în numele bunului Dumnezeu este evocat Diavolul, 


1G. MICHAUD, Introduction à une science de la litterature, Puhlan, 
Istanbul, 1950. 

2 P, GALLAIS, Dialectique du récit médiéval, ľ hexagone logique, 
Rodopi, Amsterdam, 1982; R. BLANCHÉ, Structures intellectuelles, Vrin 
(1933), 1969. 

înseamnă că e nevoie de el! Eroul are nevoie de monstru sau 
de dragon ca să fie un erou, Freud a văzut clar asta, iar studiile 
lui Yves Durand arată că atunci cînd monstrul este minima- 
lizat, cînd se „guliverizează“, cum spune Bachelard, eroul își 
agaţă sabia în cui şi îşi pune papucii... Există în afectivitate 
(Freud), ca în orice proiecție imaginară, o coniventä a con- 
trariilor, o complicitate care face ca un element să existe prin 
celălalt. Orice „pluralism“ este — după un titlu al lui Bachelard — 
„coerent“, iar dualismul însuși, atunci cînd devine conștient, 
se transformă în , dualitudine“, la care fiecare termen antagonist 
are nevoie de celălalt pentru a exista, pentru a se defini. Este 
ceea ce se numeşte un „sistem“, dar este inversul acceptiei pe 
care o are acest termen în franceză, unde înseamnă o anumită 
rigiditate ideologică. Din contra, la specialiştii „teoriei siste- 
melor“!, acest cuvînt implică o idee de deschidere necesară, 
de flexibilitate: este un ansamblu relational între elemente 
diverse si chiar contrarii sau contradictorii. Coerenta pluralelor 
imaginarului vine deci din natura lui sistemică. Dar aceasta din 
urmă se sprijină pe principiul „terțului dat“, pe ruptura logicii 
bivalente unde A nu poate include non-A. Într-adevăr, a-şi da 
un ansamblu de terțe calități înseamnă a permite lui A și lui 
non-A să participe la B. Avem: A=A+BsiÂ+B=A.B 
aruncă o punte între A și A. De exemplu: A = animal (un bou) 
si A = non-animal (o căruță); un „terț“ poate fi adăugat la bou 
şi la căruță: și unul si celălalt sînt definiti într-adevăr prin arat, 
a ara, arătură... Acest „tert dat“ nu e deloc o clasă (un „gen 
proxim“) inclusiv(ă), ca în logica clasică, ci o calitate care îi 
aparţine lui A și lui A, și pe care noi o numim + B. 

Nu numai orice „obiect“ imaginar este în mod constitutiv 
„dilematic“ (Claude Lévi-Strauss) sau „amfibolic“ (adică „am- 
biguu“, pentru că împarte cu opusul său o calitate comună), dar 
si fizica zilelor noastre, prin conceptele de „complementari- 
tate“ (Niels Bohr), de antagonism, de „contradictorialitate“, a 


! L. VON BERTALANFFY, Théorie générale des systèmes, Dunod, 1973. 

introdus statutul științific al amfiboliei. Este semnificativ, după 
cum notează Gerard Holton, faptul că marele fizician danez 
şi-a ales drept stemă acel Tai Ki al taoistilor (cerc împărțit în 
două printr-un S înscris în el, care formează două sectoare 
simetrice și diferite în ce priveşte culoarea, fiecare cuprinzînd 
un cerculet de culoarea celuilalt sector), la care fiecare figură 
simetrică și opusă conține o bucată din cealaltă. Un alt fizician, 
Fritjof Capra, îşi intitulează el însuşi una din cărți Tao al fizicii. 
Această amfibolie formează în fizică celebrele „relaţii de incer- 
titudine“ ale lui Heisenberg, la care cu cît este cunoscut mai 
mult un element al sistemului, adică analizat în parametrii săi, 
cu atît celălalt devine mai vag, „voalat“. O tînără „sociologă 
a imaginarului“!, într-un antrenant „eseu de sociologie cuan- 
ticä”, rezumă aceste conivente sub apelativul ireverentios de 
„Cntică a Raţiunii impure“. 

Din această logică? comună ştiinţei celei mai înaintate 
si imaginarului decurge principiul de redundantă reperat de toți 
miticienii (cei care practică mitocritică și mitanaliza), de la Vic- 
tor Hugo la Lévi-Strauss — pe care alţii o numesc „emergenţă'3. 
Sermo mythicus, ca şi secventele unui rit, întemeiat pe un timp 
care este „simetric“ si pe un spațiu „non-separabil“, nu poate să 
urmeze nici procesul unei demonstraţii analitice, nici pe acela al 
unei descrieri istorice sau localizabile. Procedeul mitului, al 
reveriei sau al visului este de a repeta (sincronicitate) legăturile 
simbolice care-l constituie. Aceasta este redundanta care semna- 
lează întotdeauna un „mitem“. Astfel, în mitul lui Hermes, 
mitemul mediatorului emerge în situaţia de bastard a zeului 
räspintilor, schimburilor si comertului, fiu al lui Zeus și al unei 
muritoare, el însuși protector al bastardului Dionysos, codos al 
lui Zeus pe lîngă Alcmena, purtător de vorbe între Zeus si cele 
trei zeițe, tată al unei ființe ambigue: Hermafroditul... 


l S. JOUBERT, La Raison polythéiste, L'Harmattan, 1991. Îi 
2 J.-J, WUNENBE R, La Raison contradictoire, sciences et philo- ï 


sophie modernes: la pēnsée du complexe, Albin Michel, 1990. he 
4 


3 P. BRUNEL, Mytocritique, théorie et parcours, P.U.F., 1992. 

De aici înainte, faimoasa distincţie, si un pic cam rapidă, 
a lui Roman Jakobson, între metaforă și metonimie, se 
resoarbe oarecum într-o metonimie generalizată (adică într-una 
care constă în a desemna un obiect prin relația semantică pe 
care o are cu un alt obiect). Mitul nici nu rationeazä, nici nu 
descrie: el încearcă să convingă repetînd o relaţie pe toate 
nuanțele („derivaţiile“, ar spune un sociolog) posibile. Con- 
trapartea acestei particularităţi este că fiecare mitem — sau 
fiecare act ritual — este purtător al aceluiași adevăr ca și totali- 
tatea mitului sau a ritului. El se comportă asemenea unei 
holograme (Edgar Morin), la care fiecare fragment, fiecare 
parte, conţine totalitatea obiectului. 

Imaginarul în manifestările sale cele mai tipice (vis, re- 
verie, rit, mit, povestire din imaginaţie etc.) este deci alogic 
în raport cu logica occidentală, de la Aristotel, dacă nu de la 
Socrate. Identitatea non-localizabilă, un tempo non-disimetric, 
redundanta, metonimia „holografică“ definesc o logică „cu 
totul altfel“ decît aceea, de exemplu, a silogismului sau a de- 
scrierii evenimentiale, dar cu mult mai aproape, în unele laturi, 
de aceea a muzicii. Aceasta din urmă, ca şi mitul sau reveria, 
se bazează pe răsturnări simetrice, pe „teme“ dezvoltate sau 
chiar „variate“, un sens care nu se cucerește decît prin redun- 
danta (refren, sonată, fugă, laitmotiv etc.) persuasivă a unei 
teme. Muzica, mai mult decît orice altceva, procedează printr-o 
hărțuire de imagini sonore „obsedante“!. 


3. Gramatica imaginarului 


Asa cum am spus, povestirea „imaginară“ şi în special 
mitul, repudiind vechiul adagiu „praedicatum inest subjecto“, 


1 G. DUR AND, „Le cothurne musical“, convorbire cu Monique Veaute, 
Avant-Scène Opéra, nr. 74/1985; M. GUIOMAR: Le Masque et le fantasme, 
l'imagination de la matière sonore dans la pensée musicale d'Hector 
Berlioz, Corti, 1970. 

bulverseazä ierarhia gramaticilor noastre indo-europene, şi 
îndeosebi pe a gramaticii franceze, dînd alte valori „părților 
discursului“. În sermo mythicus trebuie să se constate că nu 
mai e substantivul „subiectul“ acţiunii, si a fortiori „numele 
propriu“ care e determinant, ci atributele, „adjectivele“ si, în 
cel mai înalt grad, acea „acțiune“ pe care o exprimă verbul. 
În mitologiile și în legendele religioase, așa-numitul „nume 
propriu“ nu mai e decît un atribut substantivat din ignoranță 
sau din uzură a etimologiei sale: Herakles înseamnă „glorie 
a Herei“, Afrodita — „născută din spumă“ (ék où aphrôu); 
Hefaistos — „cel care nu îmbătrîneşte“ (atribut al lui Agni, zeu 
vedic al focului: yavishtha); Apollon — „cel care îndepărtează 
(răul)“ (apell6n)... În sfîrşit, trebuie să ne amintim că Zeus (de 
la rădăcina Dif) înseamnă „strălucitorul“, iar Cristos, „unsul“. 
Mai târziu, acest atribut substantivat este şi mai întărit prin alte 
epitete: stator, „care oprește“ (Sabinii); elicius, „care atrage 
fulgerul“; moneta, „cea care avertizează“ (graţie gîstelor Capi- 
toliului); lucina, „care pune în lumină“ etc. 

Din această relativizare a numelui propriu vine acest dublu 
fenomen pe care hagiografia îl observă bine: pe de-o parte, un 
fel de reînveşmîntare atributivă, ca în toate litaniile: virgo 
prudentissima, virgo veneranda, virgo clemens etc.; pe de altă 
parte, ubicuitatea si vicariantele (adică „înlocuirea prin...“, un 
„vicar“ este un înlocuitor). Ubicuitate prin situări geografice 
multiple: Lourdes, Lorette, Fatima etc. pentru Sfînta Maria; 
vicariante prin insignifianta numelui propriu în atribuirea 
calităților: ancora este atribut si al Sfîntului Clement si al 
Sfîntului Nicolae, al Sfintei Filomena sau al Sfintei Rosa din 
Lima; cîinele — al Sfîntului Eustațiu, al Sfîntului Lazăr, al 
Sfîntului Roch sau al Sfîntului Iulian Ospitalierul. Deci nu 
„starea civilă“ dată de numele propriu contează în identificarea 
unui zeu, a unui erou sau a unui sfînt, ci înșiruirile „compre- 
hensive“ de atribute. Numele propriu nu e, într-un fel, decît rezi- 
dual. Dar atributul este aproape întotdeauna subîntins de un 

verb: a îndepărta, a avertiza, a atrage, a unge etc. Nivelul verbal 
desenează adevărata matrice arhetipală. Dominique Raynaud 
a pus foarte bine în relief, în teza sa, acest primat al „schema- 
tismului verbal“! de unde derivă în mod secundar ceea ce am 
numit în 1960 „imagini arhetipale epitete“, apoi „substantive“, 
în fine simbolurile supradeterminate de mediul geografic si 
social şi de momentul socio-cultural. 

Această ierarhie a „părților discursului“ imaginar este coro- 
borată de mult timp de observaţiile, în special, ale lui Théodule 
Ribot si ale adversarului său Henri Bergson, care pun în evi- 
dentä în afazia progresivă dispariţia în primul rînd a numelor 
proprii, apoi a substantivelor comune, apoi a adjectivelor și în 
final a verbelor. Cum spune Ribot (Bolile memoriei 1, 1881), 
„distrugerea memoriei coboară progresiv de la instabil la stabil“. 
Observaţie care se potriveşte cu legea regresiunii ce stabilește 
că uitarea atinge întîi amintirile recente. 

Or, aceste două observaţii conjugate, ordinea urmată de 
afazia progresivă şi legea de regresiune, confirmă ceea ce noi 
am consemnat, în 1960 și în 1974, relativ la „traiectirt'antro- 
pologic“ şi la nivelurile de formare a simbolului. „Traiectul 
antropologic“ este afirmaţia, pentru ca un simbolism să poată 
emerge, că el trebuie să participe indisolubil — într-un fel de 
„du-te-vino“ continuu — la rădăcinile înnăscute în reprezen- 
tarea lui sapiens și, la celălalt „capăt“, la intimatiile variate ale 
mediului cosmic si social. Legea „traiectului antropologic“, tip 
al unei legi sistemice, arată foarte bine complementaritatea, în 
formarea imaginarului, între statutul aptitudinilor înnăscute la 
sapiens, repartiţia arhetipurilor verbale în mari structuri 
„dominante“ și complementele lor pedagogice cerute de neote- 
nia umană. De exemplu, structura de poziţie, dată de reflexul 
dominant al ridicării verticale, are-nevoie, pentru a se educa 


LD. RAYNAUD, „Essai de schématologie“, in L' Imagination archi- 
tecturale, Université des sciences sociales de Grenoble, 1990. 

în simbol, de aportul imaginar cosmic (muntele, prăpastia, 
urcușul...) si mai ales socio-cultural (toate pedagogiile ridicării, 
căderii, infemului...). În mod reciproc, si prăpastia, ascensiu- 


nea, infernul sau cerul nu-și capătă semnificaţia lor decît prin 


structura de poziţie înnăscută a copilului. 

Structurile verbale primare sînt într-un fel tipare scobite 
care aşteaptă să fie umplute cu simbolurile distribuite de socie- 
tate, de istoria si de situarea ei geografică. Dar, reciproc, orice 
simbol, pentru a se forma, are nevoie de structurile dominante 
ale comportamentului cognitiv înnăscut al lui sapiens. Deci 
în formarea imaginarului se suprapun niste niveluri de edu- 
catie: ambianța geografică (climat, latitudine, situare continen- 
tală, oceanică, muntoasă etc.) mai întîi, dar deja reglementată 
de simbolisticile parentale de educaţie, de nivelul jocurilor 
(ludic), al lucrurilor învăţate mai apoi. În sfîrşit, nivelul pe care 
René Alleau îl numește „sintematic““, adică etajul simbolurilor 
si al alegoriilor convenţionale pe care societatea le-a stabilit 
întru buna comunicare între ei a membrilor săi. 

Dar e si mai mult încă în acest primat al verbului asupra 
subiectului său: mai uşor decît în realităţile psihanalitice, unde 
dragostea se poate inversa în ură, „diatezele““ verbale, cea pasivă 
si cea activă, sînt substituibile. Astfel se ae că divinitätile 
de fascinatie ascitendum) à à de ieroare (emendari. Philippe 
Walter!, ca bun hagiograf si ca bun mitician, a reperat multe 
astfel de „inversări de diateze“. Mitul vînătorului vînat este 
frecvent în legendele cinegetice. Într-un mic poem al Mariei 
de France, vînătorul Guigemar este lovit de săgeata atintitä 
într-o căprioară. Dramaturgia lui Parsifal, pe care a exploatat-o 
Richard Wagner, se întemeiază pe vindecarea regelui rănit cu 
chiar lancea care i-a provocat rana... 


! PH. WALTER, Mythologie chrétienne. Rites et mythes du Moyen 
Âge, Entente, 1992. 

B / Topica socio-culturală a imaginarului 


Am fost determinaţi, în 1980, să realizăm o schemă 
„topică“ a utilizărilor clasate ale imaginarului într-o societate 
dată și la un moment dat (de „durată medie“, după cum vom 
preciza mai departe). Noţiunea de. topică (de la topos, „loc“ 
constă în a situa într-o figură — o diagramă — elementele com- 
plexe ale unui sistem. Astfel a figurat Freud, în două celebre 
topici succesive, schema funcționării psihice. În prima figu- 
rare, el arata că un nivel conștient este solidar cu unul incon- 
stient, un fel de infrastructură, care-l adapă. În topica secundă, 
schema se complica în trei niveluri: conştientul se diviza în 
„eu“ și „supraeu“, în timp ce inconstientul era numit „asta“ 
(es). Aceste instanţe coincid cu cele două „capete“ af „tra- 
seului antropologic“, inconştientul si „asta“ fiind mai degrabă 
la „capătul“ înnăscut al traseului conștient, eul și supraeul 
situîndu-se la ;Capätul" educat. 

Trasînd un cerc pentru a figura ansamblul imaginar ce 
acoperă o epocă dată a unei societăţi, putem să-I divizäm 
orizontal în trei „felii“ care corespund, de jos în sus, celor trei 
instanțe fretfdiene aplicate, metaforic aici, la o societate. Felia 
inferioară, cea mai în „profunzime“, figurează un es antropo- 
logic, loc a ceea ce Jung numește „inconştient « colectiv“, d dar pe 
care noi preferăm să-l numim „inconștient specific“, legat de 
structura psihofiziologică a animalului social care este Sapiens 
sapiens. El este domeniul unde schemele arhetipale trezesc 
„imagini arhetipale”, Urbilder, neclare ca figură, ele nu sînt 
mai puțiii precise în ce privește structura lor, asemenea acelor 
divinităţi ale Romei antice despre care Georges Dumézil zice 
că sînt „sărace în reprezentări figurate, dar bogate în coerente 
structuro-funcţionale“i. 

Acest „inconstient specific“ se prinde aproape la stadiul 
nativ (așa cum se spune despre ipsos că „se prinde“ într-un 


1 G. DUMEZIL, La Religion romaine archaïque, Payot, 1966. 

tipar) în imaginile simbolice purtate de mediul înconjurător, si 
mai ales de rolurile, personae (mästile), jocului social. Acestea, 
a doua „felie“ orizontală a diagramei ñoastre, corespund meta- 
foric-eulu# freudian. Este zona stratificärilor sociale unde, 
în funcție de clase, caste, ranguri de vîrstă, sexe, grade de ru- 
denie, rolurile împărţite se modelează în roluri : valorizate și în 
roluri marginalizate, în funcție de un partdj vertical al cercului 
printr-un diametru. Insistăm mult asupra unui punct: în timp 
ce imaginile de roluri valorizate pozitiv tind să se institutiona- 
lizeze într-un ansamblu foarte coerent, avîndu-și codurile sale 
proprii, rolurile marginalizate rămîn într-un Underground mai 
dispersat, într-o ,siroire putin coerentă. Dar tocmai aceste 
imagini de roluri marginalizate sînt fermenti, destul de anar- 
hici, pentru o schimbare radicală şi pentru o schimbare de mit 
director. Așa se petrec lucrurile cu cohorta destul de confuză — 
girondini, montaniarzi, monarhiști constitutionali etc. — a Stării 
a treia în 1789, tot așa si cu soldaţii legiunilor romane din 
Imperiul de după Constantin. Dar nu există roluri predestinate 
conservatorismului instituţiilor și altele rezervate bulversărilor 
si revoluțiilor. În unele împrejurări, rolurile militare, gărzile 
pretoriene sînt conservatoare ale societăţii; în alte împrejurări, 
soldaţii sînt aceia care trezesc pronunciamentos. În istoria 
Occidentului creştin — celebra luptă dintre Sacerdotiu si Im- 
periu — au fost cînd clericii, cînd baronii aceia care au detinut 
rolurile pozitive. Îā`sfirsit, în „felia“ orizontală superioară a 
diagramei-noastre, se poate așeza „supraeul“ respectivei” soèie- 
täti. Acest supraeu tinde să se organizeze; Chiar să rationalizeze 
rolurile pozitive ale „eului“ socio-cultural în coduri, planuri, 
programe, ideologii, pedagogii. 

Acestor d6uă dimensiuni ale topicii, vertiçala care taie 
cele două ju jumătăţi. „Sistemice“ ale cercului, âdică cele două 
emisfere ale contradictiilor sociale care constituie o societate, 
şi orizontala care eșalonează trei „felii“ de calități diferite ale 
imagifärului sociô-cultural, trebuie să li se adauge o a treia 

dimensiune, temporală de această dată, ce parcurge periferia 
cercului în sensul acelor de ceasornic, plecînd de tr polul 
inferior al diagramet' noastre axate prin diametrul vertical, 
pentrü a reurca prin stînga de-a lungul cercului. Se constată că 
se pleacă de la o extremitate foarte plină de siroiri de imagini 
ale lui es: este schița confuză a unui imaginar care, putin cîte 
puţin, se regularizează cu roluri diverse în partea sa mediană, 
pentru a sfîrși foarte sărăcit la extremitatea lui superioară, unde 
alogicul mitului tinde să se estompeze în profitul logicii curente. 
Deci, într-un parcurs temporal, conținuturile imaginare (visuri, 
dorinţe, mituri etc.) ale unei societăţi se nasc într-o siroire 
confuză, dar importantă, se consolidează „teatralizîndu-se“ 
(Jean Duvignaud, Michel Maffesoli) în utilizări „actanţiale“ 
(Algirdas Greimas, Yves Durand) pozitive sau negative, care-şi 
primesc structurile si valoarea de „confluenţe“ sociale diverse 
(cu sprijin politic, economic, militar etc.), pentru ca în final 
să se rationalizeze, deci să-si piardă spontaneitatea lor mito- 
genică, în edificii filozofice, în ideologii și în codificări. 
Această organizare spaţio-temporală a unei topici a ima- 
ginarului se lăsa presimtitä atunci cînd evocam studiile lui 
Jean-Pierre Sironneau si ale Françoisei Bonardel, care puneau 
fiecare în relief cele două mari mituri antagoniste ale secolului 
XX. La suprafață şi marcînd apogeul scientismului, cu Lenin 
ca discipol al lui Marx, si al „secularizării“ cu Kulturkampf, 
triumfă mitul prometeic copt mult timp în secolul al XIX-lea 
si culminînd 'cu-selecția eugenică a unei rase de stăpîni. În 
profunzime, și ca si refulatä, resurgenta mitului alchimic sau 
hermetist în teritoriile marginalizate ale artelor. Folosind ter- 
minologia lui Stéphane Lupasco, am putea spune cä în orice 
+ moment al unei culturi se săprapun mai multe mituri (cel putin 
două), dintre care unele sînt „actualizată“, adică se exprimă la 
lumina zilei si pierd logica oricărei „gîndiri sălbatice“, pentru 
a se încadra în logica raţiunii cauzale si a narațiunii descriptive, 


în timp ce celelalte sînt „potenţializate“, obligate să rămînă în 

umbră, dar cu atît mai încărcate de posibilități foarte bogate ale 
„alogicului“ mitului. Aceasta era deja constatarea lui Nietzsche, 
care observa că civilizaţia elenică nu a rezistat decît opunîn- 
du-i-l lui Apollon cel luminos pe nocturnul Dionysos... 
Nimeni mai bine decît marele sociolog Roger Bastide! nu 
a pus în evidenţă, în mitocritica unui scriitor celebru, André 
Gide, mecanismele acestei tensiuni sistemice care, într-o psihie 
(e inutil să spunem „colectivă“ sau „individuală“, deoarece 
aceste două nuanţe se şterg în traseul antropologic), confruntă 
un imaginar açfualizat cu un imaginar potentializat sau, cum 
scrie Bastide reluînd noţiunile psihanalizei, un mit „manifest“ 
cu un mit „latent“. Mitul manifest este acela care lasă să treacă 
ansamblul valorilor și al ideologiilor oficiale. La Gide; Sint 
imaginile inspirate din etica creştină a despuierii: curățirea 
pomilor de către grădinar, setea ascetică a deşertului, nuditatea 
care nu tolerează nici măcar o barbă, imaginile sărăciei evan- 
ghelice care-l împing pe scriitor să adere la comunism din ură 
faţă de proprietate. În toată etica acestui imaginar protestant — 
ca altădată la jansenistul Pascal — „nu se caută decit ceea ce s-a 


propriu mitic, este: „Nu găsești decît ceea ce nu cauți.“* Desigur, 
scriitorul încearcă să camufleze această maximă cu pretexte 
evanghelice prin parabolele „Oii pierdute“ sau ale »Ospätului 
de nuntă“, dar numeroase alte nume se îngrămădesc în operă 


pentru a ascunde brutalitatea de nesuportat a unei asemenea 


| R. BASTIDE, Anatomie d'André Gide, P.U.F., 1972; cf. G. DURAND, 
„Le lointain et les ânesses“, Bastidiana, nr. 4, Association Roger Bastide, 
Paris V, 1993. 


187 


etici. În opera lui Gide, compătimitoarea Korê, în Infern, se 
dezvăluie ca o implacabilă Proserpină, Oedip, ca să salveze 
Teba, nu găsește decît oroarea paricidului, a incestului, a 
ochiului scos. Cristofor Columb, căutînd drumul către Indii 
la Vest, găsește o nouă lume. Saul pleacă în căutarea măgă- 
ritelor lui pierdute și aduce din deșert o coroană regală... 
Remarcăm cum, în această exemplară mitocritică ce se sprijină 
pe mitanaliza subiacentă a Franţei protestante din prima jumă- 
tate a secolului, imaginarul actualizat refulează, scotomizează 
imaginarul potenţial. În consecință, marginalizat, trecut în 
clandestinitatea latentei, acesta ajunge cu greutate să se înca- 
dreze sub denumirea unui mit precis. Își multiplică desigur 
redundantele, dar și vicariantele: Saul luîndu-i locul lui Cris- 
tofor Columb, care-i lua locul lui Oedip, acesta din urmă pe 
al lui Korâ etc. Există premisele unei „schimbări de mit“: 
mitul — atît de luteran — al Atotputerniciei lui Dumnezeu si al 
„serv-arbitrului“ omului, dispare putin cîte putin în spatele mi- 
tului, pînă acum refulat, al gratuitätii fervente a acțiunii umane. 

Dar, după cum se vede în tensiunile sistemice ale ele- 
mentelor topicii, imaginarul oficial, codificat, manifestat sau, 
dimpotrivă, imaginarul refulat, „sălbatic“, latent, necesită o 
dinamică aptă să dea seama de schimbare. 


C/ Dinamica imaginarului: bazinul semantic 


Toţi cercetătorii care s-au aplecat asupră istoriei au con- 
statat întotdeauna că, într-o societate dată, schimbările nu 
se efectuau într-un mod amorf și anomic (fără formă și fără 
regulă), ci că între evenimentele instantanee și foarte „lungile 
durate“ (Fernand Braudel) există perioade medii, omogene în 
ce priveşte stilul, modele și mijloacele lor de expresie. De cînd 
există o știință istorică, s-a decupat astfel, într-un mod tradi- 
tional, istoria unei societăţi, societatea noastră occidentală, 

în „Antichitate“, „Ev Mediu“, „Epoca modernă“. Decupaj 
integrînd inconștient mitul progresist gioacchinit (vîrsta 
Tatălui, vîrsta Fiului, virsta Sfîntului Duh); Care si el se inspira 
din profeția biblică a prorocului Daniel, ce aștepta o vîrstă de 
aur după vîrstele de aramă, de fier și de argilă. Decupaj de o 
incredibilă indigentä pentru că nu ţinea cont decît de crono- 
logii si absolut deloc de conținuturile stilistice și semantice, 
şi care a fost contestat de istoricul german Oswald Spengler 
(1880-1936)!, care a substituit acestui model foarte etnocen- 
tric o pluralitate de civilizaţii cu culturi diferite, dar avînd 
fiecare faze foarte precise — „contemporane“, adică reapărînd 
de la o cultură la alta — de anotimpuri culturale: primăvară, 
vară, toamnă, iarnă. Dincolo de sumbra frescă a Jui Spengler, 
numeroși alți specialiști, cum ar fi economiști si istorici de artă, 
au observat, într-o societate dată, fie cicluri « economice, tren- 
nu cad de acord în ce privește durata acestor trenduri), fie 
stiluri de epoci bine reperate de istoricii de artă, cum ar fi clasi- 
cismul, barocul, romantismul etc. E adevărat că artele picturale 
şi plastice, chiar și cele muzicale, le permiteau să cunoască 
direct — cu ochiul si urechea! — diferențele pronunțate ale sti- 
lurilor de epocă. Marea ceartă a barocului a consolidat decu- 
pajul în faze ale devenirii imaginarului socio-istoric. Mai mult, 
generalizarea, ineluctabilă, a barocului (Eugenio d'Ors) în 
afara spaţiului său privilegiat (secolele europene al XVI-lea 
si al XVII-lea) si extensia acestei limite în amontele (goticul 
flamboaiant) si în avalul (barocus romanticus) barocului, au 
contat o teorie a „revenirii“ marilor faze ale imaginarului, 
revenire pe care o întrevăzuse Giarmbăttista- Vico (ricorso), în 
secolul al XVIII-lea. 

În fine, embriologii — J. Henri Waddington si Rupert 
Sheldrake? — propun concepte precum „creodă“ (cale formativă 


1 O. SPENGLER, Le Declin de l'Occident (1916-1920), Gallimard, 1948. 
2 R. SHELDRAKE, Une nouvelle science de la vie, trad. fr. Le Rocher, 1985. 

necesară în maturizarea embrionului) sau „formă cauzativă“ 
(cauză care nu se situează în amontele fenomenului, ca în 
cauzalitatea eficientă, ci, dacă nu „în aval“, cel putin „în altă 
parte“). Aceste concepte sînt foarte aproape de acelea de logoi 
la matematicianul René Thom, si de ,,reinjectie“ la fizicianul 
englez David Bohm. Or, pentru a-si face sistemul bine înteles, 
embriologii folosesc metafora „bazinului fluvial“, care pre- 
determină în același timp cursul fluviului și este amenajat prin 
fluxul rîului. 

Pitirim Sorokin (cf. bibliografia) este cel care, în urma 
unei gigantice achete sociologice întreprinse de echipa lui de 
la Harvard, a elaborat primul o clasificare, într-un număr foarte 
restrîns de faze (trei: sensatelideationallidealistic), a „dina- 
micii sociale si culturale“ a unei entităţi socio-istătice. Această 
restricţie tocmai necesită o ineluctabilä reîntoarcere atunci cînd 
cele trei ocurente sînt epuizate. Dar această întoarcere este 
indeterminată: lui A nu-i urmeazä în mod necesar B, iar lui B 
nu în mod necesar C. Pot fi mai multe combinaţii în ordinea 
unor ricorsi: A — B, B => C, C > A, C > B, B > Aetc. 

La sociologul american aceste faze rămîn, totuşi, vagi în 
ceea ce priveşte durata şi mai ales conţinutul lor, puţin focalizat 
asupra unor indici mai categoric imaginari (figuri mitice, stiluri 
si motive picturale, teme literare etc.). Rezultă din această 
neclaritate că mecanismele de formare şi de deformare ale 
acestor faze apar cu dificultate. 

De aceea, tinind cont de aceste diferite constatări, noi am 
pus la punct noțiunea de „bazin semantic“. Ea era deja impli- 
cită în „topica“ noastră care nuanteazä în subansambluri miş- 
carea sistemică ce, pe de-o parte, conduce acel „es“ imaginar 
pînă la epuizarea sa în „supraeul instituțional, pe de altă parte 
suspectează și erodează acest „supraeu“ prin siroiri abundente 
ale unui „es“ marginalizat. Pe de altă parte, trebuia găsită o 
unitate de măsură pentru această „durată medie“ care descrie 
un parcurs ciclic în jurul diagramei noastre topice. 

Păstrînd metafora potamologică (relativă la fluviu = po- 
tamos), noțiunea de bazin semantic“ permite întîi integrarea 
datelor ştiinţifice citate mai înainte, apoi analizarea mai cu 
fineţe în subansambluri — șase, mai exact — a unei ere si a unei 
arii a imaginarului, a săluluii, a miturilor directoare, a moti- 
velor picturale, a tematicilor ei literare etc., într-o mitanaliză 
generalizată și, în sfîrşit, permite propunerea unei „măsuri“ 
care să justifice schimbarea într-un mod mai pertinent decît 
prea putin explicitul „principiu al limitelor“. 

O dublă precauţie prealabilă trebuie luată: pe de-o parte, 
anchetele noastre n-au fost îndreptate decît asupra societăților 
celor mai bogate în documente și monumente și, de asemenea, 
a celor mai accesibile, adică societăţile occidentale numite 
„calde“. Desigur, observaţii asemănătoare încep să rodească si 
în ceea ce privește unele societăţi orientale posedînd o conti- 
nuitate istorică si culturală, cum sînt China, Japonia si India, 
dar pentru moment ancheta noastră n-a obținut rezultate efi- 
ciente decît referitor la societățile europene și la prelungirile 
lor coloniale în America. A doua prudenţă: trebuie să se pre- 
cizeze bine scara terenului de cercetare. Un sistem imaginar 
socio-cultural se detașează întotdeauna pe un ansamblu mai 
larg și conține ansambluri mai restrînse. Și asta la infinit. Un 
imaginar social, mitologic, religios, etic, artistic nu e niciodată 
fără tată, fără mamă şi nici fără copii... De exemplu, imaginarul 
barocului din secolele al XVI-lea și al XVII-lea este subsumat 
de creștinătatea latină și de ruptura ei reformatoare care, şi ea, 
se rînduiește în mitul gibelin al Imperiului din Apus etc., dar 
acest baroc își subsumează derivatiile venețiană, germană, 
iberică, americană... Și scara demografică, economică, geogra- 
fică se schimbă atunci cînd se trece de la Imperiul din Apusul 
mediteranean la națiunile moderne întoarse spre marele larg 
atlantic... Să nu pierdem deci niciodată din vedere această 
prudență limitativă în ce privește alegerea terenurilor si a esan- 
tioanelor noastre. 

O dată luate aceste precauţii, putem să examinäm cu perti- 
nență fazele bazinului semantic. Pe prima, am numit-o siroire. 
În orice ansamblu imaginar delimitat, „sub mișcările generale 
oficiale, institutionalizate, transpare o éflorescentä de mici 
curente necoordonate, disparate şi adesea antagoniste. Ele tin 
de sectorul „marginalizat“ al topicii noastre. Dovedesc uzura 
imaginarului instalat, care încremenește din ce în ce mai mult 
în coduri, reguli, convenții. Astfel; îi secolul al XII-lea, atunci 
cînd ascetismul estetic al cistercienilor se epuizează o dată cu 
monahismul rural în profitul urbanismului, al luxului eclezias- 
tic din „timpul catedralelor“, apare un furnicar de curente 
religioase — fraticelii, „fraţii [PS tului spirit“, catarii etc. — și 
filozofice. Toate âceste „şiroiri“ au un punct, ecran, în ciuda 
disparitätii teoriilor si a moravurilor: în luxurianta crescîndă 
a arhitecturii gotice care se naște la sfîrșitul secolului al 
XII-lea, naturalismul celtic si normand inundă putin cîte putin 

` asprul ascetism cistercian. „Gustul fericirii terestre“ si emanci- 
parea artistică ce îi însoțește fac să pătrundă în imaginarul 
european aflat în pragul secolului al XIII-lea frumuseţea pro- 
fană, formele naturale, vegetale în ornamentatii diverse și în 
capiteluri, culoarea iradiindă în rozase si vitralii. 

Într-un mod identic — Spengler ar spune „contemporan“ — 
înainte de mijlocul secolului al XVIII-lea, în opoziție cu 
idealul clasic și cu Secolul Luminilor, numeroase curente încep 
să „șiroiască“: Sturm und Drang î în Germania, preromantismul 
în Franța, rousseauismul în toată Europa. Am semnalat deja că 
acest sfârșit al secolului al X VIII-lea, ca și sfîrșitul secolului al 
XII-lea, sînt perioade de rezistenţă la iconoclasmele care le 
înconjoară. Desigur, nu mai e arhitectura cea care, ca la sfir- 
situl secolului al XII-lea, să dea tonul unui imaginar din nou 
naturalist si sentimentalist. În ciuda asalturilor rococoului, în 
Franţa în timpul Regentei, în Germanii prin marii arhitecţi 
ai barocului foarte tîrziu, un Neumann sau un Cuvillès, de 
exemplu, muzica este catedrala invizibilă a secolului lui 

Haydn, Gluck și Mozart. Trebuie notat că și terenul își schimbă 
scara: nu mai e creștinătatea lui Inocenţiu al III-lea care să 
acopere toată Europa de dinainte de Reformă, ci multe naţiuni 
şi chiar principate mai mici. În Germanii se înalță premisele 
esteticii romantice. Opera lui Gluck acordă un loc expresiei 
naturale a sentimentelor contra virtuozitätii italiene. Muzica 
zisă „pură“ se dezvoltă la fiii lui Bach, fiind într-un fel sanctua- 
rul sentimentalismelor preromantice. Dar deja, în surda opo- 
zitie a șiroirilor estetice germane contra neoclasicismului 
francez — care se va confirma la sfîrșitul secolului prin apogeul 
revoluţionar, apoi foarte rapid imperial, al neoclasicismului — 
se schiteazä o netă despărţire a apelor. 

O altă perioadă „contemporană“ a acestor sensibilitäti și a 
acestui imaginar care vine să conteste iconoclasmul occidental 
este aceea care irigă încă actualul nostru bazin semantic, ce se 
naşte în siroirile decadentismelor, ale simbolismelor începînd 
cu anii 1860 și pînă în 1914-1918. Sub imaginarul instalat, 
confirmat de reusitele revoluției industriale, începînd cu Flo- 
rile răului, cu pictura simbolistă si Cu contrariul ei, impresio- 
nismul naturalist, în siajul primelor „remitologizări“ freudiene, 
wagneriene, zoliste, siroieste un imaginar nou, în opoziţie cu 
umanismul romantic ce se epuizează într-un plat moralism 
pozitivist sau socialist. 

A doua fază a bazinului semantic este despări tirea apelor. 
Este momeñtul cînd, reunindu-se anumite siroiri, apare o mai 
mult sau mai putin puternică opoziţie contra stărilor imaginare 
precedente si contra celorlalte siroiri prezente. Este faza 
propice certurilor dintre şcoli. 

Evul Mediu n-a fost lipsit de certuri. Aceea pe care am 
evocat-o deja, care a opus austeritatea cisterciană din secolul 
scurs noilor şi victorioaselor creaţii ale imaginarului i gotic. 
Aceea, celebră, zisă „cearta universaliilor“, izbucnind în secolul 
al XIII-lea între platonismul franciscan al scotistilor (discipoli 
ai lui Duns Scot) si aristotelismul dominican căruia Sfîntul 


193 


Toma din Aquino i-a fost cel mai ilustru reprezentant. Cearta 
de faţadă, totusi, căci imaginarul gotic, beat de naturalism 
concret, atent la realismele si la curiozitätile naturii, se sprijină 
si pe fizica lui Aristotel si pe empirismul franciscan întîi al 
unui Roger Bacon, apoi pe acela al unui William Ockham. Dar 
fundamentala despărțire a apelor prin care se constituie ima- 
ginarul gotic căruia franciscanii îi sînt purtătorii de cuvînt și 
care-i va conduce pe aceștia din urmă, cu mai mult de două 
secole înainte de Reformă, la ruptura de Roma, este opoziția 
înverșunată a unei Biserici cu ostentatie pline de bogății, 
care-şi închide ordinele religioase în văile și deserturile satelor. 
Discipolii Sfîntului Francisc se vor o fraternitate, nu un ordin; 
se vor eliberați de închisoarea monahală, vorbind cu poporul, 
cu animalele și natura printr-o artă populară cu o viguroasă 
punere în scenă picturală, liturgică sau teatrală; și mai ales se 
afirmă printr-o privatiune eliberatoare, revoltați de opulenta 
abatilor și a laicilor instalaţi în marile oraşe care se nasc: Radix 
omnium malorum est cupiditas, „Rădăcina tuturor relelor este 
lăcomia“, va proclama Generalul franciscanilor, Michele di 
Cesena, în rebeliunea-i deschisă față de papa loan al XXI-lea. 

Romantismul care se naște la sfîrșitul secolului al X VIII-lea 
nu e mai putin bogat în certuri. După opozitiile dintre saloane — 
Mme du Duffand contra Mlle de Lespinasse — după teri- 
bilele și bruștele „despărţiri de ape“ revoluționare scandate de 
ghilotină, girondinii contra montaniarzilor, Danton contra 
Robespierre..., după cearta exemplară a naturalismului mistic 
al lui Rousseau contra raționalismului Enciclopedistilor, 
romantismul — pe fondul războaielor napoleoniene — a cărui 
emblemă va fi tardiv, în Franţa, celebra „cearta în jurul piesei 
Hernani“, deschide o profundă ceartă națională între Franţa lui 
Napoleon, prudent iconoclastă, în numele deismului si rationa- 
lismului ei, şi Germaniile — pe care le laudă Mme de Staël — 

freamätätoare de imaginar muzical, mistic, poetic, päminturi 
de electiune a romantismelor. 

Aceastä despärtire a apelor, care comportä dacä nu o scarä, 
cel putin o marcă naţională precisă, va fi din păcate accentuată 
în modernitatea noastră de teribilele războaie franco-germane. 
Conflictele dintre Franţa și Germania vor perturba fair-play-ul 
imaginarurilor lor reciproce. Desigur, va exista o vie ceartă 
între viziunea lumii scientiste si a lumii suprarealiste, între 
formalismele de toate felurile și fenomenologii. 

În acest moment, la prima vedere extrinsec imaginarului, 
joacă din plin confluentele. Asa cum un fluviu este format din 
afluenţi, un curéñt afirmat cu claritate are nevoie să fie întărit 
prin recunoaştere, prin sprijinul zutorităulor de moment. al 
personalităților, al instituţiilor” —--=-- 

Confluenta fără de care mica fraternitate a lui Francisc 
d” Assisi n-ar fi fost decît o sectă pierdută în șiroirea tumultoasă 
a sectelor din secolul al XIII-lea, a fost confluenţa cu ambitiile 
politice si ecleziastice ale marelui si teribilului papă Inocențiu 
al II-lea. E semnificativ că o viziune si un vis au confirmat 
puterea lui Francisc în spiritul lui Inocenţiu al III-lea, convins 
că il poverello era înti-adevăr acela ce „trebuia să repare 
Biserica ce cade în ruină“. Papa - a cărui domnie decisivă 
n-avem aici timpul necesar să o descriem — a avut geniala 
intuiție că, pe de o parte, „reparatia“ Bisericii clătinînde nu mai 
trecea printr-o miliţie aristocratică de schimnici contemplativi 
si, pe de altă parte, că alegerea unui fraricello dintre fraticelli 
ar avea puterea să coordoneze anarhia și indisciplina care 
stăpîneau... Nu trebuie omisă, alături de confluența majoră care 
este puterea pontificalä, prelungirea — ca să spunem aşa — a 
Weltbild-ului lui Francisc, mort în 1226, de către Sfinta Clara, 
care a supravieţuit aproape de treizeci de ani părintelui ei 
spiritual si a fost contemporană cu mitografii franciscani 
Antonio din Padova si Toma din Celano. 

Desigur, confluentele care vegheazä la nasterea imagina- 
rului romantic sînt greu de discernut — mai ales pentru un 
francez — deformate fiind de către forțele nationale, așa cum 
erau despărțite si apele. În Franţa, Napoleon a jucat rolul de 
frînă pentru sensibilitatea nou venită din Germanii. Dar în aceste 
ape împinse înapoi se tese dincolo de Rin o întreagă retea de 
confluenţe. În secolul al XVIII-lea, ce ar fi fost deja Haydn 
fără înalta protecţie a familiei Esterhazy? Goethe fără ascen- 
siunea la curtea ducelui de Weimar? BeethôVén, la începutul 
secolului al XIX-lea, fără cortegiul princiar al adihiratorilor săi 
si fără arhiducele Rudolf? Trebuie de asemenea citată acea 
extraordinară dinastie bavareză care a susținut „idealul“ ro- 
mantic, de la Schnorr von Carosfeld la Richard Wagner. 

În modernitatea noastră de după război, sînt mai degrabă 
confluenţe tacite, sprijinindu-se pe mituri latente, care se înnoadă 
între tehnici ale imaginii în plin avînt, teorii ale „noului spirit 
științific“, schițe de logici noi, „noi critici“. Dar va trebui 
aşteptat mai mult de treizeci de ani — Colocviul de la Cérdoba, 
din 1979 — pentru ca în mod deschis oameni de ştiinţă de marcă, 
poeți si teoreticieni ai imaginii să se întîlnească în mod manifest. 
Numele fluviului, care e într-un fel „numele tatălui“, dar 
puternic mitificat, se desenează cînd un personaj real sau fictiv 
vine să tipizeze bazinul semantic în întregime. Bineînţeles, nu- 
mele tatălui, pentru secolul franciscan, este Francesco d' Assisi, 
ajutat de „legenda lui aurită“, scrisă de succesorii lui, Toma din 
Celano (1260), Henri d’Avranche (1234), fratele Elie și pres- 
tigiosul Bonaventura (1274). Uriașă maree de imagini care va 
eclipsa gesta şi iconografia lui Cristos însuşi. Izvor al acestei 
renasteri a imaginarului occidental care e de acelasi rang cu 
integrarea „Preasfîntului Tată“ Francesco d’Assisi în mitul 
gioacchinit, în calitate de fondator al „ordinului Serafimilor“, 
vestitor al „papei cel angelic“, al „timpului crinilor“. 

Se pare că în extraordinara izbucnire a imaginarului ro- 
mantic nu avem decît dificultatea alegerii în ce priveşte numi- 


196 


Shi fe 


tei ar 


rea campionului asa-zisei Naturphilosophie. Trebuie încoronat 
Beethoven, Novalis, Schelling, Schlegel, Hegel? Dificilă 
alegere! S-ar părea mai degrabă că „numele fluviului“ trebuie 
să rămînă colectiv, simbolizat de Rin, sursă a tuturor aurăriilor... 
Există, totuşi, un poet la începutul secolului, al cărui mit, 
deja atit de „sistemic“, își asumă contradicţiile epocii, care-l 
renaşte pe Doctorul Faustus, a cărui influenţă se întinde pînă 
la Delacroix, Berlioz, Gounod, Nerval, care „confluează“ cu 
muzicienii în atîtea lieduri si balade: Goethe, și el profet al 
„religiei ultime“ si al nostalgiilor atâtor tineri Werther, pare să 
convină paternității fluviului romantic, 

În modernitatea noastră, o rezonanţă asemănătoare, un 
asemănător spirit de sinteză între sentimente, experienţă stiinti- 
fică si mai al€S imagini, trebuie să-i revină incontestabil lui 
Freud si enormei si persistentei hagiografii psihanalitice. A-l 


TT . A . . . . 
aseza pe Freud la cea mai mare adîncime a fluviului nu e, din 


partea noastră, o garanţie a adevărului freudismului, ci pur și 
simplu o garantie a pregnantei sale semantice. 

În ce priveşte amenajarea malurilor, ea constă într-o con- 
solidare teoretică a acestor Huxuri imaginare, însotită adesea 
de exagerarea anumitor trăsături ale curentului de către „fonda- 
torii secuazi““, cum ar fi Sfîntul Pavel în prelungirea Evanghe- 
liilor. Nu vom insista aici, pentru c-am făcut-o deja în prima 
parte a acestei cărţi, asupra rolului refondator și didactic al 
Sfîntului Bonaventura, Doctor Seraphicus. În ce priveşte ro- 
mantismul, el n-are nimic de invidiat secolului al XIII-lea, atît 
este de bogat în „amenajatori de maluri“. Sînt „Filozofii Naturii“ 
care toţi, dincolo de Kant, care mai de care, Fichte, Novalis, 
Schleiermacher — acest „hipergioacchinit““, după cum scrie P. 
de Lubac —, Schlegel, Hegel însuși, se străduiesc să teoretizeze 
o filozofie privind acea Darstellung, „revelarea“ Divinitätii în 
operele naturii. Dar Schelling este, se pare, noul Bonaventura 
al acestui nou „exemplarism“, solid întemeiat--pe. mitul 
gioacchinit al celor „trei vîrste“, a cărui dezvoltare nu e altceva 

decît „expansiunea inimii lui Dumnezeu“. Cele două opere ale 
lui, Idei pentru o Filozofie a Naturii, din 1797, si Aforisme 
pentru o introducere în Filozofia Naturii, din 1815, sînt charta 
oricărui imaginar romantic, un fel de itinerariu al spiritului 
către divină Darstellung.” 

Cît despre „malurile“ imaginarului în modernitatea noas- 
tră, ele sînt amenajate de toată acea pleiadă de cercetători 
cărora le-am semnalat lucrările în a doua parte a acestei cărţi — 
si printre care ne prenumărăm ~ ce au construit, începînd 
cu anii 50, edificiul unei filozofii a imaginarului si al unei 
„mitodologii“. 

În fine cea de- -a șasea fază a „bazinului semantic“, deltele 
si meandrele, soseşte “cînd curentul mitogenic — adică „inven- 
tator“ de mituri — care a purtat imaginarul specific de-a lungul 
întregului curs al fluviului, se uzează și atinge, după cum 
spune Sorokin, o saturație „limită“, lăsîndu-se putin cîte putin 
pătruns de şiroirile vestind zei ce vor să vină... Ştim cum ,.bazi- 
nul semantic gotic si franciscan a început să se părăginească 
în Quattrocento, atit din ratiuni intrinseci (nominalism din ce 
în ce mai accentuat, ruptură apoi luptă deschisă cu papalitatea 
în Marea Schismă a Occidentului etc.), cît si extrinseci (opo- 
ziţii și denigrare a monahismului de către clerul din lumea 
laică, emergentä a umanismului si a neopăgînismulu: pînă pe 
tronul pontifical al unui Nicolaus al V-lea sau al unui Pius al 
II-lea etc.). 

„Bazinul“ romantic poartă deja în el, intrinsec, acel „vierme 
din fruct“ care este gustul pentru ruine, catastrofismul care va 
furniza, începînd cu a doua jumătate a secolului al XIX-lea, 
germenii decadentismului, dar mai ales se introduce în el, ca 
printr-un efect pervers al generozităţii sale, o Kulturphilo- 
sophie ce se îndoiește din ce în ce mai mult de natură si de 
contemplarea ei în profitul unei praxis prometeice (apologii 
ale Industriei, ale muncitorilor, ale „transformării lumii“ etc.). 

În sfîrşit, există cu siguranță în bazinul semantic al mo- 
dernitätii noastre, în mod latent si mascat de vulgatele freudiene, 
jungiene, eliadiene si de a noastră, nişte meandre, niste siroiri 
vestitoare. ` 

Rămîne de răspuns la chestiunea pe care n-a lămurit-o 
Sorokin, şi anume aceea a duratei unui „bazin semantic“. Prea 
adesea s-a aliniat schimbarea profundă a imaginarului unei 
epoci la o simplă schimbare de generaţii. Această revoltă 
periodică a „fiilor contra tatilor este mult prea scurtă pentru a 
acoperi amplitidinea unui bazin semantic. Putem constata că 
durata acestuia, de la primele sale siroiri abia vizibile si pînă 
la meandrele lui terminale, ţinea de fa o sută cincizeci pînă la o 
sută optzeci de ani. ` Durată justificată, pe de-o parte, de nucleul 
a trei sau patru generaţii care constituie informaţia „de la gură 
la gură“, acea poveste familială „din auzite“ care trece de la 
bunic la nepot, adică o continuitate de o sutä—o sută douăzeci 
de ani, la care se adaugă, pe de altă parte, timpul de institu- 
tionalizare pedagogică de cincizeci-saizeci de ani, care permite 
unui imaginar. familial, sub presiunea evenimentelor extrinseci 
(uzura unui „bazin semantic“, schimbări politice profunde, 
războaie etc.), să se transforme într-un imaginar mai colectiv, 
ce cucerește societatea ambiantă globală. 


Concluzie 


Fa cercetäri pluridisciplinare convergente în 
acest mijloc al secolului XX au permis astfel să 
se înalțe un bogat bilanţ euristic al studiilor asupra imagina- 
rului și să se desprindă conceptele-cheie ale unei noi abordări 
metodice a reprezentărilor Universului, o „mitodologie“. Plu- 
ralismul taxinomic, topic și dinamic permite să se surprindă cu 
o precizie măsurabilă bazinele semantice care articulează acest 
„specific al omului“ care este imaginarul. Acesta se definește 
ca o de neocolit re-prezentare, facultatea de simbolizare din 
care toate temerile, toate speranţele si roadele lor culturale 
izbucnesc continuu de aproape un milion si jumătate de ani de 
cînd homo erectus s-a ridicat pe pămînt. 

Totuși, n-am putea să conchidem prin această constatare 
triumfalistă. Desigur, „civilizația imaginii“ a permis descope- 
rirea puterilor imaginii atît de mult timp refulate, a aprofundat 
definițiile, mecanismele de formare, deformările si eclipsele 
imaginii. Dar, la rîndul ei, „explozia video“, fruct al unui efect 
pervers, este plină de alte redutabile „efecte perverse“, care 
amenință umanitatea lui Sapiens. 

Întîi, ceea ce denunța deja Bachelard, care prefera „imagi- 
nea literară“ oricărei imagini iconice, chiar insuflétite, cum 
e filmul, ce-si dicteazä prea mult sensul spectatorului pasiv, 
pentru că imaginea „în conservă“ anesteziază putin cîte putin 
creativitatea individuală a imaginaţiei. 

Ea paralizează deci, apoi, orice judecată de valoare din 
partea consumatorului pasiv, valoarea fiind caracteristică unei 
opțiuni; spectatorul este atunci orientat de către atitudini co- 
lective de propagandă: este redutabilul „viol al mulțimilor“. 
Această nivelare este perceptibilă la spectatorul de televiziune, 
care înghite cu aceeași poftă — sau mai bine zis cu aceeași lipsă 
de poftă — spectacole de „varietăţi“, alocutiuni prezidenţiale, 
rețete de bucătărie, actualități mai mult sau mai puţin cata- 
strofale... Este același „ochi mort“ care contemplă copiii ce 
mor de foame în Somalia, „purificarea etnică“ în Bosnia 
sau pe arhiepiscopul Parisului urcînd scările de la bazilica 
Montmartre si purtind o cruce... Această anestezie a creativi- 
tăţii imaginare, această nivelare a valorilor într-o indiferență 
spectaculară sînt și mai mult intensificate de un ultim pericol. 

Este acela al anonimatului acestei „fabricări“ de imagini. 
Acestea, distribuite atît de generos, scapă oricărui „magister“ 
responsabil, fie el religios sau politic, interzicînd prin aceasta 
orice demarcare, orice punere în gardă, și permiţind numeroase 
manipulări etice, „dezinformări“ făcute de producători neiden- 
tificati. Faimoasa „libertate a informaţiei“ este înlocuită cu o 
totală „libertate de dezinformare“. Pe furiș, puterile tradiționale 
(etică, politică, judiciară, legislativă...) par să devină tributare 
doar difuzării de imagini „mediatice“. 

E paradoxal faptul că o asemenea „putere publică“ deve- 
nită absolută prin tehnicile sofisticate pe care le utilizează şi 
prin colosalele sume de bani pe care le drenează, e abandonată 
anonimatului, dacă nu ocultului. Această problemă concretă 
a rupturii între puterea mediatică și puterile sociale este legată 
într-un mod mai general de excesul de „informaţii“ (în sens 

foarte general, incluzând formaţii si dezinformatii) privind 
structurile instituțiilor. Informația, se ştie (L. Brillouin), este 
prin natura ei „neghentropică“ — adică se augmentează la 
nesfirșit, fără a-și purta în ea însăși germenele uzurii — în timp 
ce instituțiile, ca orice construcție umană necesitînd cheltuieli 
de energie, sînt entropice, adică supuse dispariţiei, mortii. S-ar 
putea atunci ca pletora indefinită de informaţii să fie un factor 
de entropie pentru instituţiile sociale pe care le destabilizează... 
Se poate constata că, cu cît o societate este mai „informată“ 
cu atît instituţiile care o întemeiază se fragilizează... | 
Triplu pericol pentru generatiile »Zapping“-ului: pericol 
atunci cînd imaginea sufocă imaginarul, pericol atunci cînd 
nivelează valorile grupului — fie el naţiune, canton sau „trib“! — 
pericol în sfîrșit atunci cînd puterile constitutive ale oricărei 
societăţi sînt inundate si erodate de o revoluţie civilizationalä 
care le scapă de sub control... Cel putin s-a constituit ~ am 
arătat acest lucru de-a lungul acestor pagini — un „magisteriu“ 
discret de savanţi competenți, la care „politicienii“, cei care 


mai pretind că „guvernează“ grupurile sociale, ar face bine să 
plece urechea... 


l . 
M. MAFFESOLI, La Transfiguration du politique, la tribalisation 
du monde, Grasset, 1992. 

Dee 


Un dublu demers strabate ZE dus ă studii SA 
de sinteză ale lui Gilbert Durand pe care 
le-am reunit în ediţia de față: examinarea” 
statutului imaginii “de-a lungul civilizaţiei. 
occidentale, de la Platon pînă în zilele i 


noastre, și, paralel, descrierea critică a 
eforturilor de constituire a unei științe a ima- 
ginarului. Antropologul de la Grenoble, 


„întemeietor al unor colective de studiu în 
- acest domeniu care s-au răspîndit în toată 
lumea, este el însuși unul dintre cei mai 
„avizaţi pionieri în studiul imaginarului, 
; creator al unor taxinomii si concepte de 
` multă vreme impuse și de neocolit în știin- 
tele umaniste ale zilelor noastre. Astfel, 


bilanțul pe care-l alcătuiește el aici devine 
indispensabil pentru toţi cei interesaţi de 
imagine, imaginaţie ș şi imaginar. 

